
DIBACHA. 


Haun o saná us Khudá e Gádir í mutlaq aur: pár 
ko sazá hai ki jis ne tamám makķhlúqát aur maujúdát ko 
ek shosha e kilk i qudrat i kámila apní se jalwa e zahúr 
aur shahúd bakhshá, aur insán ko jauhar i hikmat aur 
gauhar i aql o dánish atá farmákar táríkí se apní ajíb 
roshní men buláyá, aur sirát ul mustagím dikhláyá ; aur 
shukr o sipás us Rúh 1 haqq ko jo ki sab báton ke bat- 
láne men ádmíon ke pás maujúd rahtí hai; aur sitáish 
 oniyáish ab aur hamesha tak us Khudáwand Masíh ko 
howe ki jis ne kalísiyá ko piyár karke us ke pák karne 
ke liye apne tain us ke badle diyá, táki wuh muqaddas 


aur be qib howe. 


Ammá bad makhfí na rahe ki arsa sau baras ká 
mungqazi húá ki Methodist Episcopal Kalísiyá jis ke ma- 
rásim aur lawázim í dín is kitáb í Discipline men mun- 
daraj hain, Sbimálí America ke United States men mu- 
iyan húí thí; aur us men 9 Sáhibán i Bishop, aur 7,175 
Traveling Preachers, aur 8,444 Local Preachers, aur 


9,26,259 members, aur 3,143 makán í khádim-ud-dín 


Liv | 
aur 10,041 makán i kalísiyá, aur un donon kí tashkhís 
i gímat Rs. 9,22,94,406 ; aur 13,400 Sunday School, 
aur un men 1,50,000 mudarris aur 9,18,000 tálib i dín 
hain, aur un ke kutab-kháne men 25,00,000, kitáb mau- 
júd hain, aur 3,00,000 jilden máhwárí qaríb 250 muta- 
farriq risálon kí chapkar berún ját ko bheji játí hain ; aur 
is kalísiyá kí Missionary Society men 1,259 Circuits aur 
Stations, aur 1l „128 tankhwáhdár sáhibán, aur 1,05,675 
ádmí qábil í yáftaní Ashá e Rabbání hain; aur min 
jumla un sáhibán í mausúf ke 104 sáhibán i Missionary , 
jo Europe aur Asia aur Africa men bheje gaye hain. . 
San 1863 [swí men Rs. 7,98,146 Missionary Society ke 
wáste jamą ul taedád mile, aur Rs. 25,068 Tract Society 
ke wáste, aur Rs. 11,370 American Bible Society ke 
wáste, aur Rs. 23,266 Sunday School Union ke wáste; 
aur San 1864 Tswi men Rs. 8,51,968 Missionary So- 
„ clety ke wáste, aur San 1865 Yswí men Rs. 12,02,128 
Missionary Society ke wáste jama húe, aur Rs. 28,106, 
Sunday School Union ke wáste, aur Rs. 44,644 Tract 
Society ke wáste mil gaye ; aur San 1868 Tswí men Rs. 
20,00,000 Missionary Society ke kharch ke liye muqar- 
rar húe; aur min ibtidá San 1819 Tswí yane jab se wuh 
Society muqarrar húí áj tak Rs. 1,21,57,809 Missionary 
Society ke wáste jama húe hain. Aláwa is ke ki kalí. 
siyá men 24 Colleges hain, aur 2 Theological Institutes, 


(jo kháss Pádri sáhibon kí talím o hidáyat ke liye mu- 

qarrar kiye gaye,) aur 120 Seminaries larkí aur larkon 
ke wáste, aur un Colleges wagaira kí milkíyat kí tash- 
khís í gímat Rs. 60,00,000 kí hai, aur us men 2 kutab 
máhwárí siwáe dígar sadhá kutab ke, aur 10 akhbár 
haftewár chápí játí hain, aur ek kalísiyá ke Book-Con- 


cern ke kár o bár men Rs.10,00,000 sál men sarf hote. 


Ab shukr Khudá ká ki is sál í jashn, yane San 1866 
Fswí men, Methodism ko United States men mualyan 
húe ek sadí púrí ho gaí hai; aur is arse men Khudá e. 
jalla shánu hú ne apne fazl o karm ko shámil hál rakh- 
kar is ke kull amúrát men madad o taqwíyat atá farmá- 
kar barkat o pushtí bakhshí ; is báis se jumle ahli majlis 
is kalísiyá ke ek dil hokar Khudá kí hamd o taríf gáte 
rahte, aur iráda rakhte ham ki isí sál men apne Theolo- 
gical Institutes aur Colleges aur kalísiyá ke kám ke liye 
Rs. 1,00,00,000 jama karen. Pas Khudá e izz o jalla 


apne jalál ko raunaq afroz farmákar barkat baķhshe. 


Chúnki yih Discipline khásskar United States kí 
Methodist kalísiyá ke wáste murattab húí hai, is wáste 
jo kuchh ki is men Hindustání Methodist kalísiyá ke 


liye zarúr na thá, so tarjuma nahín kiyá gayá. 


Wázih ho ki jo alfáz aur istiláhát kisi kháss jagah 
men murawwaj hain, un ká tarjuma kisi aur mulk kí 


gair zubán men tabt lafz honá ishkál hai; isí sabab se 


[vi] 
is kitáb men baze Angrezí hí nám marqúm hain, magar 
un ká tarjuma auwal men ek ek martaba mumkan ul- 


waqú bataur i jumla e muatarza likhá gayá hai, 


Ab iltimás muallif kí náziríņ bá tamkín aur sálikán i 
taríqat í dín se yih hai ki filhagíġat yih kitáb sarásar 
khálí az aib nahín, magar taubhí úpar ján fishání aur saí 
ke, ki kis qadr sar dardi ba báis adam i wágifíyat istalá- 
hát zubán 1 gair ke utháí gaí hai, nazr insáf farmákar 


sahw o nisyán ko dáman i afú se poshída farmáwen. 


I. L. HAUSER. - 
BIJNOUR, | 


September, 1866. í 

BIRÁDAR AZÍZÁN — 


Má Saránar: Ham yih munásib samajhte 
hain ki Europe aur America ke Methodism kí ibtidá ká 
bayán áp logon ko tahrír karen, ki “ San 1729 Tsawí men 
do jawánon ne Inglistán men Bible parhkar daryáft kiyá 
ki ham bagair pákízagí ke najátyáb nahín ho sakte. 
Is jihat se unhon ne ùs kí pairawí karni shurú kí, aur 
aur ádmíon ko bhí us ke hásil karne kí targíb dí. 
Aur san 1737 Tswí men unhon ne yih bhí khiyál kiyá 
ki qabl pák hone ke rástbáz thahráe jáwen. Pas yihí ` 
pákízagí un ká maqsad thá; bad az án Khudá ne un ko 
ek pák qaum járí karne ke liye aláhida kiyá.” * 


Aur san 1766 Tswí men hamárí Society (majlis) ke 
ek Local Preacher (wáiz i jáe) musammá Philip Embury 
sákin Ireland ne shahr í New York men manádí karní 
shurú kí, aur apne hamwatan aur shahr ke báshindon kí 
ek Society banáí ; aur usí sál men Thomas Webb sáhib 
ne ek kamrá Bárrack ke pás kiráya lekar us men manádí 
kí; aur usí asná men musammá Robert Stráwbridge 
Local Preacher sákin Ireland ne mulk Maryland, zillah 
Frederick men, muqím hokar manádí karke kai ek So. 


* Yih báten í mazkúra Pádrí Wesley Sáhibon kí taht lafzí hain. 

ciety muqarrar kín. Aur san 1768 yá 1769 Yswí men 
auwal girjá Methodist ká shahr i New York men tamír 
húá thá; aur san 1769 Yswi men Richard Boardman 
aur Joseph Pilmoor New York shahr ko tashríf le gae, 
ki jo auwal hí auwal is barr i azam ke tartíb i yáfte 
Methodist Preacher the. Aur san 1771 Tswí kí ákhír 
men Francis Asbury aur Richard Wright bhí isí daje 
par Inglistán se utar áe the. 


Ham yaqin karte hain ki Khudá Tálá ká maqsad 
bá-wasíle un mukarrar shude Preacheron ke jo Methodist 
kahláté hain yih thá, ki yih barriazam az sar i nau 
árásta howe aur Injíl í muqaddas kí pákízagí us ke sab 
ázlá men pháil jáwe; chúnki us kí sabút ke wáste ham 
ne yih daryáft kiyá hai, ki Khudá ká bará raunaq afroz 
kám mülk New York se shurú hokar mulk New Jersey, 
aur Pennsylvania, aur Delaware, aur Maryland, aur 
Virginia men, aur badahu pachchham aur púrab ke mulk.. 
on men phail gayá. 


Ham is men apná bará farz o haqq gardánte hain 
ki ham tum se jo hamáre kalísiyá ke member ho, apne 
Discipline ke taríqe kí jo bahut barson se mutwátir barí 
ázmódakárí aur qadímí aur jadídí kalístyáon kí málúmát 
aur kaifiyaton se jo ham ne daryáft kí hain hásil aur 
fjád húe, dil o ján se sifárish karen; aur yih khwáhish 
rakhte hain ki áyande ko har ek Methodist ke ghar men 
ek jild is kitáb kí dekhen; kyúnki díní qawáid jo is men 
shámil hain, thorá yá bahut jazo kull, jis qadr shámil 
hon, is dunyá ke sab kalísiyáon men qabúl kí játí hain. 


Ham se baíd hai ki tum apne mazhabí talím aur maz- 
habí qawáid se náwágqif raho, is liye ham yih arz karte 

hain ki tum parhná aur nishán karná aur síkhná aur dil 
hí dil men tamám tarbíyat karná ikhtiyár karo; aur 
pahle Khudá ká kalám aur dúsre un Tąlímát o Qawá- 
nín us kalísiyá ke jis ke tum mutaaliq ho hásil karná 
z . 

wájib samjho. 

Ham tumháre khair khwáh bháí aur pastor tumhátri ` 
nekoí ke liye rát o din záhirí o bátiní mihnat karte rah- 


` te hain. 


THOMAS A. MORRIS, 
EDMUND 8. JANES, 
LEVI SCOTT, 
MATTHEW SIMPSON, 
OSMON C. BAKER, 
EDWARD R. AMES, 
DAVIS W. CLARKE, 
EDWARD THOMSON, 
CALVIN KINGSLEY. 


TALTMAT AUR DISCIPLINE 


METHODIST EPISCOPAL KALÍSIYÁ KÍ. 


HISSA I. 


Tawárígu i AsL AUR TALÍMÁT AUR QAWAID. 


BAB 1. 


TAWÁRÍKH I ASL AUR QAWÁNÍN AUR QAWAID I ÁMM, 


FASL I. 
Tawárikh i Asl. 

Jab ki bárhá hamárí Society (majlis) ke Preacher 
aur Memberon (waiz aur azúon) ne malúm kiyá ki 
Inglistání kalísiyá America men zindagí-bakhsh maz- 
hab se azhadd qásir ho gaí, aur bahut jagahon men 
Sacramenton se mahrúm húí basabab is ke ki kai 
ek Preacheron ne já ba já apní kalísiyáon ko tark kar di- 
yá; tab unhon ne Pádrí John Wesley sáhib se is amr 
kí istidá kí ki áp apní aqlo dánáí se aisá intizám far- 
máíye ki Jis se ham log taklíf se makhlasí páwen. Bar- 
tabak is ke hamáre mukarram aur muazziz dost ne jo 
bahimáyat i Khudá o bazaría Methodist ke mazhab kí 
` bari tázagí o jiláí ká jo ki dar ín wilá is tamám dunyá 
men -phailtá chalá játá hai afsar thá, yih irádá mu- 
sammam kiyá ki America ke wáste Minister (khádim ud- 
dín) muqarrar karen. Chúnánchi isí maqsad se san 
1784 Tswí men tín shakhs tartíb i yáfte Minister wa- 
hán bhej diye; illá Episcopal government (Bishop yá ni- 

gahbán se hukúmat) kí intizámí wajh ko pasand karke 
min jamla un tín ke us ne musammá Thomas Coke 
D. C. L. ko jo Oxford ke Jesus College ká talím í yáfta 
aur Inglistán kí kalísiyá ká Presbyter (qasís) thá, Epis- 
copal Office (nigahbán ká uhda) par barí sanjídagí aur 
duá talabí se háth rakhkar muqarrar kiyá; aur bad atá i 
` asnád musaddiqá Episcopal darje ká ikhtiyár dekar hukm ` 
diyá ki Francis Asbury ko jo us waqt America men 

ámm madadgár thá Episcopal Office men muqarrar kare, 
` aur yih Francis Asbury sáhib qabl az ín ba shart i háza 
Deacon aur Elder bhí muqarrar húá thá. 


Is hukm ke bamújib Thomas Coke sáhib ne Francis 
Asbury ko duá ke sáth us ke sir par háth rakhkar 
Episcopal office men muqarrar kiyá, aur kai ek aur qa- 
 ríne ke muqarrar shude Ministeron ne is pák khidmat kí 
tamíl men madad kí thí; aur us waqt General Confer- 
ence ne jo shahr i Baltimore men jama thá, Thomas Coke 
aur Francis Asbury sáhibon ko qaríne se muqarrar shude 
jánkar bilá ráib ek dil hokar apná Bishop qabál kiyá. 


FASL II. 
QAWANIN I MAZHAB. 
I. 


Páx TasLís KE IMÁN KE BAYÁN MEN. 
Ekhí zinda aur sachchá Khudá hai jo abadí be- 


jism o juz hai, aur us kí qudrat o dánáí aur bhaláí be- 
hadd hai, aur wuh dekhí aur andekhí húí maķhlúq ká 
khálig aur har juz o kull maķhlúg ká háfiz hai; aur is 
Khudáí wahdáníyat men tín aqnúm hain jo ekhí máhí- 
yat aur qudrat aur hameshagí ke hain, yane Báp aur 
Betá aur Rúh ul Quds. 


IT. 


KALAM YÁ Kuup kË Bern KE BAYÁN MEN, JO BARHAQQ 
l INsÁN BANÁ THÁ. 

Báp ká kalám, yane Betá, jo barhaqq aur abadí 
Khudá aur máhíyat men Báp ke sáth eksán hai, us ne 
mubárak kúnwárí ke rihm men insán kí khássiyat ko 
ikhtíyár kiyá, chunánchi do khássiyaten púrí aur kámil 
yane Ulúhíyat aur Insáníyat kí ekhí aqnúm men mil 
gain jo hargiz alag aur aláhida na hongí, jin men ká ek 
Masíh barhaqq Khudá aur barhaqq insán húá; aur ha- 
qíqat.men üs ne ham ko Báp se miláne ke liye ranj o 
dukh utháyá, maslúb húá, múá aur dafan kiyá gayá, aur 
wuh na sirf hamáre zátíhí balki amalí gunáhon ke liye 
bhí qurbán húá. 


IIJ. 

MASÍH KR JÍ UTINE KE BAYAN MEN. 
Filhagígat Masíh murdon men se jí uthá aur apná 
badan mai un sab chízon ke jo ki kámil imsáníyat men 
malzúm hain lekar ásmán par charh gayá, jahán wuh 
jab tak ákhní din men sab ádmíon ke insáf karne ko 

na áwe, baithá rahegá. i 

IV. 
RÚúH UL QUDS KE BAYÁN MEN. 


Rúh ul quds jo Báp aur Bete se nikaltí hai, máhí- 
yat aur buzurgí aur jalál men Báp aur Bete ke sáth ek- 
sán hai, aur barhaqq aur abadí Khudá hai. 


V. 


NAJT KE Liye Kyrus í MUQADDAS KÍ KIFÁYAT KE 
BAYÁN MEN. 


Naját ke liye Kutub í Muqaddas men sab báten 
mundarij hain, chúnánchi jo kuchh un men na ho aur 
na unse sábit ho sake to kisi se talab na kí jáwe ki 
wuh us ko mazhabí qáida samajhkar us par yaqin láwe 
yá naját ke wáste munásib aur wájib jáne; aur Kutub i 
Mnqaddas ham un qánúni kitábon ko jo Atík o Jadíd 
Ahdnáme men hain samajbte hain, jin ke ikhtiyár kar- 
ne men kalísiyá ko kabhí shakk na guzrá. Aur Atík 
Ahdnáme kí kitábon ke nám ye hain: 


Paidáish, Rút, 
Khurúj, I Samúel, 
Ahbár, | II Samúel, 
Gintí, I Salátín, 
Istisná, II Salátín, 
Yashú, I Tawáríkh, 


Glázíon, II Tawáríkh, 


Azrá, 
Nahamiyáh, 
Ástar, 

Aiyúb, 

Zabúr, 

Amsál, 

Wiz, . 

Gazal ul Gazalát, 
Yasaiyah, 
Yaramiyáh, 


Yaramiyáh ke Nauha, 


Hizqiel, 
Dániel, 

Húsía, 
Yúel, 
Amús, 
Abadiyáh, 
Yúnah, 
Míkah, 
Nahúm, 
Habaqqúaq, 
Safaniyáh, 
Hajjí, 
Zakariyáh, 
Malákí. 


Jadíd Ahdnáma kí sab kitábon ko jc aksar qabúl 


kí gain hain, ham bhí mánte aur qánúní samajhte hain, 


aur unke nám ye hain: 


Matí, 
Marqus, 

„ Lúqá, 
Yúhanná, 
Aamál, 
Rúmíon, 

I Qurintíon, 
II Qurintíon, 
Galatíon, 
Afsíon, 
Filippíon, ` 

-Qulussion, 

I Tassaluníqíon, 
II Tassaluníqion, 


VTI. 


I Timtáus, 


„ II Timtáus, 


Títus, 
Filímún, 
Tbráníon, 
Yaqúb, 

I Patrus, 

II Patrus, 

I Yúhanná, 
IL Yúhanná, 
III Yúhanná, 
Yahúdáh, 
Mukáshafát. 


Arík AHDNÁMA KE BAYÁN MEN. 
Atík Ahdnáma kuchh Jadíd Ahdnáme ke barkhi. 
láf nahín, kyúnki Atík o Jadíd Ahdnáme donon men 
hamesha kí zindagí báwasíle Masíh ke jo Khudá aur 

ádmí hai aur Khudá aur ádmíon ke bích akelá hí dar- 
míyání hai, sab ádmíon ko muyassar hai; is liye un kí jo 
baháne karte hain ki agle báp dádon ne sirf fání wadon 
kí ráh dekhí, na suní cháhiye. Agarchi Masíhí log 
us sharíat kí rít o rasm par jise Khudá ne Músá kí 
marifat dí hai, páband nahín hain, aur na zarúr hai ki us 
ke mulkí ahkám kisí sarkárí intizám men lagáe jáwen ; 
tis par bhí koí Masíhí us ke akhlágí hukmon kí far- 
mánbardárí se ázád na rahe. 


VII. 
Astí vá ZÁrí GUNÁH KE BAYÁN MEN. 

Zátí gunáh ádam kí pairawí karne par munhasir 
nahín (jaisá Palejíní qaum behúða kahtí hai) balki har 
ek ádmí kí khássiyat kí buráí hai jo ki zátí hí ádam kí 
aulád se paidá hotí hai, jis se ádmí aslí pákízagí se dúr 
ho gayá aur apní kháss adat se hamesha buráí kí taraf 
máil hai. 

"VIII. 
IgHrívár KÍ ÄZÁDAGÍ KE BAYÁN MEN. 


Adam ke gunahgár hone ke bad ádmí kí hálat ai- 
sí ho gaí ki wuh áp ko apní zátí quwat aur kámon se 
ímán kí taraf mutawajjih nahín kar saktá aur na Khudá 
se iltijá karne ke láiq ho saktá, is liye ham men itní 
táqat nahín ki ham aise achchhe kám karen ki jo Khu- 
dá ko pasand aur magbúl howen, ba juz is ke ki Khudá 
ká fazl Yasú Masíh ke wasíle se pahle hamáre shámil 
hál ho táki ham achchhí khwáhish rakhen, aur jab ki 
ham men achehhí khwáhish howe wuh hamárí madad 


kare. 

IX. 
Apmí kE RÁSTBÁZ HONE KE BAYÁN. MEN. 


Ham Khudá ke sámhne sirf apne Khudáwand aur 
Naját denewále Yasú Masih kí khúbí ke sabab ímán lá- 
ne se rástbáz gine játe hain, na ki apne kám aur hyáqat 
se; is wáste yih niháyat achchhí talím hai aur us men 
bahut tasallí hai, ki ham sirf ímán hí se rástbáz thahráe ` 
Játe hain. | 

X. á 


Nek Kámon KE BAYÁN MEN. 

Agarchi nek kám jo rástbáz hóne ke bad hote aur 
jo ímán ke phal hain, hamáre gunáhon ko dúr aur Khudá 
kí sakht adálat kí bardásht nahín kar sakte hain, tis par 
bhí we Masíh ke sabab Khudá ko pasand aur maqbúl 
hain aur sachchhe aur zinda ímán se nikalte hain, yahán 
tak ki un se zinda ímán aisá sáf malúm hotá hai jaisá 
darakht apne phalon se pahcháná játá hai. 


XT. 
ZÁ ID-UL-FARZ KÁM KE BAYÁN MEN, 


‘Khud ikhtíyárí kám aláwa aur bála hukm Khudá 
ke jin ko zá'id.ul-farz kahte hain, bagair ghamand aur 
bedíní ke nahín sikhláye játe; kis wáste ki un ke sikh- 
láne se ádmí záhir karte hain ki ham na sirf itne hí kám 
karte ki jis qadr ham par wájib hai balki apne farz se 
aur ziyáda faráiz Khudá ke àdá karte hain; aur barkhi. 
láf is ke Yasú Masih sáf farmátá hai, jab sab kuchh jo 
tumháre liye farmáyá gayá kar chuke, to kaho ki ham 
náláiq bande hain. | 


( 12 ) 
XII. 
RÁSTBÁZ HONE KE BAD GUNÁH KE BAYÁN MEN. 


Har ek gunáh jo rástbáz hone ke bad írádatan o 
ámdan kiyá játá hai wuhí gunáh nahín hai jo Rúh ul- 
Quads ke barkhiláf aur be muáf hai ; is liye un ko jo rást. 
báz húe aur phir gunáh men giraftár howen taubá 
karne se inkár na kiyá jáwe, kyúnki yih ho saktá hai ki 
ham Rúh ul Quds ko páwen aur bad is ke us hí fazl ko 
Jo hamen diyá gáyá hal chhorkar gunáh men paren 
aur phir Khudá ke fazl ke wasíle se uthkar apní chál 
o chalan árásta karen; is sabab se un par jo yih kahte 
hain ki apni zindagí bhar ham phir gunáh nahín kar 
sakte, yá un par jo sachche tauba karnewálon se muáf 
hone ká inkár karte hain ilzám lagáyá cháhiye. 


XIII. 


KALÍSIYÁ KE BAYÁN MEN. 
Masíh kí záhirí kalísiyá ímándáron kí ek jamaat hai 
jis men Khudá ke pák kalám kí manádí kí játí hai aur 
Sacramenten mai un sab chízon ke jo us men shámil 


hote durustí se mustaamal hain. 


XIV. 


ÁRÁF KE BAYÁN MEN. 


Romish talím jo aráf, aur muáfi, aur múraton aur 
tabarruk kí parashtish aur tázím karne aur muqaddason 
se istída karne kí bábat hai, jhúthí aur behúdagi íjád 
hai, aur Kitáb i Muqaddas se us kí kuchh sabút nahín, 
balki kalám i Khudá se saríhan barkhiláf bhí hai. 


XV. 
KALÍSIYÁ MEN ts ŽUBÁN KE BOLNE KÍ NISBAT JIS KO 
sas LOG SAMAJH SAKEN. 
. p] . e... 
Kalísiyá men Duá í Amm aur Sacramenten kisi 
znbán men adá karná jise házirín na samajhte hon, Khu- 
dá ke kalám aur qadím kalísiyá ke dastúr ke barķbiláf 
hai. 
XVI. 


SACRAMENTON KE BAYÁN MEN. 

Masíh kí muqarrar kí húí Sacramenten sirf Masí- 
híon ke iqrár kí alámat yá nishán nahín balkí beshtar 
we ham par fazl aur Khudá kí mihrbání ke kháss nishán 
hain jin se wuh ham men nádídaní asar kartá hai aur 
hamáre ímán na sirf paidá hí kartá balki us ko mazbút 
aur qáim bhí rakhtá hai, aur jo Sacramenten hamáre 
Khudáwand Yasú Masíh ne muqarrar kí hain, so do 
hain, yane Baptismá aur Asháí Rabbání ; aur ye pánch 
dastúr jin ko baze Sacrament kahte hain, vane Dín par 
mustaqím o mustahkam honá, aur Tauhá karná, aur Ka- 
lísiyá kí khidmat ká uhdá, aur Nikáh, aur ján kandaní 
kí hálat men Tel malná, Injíl kí Sacramenton men shu- 
már na kiyá cháhiye, ki baze un men se Rasúlon kí ná- 
durust pairawí karne se nikle, aur baze zirdagí kí hálaten 
hain jo Injíl i Muqaddas men jáiz aur rawá hain ; lekin we 
Baptismá aur Asháí Rabbání kí waza aur taur par nahín, 
kyúnki un men koí záhirí nishán vá rasm Khudá se 
muqarrar húá nahín haí. 

Sacramenten dekhne yá liye phirne ke wáste Yasú 
Masih se muqarrar nahín húín, balki is liye ki ham un- 
hen achchhe taur se istiamál men láwen aur sirf un 

shakhson ke liye jo láiq tarah se un par amal karte hain 
we bahut fáidamand aur kámyáb hoti hain; magar we 
Jo unko náláiqí se lete hain apne wáste sazá ká hukm 
taiyár karte, jaisá Pulús Rasúl kahtá hai. 1. Qar.x1, 29. 


XVII. 
BAPTISMÁ KE BAYÁN MEN. 

Baptismá sirf mazhab ká iqrár aur mutafarriq hone 
ká nishán nahín jis se Masíhí aur logon se jinhon ne 
Baptismá nahín páyá pahcháne jáwen, balki sar i nau 
paidá hone ká bhí nishán hai. 

Kalísiyá men chhote bachchon ká Baptismá dená 
járí rahegá. | 

XVIII. 


Asráf RABBÁNÍ KE BAYÁN MEN. 

Asháí Rabbání sirf us muhabbat ká níshán hí nahín 
jo Masíhíon ko ápas men ek dúsre se rakhná wájib hai, 
magar wuh hamáre bacháo aur naját ke liye jo Masih 
kí maut se húí, ek Sacrament hai, yahán tak ki we jo us 
roti ko jise ham torte hain aur us barkat ke piyále ko 
durústí o láiqí aur ímán se lete hain, to Yasú Masih ke 
badan aur lahú men sharíq hote hain. 

Yih khiyál ki Asháí Rabbání men rotí aur mai kí 
máhíyat badal játí, Kitáb í Muqaddas se sábit nahín ho ` 
saktá hai, aur Sacrament ká nihád ko bígár detá hai, aur 
us ne bahut se ímán i bátil ko jagah diyá hai. 

Asháí Rabbání men Yasú Masíh ká badan sirf ás- 
mání aur rúhání taur par diyá lyá aur kháyá játá hal, _ 
aur wuh wasíla ki jis se Vasú Masíh ká badan Asháí 
Rabbání men liyá aur kháyá játá hai ímán hai, aur is 

Sacrament ká rakh chorná yá liye phirná, utháná yá 
parastish karná, Masíh ke hukm se nahín húá. 
XIX. 
Donon QISM KE BAYÁN MEN. 

Khudáwand ke piyále ká Jamaat se inkár karná na 
cháhiye, kis wáste ki Asháí Rabbání ke donon hisse Ma- 
síh ke muqarrar karne aur farmáre se sab Masíhíon ko 
barábar dená wájib hai. 

XX. 


Masía KÍ EKHÍ QURBÁNÍ KE BAYÁN MEN Jo SALÍB PAR 
PÚRÍ AUR KÁMIL HÚÍ. 


Masíh kí qurbání jo ek dafa púrí húí tamám dun- 
yá ke zátí aur amalí gunáhon ká kámil riháí aur kafárá 
aur iwaz hai, auris ke siwá gunáh ke wáste koí aur iwaz 
yá badlá nahín hai; is liye Másson ká charháná jis men 
baze kahte hain ki Priest zindon aur murdon ke dukh 
aur gunáh ke dúr karne ke liye Masíh ko guzrántá hai, 
kufr kahání aur khatarnák fareb hai. 


XXI. 
Krápim-up-Dín KE Nikár KE BAYÁN MEN. 
Masih ke Khádim-ud-dín ke liye sharíat i Khudá 
men kuchh hukm nahín húá ki we mujarradí ká ahd 
karen yá nikáh se parhezgár rahen ; is wáste unhen aur 
sab Masíhíon ko jáiz hai ki we apní khushí se jaisá mu.. 
násib samjhen apní saláhiyat karen. 


XXII. 
KarfsıyÁ xí Rír AUR RASM KE BAYAN MEN. 
Yihí zarúr nahín hai ki har jagah aur har maqám 
men rít aur rasm eksán howen, kyúnki hamesha se har 
ýt aur rasm mutafarrik hoti áí hain, aur mulk aur zamáne 

anr ádmí kë tarígon ke muafig badal já saktín hain, ba- 
juz is ke ki kuchh hukm Khudá ke barkhiláf muqarrar 
na kiyá jáwe; anr jo koí apní kháss dánist aur khushí 
aur iráda se apní kalísiyá kí rít aur rasmon ko jo kalám 
i Khudá ke barkhiláf nahín aur awám se muqarrar aur 
pasand kí gaín hain záhiran tor dále, to us ko barmalá 
tambíh zarúr hai táki aur log aise karne se ki jaise wuh 
jo kalísiyá ke dastúron ke barkhiláf thokar khilátá aur 
apne kamzor bháí kí tamíz ko bigárá kartá hai, khauf 
karen. Har ek mufassil kalísiyá rít o rasm ko muqar- 
rar aur tabdíl aur mansúkh kar sake jis jihat se ki sab 
báten árástagí ke liye kí jáwen. ' 


XXIII. 


AMBRIKÁ KE ÚÜNITLD STATES KE HÁKIMON KE 
BAYÁN MEN. 


[ Chúnki yih gánún sirf United States.kí bábat hai, is wáste 
tarj umá na kiyá gáyá, magar wuh tafsir jo uske sáth hai yahín likh 
dí gaí hai. ] 


Tarsír— Máli amárat o intizám kí nisbat ham ya- 
qín karte hain ki Masíhíon aur khásskar Masíhí Minis- 
eron par fara hai ki we apne aise darjewále hákimon 
ke jis mulk men we rahte hain mutí rahen, aur har láiq 
taur se unkí farmánbardárí karne kí taqíd karte rahen ; 
is liye vagín hotá hai ki sab hamáre Preacher aur log, jo 
sarkár Angrezí yá kisi dúsre sarkár ke amal men hon 
sulh andesh aur bá tartíb ravá kí tarah salúq karen. 


XXIV. 
MasfHífon KE MÁL KE BAYÁN MEY. 
Masíhíon ká mál aur daulat banisbat haqq aur dast- 
áwez aur milkíyat kí mushtarak nahín hai, jaisá ki baze 
be wafáí se láfzaní karte hain, báwajúd is ke har ádmí ko 


( 17 ) 


wájib hai ki áp garíbon ko apne mál men se tá ba maq- 
dúr khairát kare. 


XXV. 


Masínfon kE HALF KE BAYÁN MEN. 

Jaisá ham iqrár karte hain ki Masíhíon ko be fáida 
aur be andesha qasm aur half utháná hamáre Khudá- 
wand Yasú Masíh aur us ke Rasúl Yaqúb se mana ki- 
yá gavá hal, waisáhí ham jánte hain ki Masíhí mazhab 
Jab ki hákim ko matlúb ho, ímán aur muhabbat ke wás- 
te half utháne ko mana nahín kartá, is súrat men ki wuh 
Rasúl kí talím ke muwáfiq adl aur insáf aur sachcháí ke 
sáth howe. _ 


BAB II. 
QAWÁID I ÁMM. 


Mvurraurn o MuTrariqg Society KÁ Taríg o MAQsap * 
AUR QAWÁID I ÁMM KE BAYÁN MEN. 


(1) San 1739 ke ákhir men áth das ádmí jo apne 
` gunáhon se khúb ágáh hokar qáil the, aur dil o ján se 
ázádagí ke liye zárí karte the, shahri London men Pádrí 
Wesley sáhib pás áe, aur dúsre din do tín auron ne un ke 
rafíq hoke yih arz kí, ki Ap thorá waqt hamáre sáth duá 
mángne men sarf kíjiye, aur hamen samjháiye ki kis 
tarah ham us ánewále gazab se jo hamesha hamáre siron 
par jhúm rahá hai, naját páwen. Táki is bare kám ke 
wáste ziyáda fursat ho, us ne ek din muqarrar kiyá ki us 

men sab ikatthe hokar áyá karen; so we usí waqt se 
haftewár har Jumarát kí shám ko jama húá karte the, 
aur wuh unhen aur auron ko jinhon ne un ke sharík 
hone kí khwáhish kí (kyúnki un ká shumár roz ba roz 
barhtá játá thá) aisí nasáih jo un ke liye fáidamand 
samjhín, waqt ba waqt detá rahá; aur we hamesha apní 
majlis ko duá ke sáth jo ki apní apní zarúriyát ke mu- 
tábig thí, khatm kiyá karte the. Ís tarah muttafiq So- 
ciety i .mazkúr ká auwal Europe aur badahú Americá 
men ágáz húá thá. | 


(2) Yih Society sirf “ un ádmíon kí ek jamáat hai jo 
díndárí kí súrat men hokar us kí qudrat kí talásh karte, 
aur jo duá mángne aur nasíhat sunne aur muhabbat se 
ápas kí nigahbání karne ke liye muttafiq ul ráe hain, 
táki apní naját ke wáste ek dúsre kí madad karen. ” 


(3) Har Society. (kalísiyá) muwáfiq apní sakúnat kí 
jagah kí chhotí chhotí Jamáaton men jo eláss kahlátá hai 
mungasim hai, táki ásání se malúm ho sake ki we haqí- 
qat men apní naját ke liye fikrmand hain yá nahín ; aur 
har ek cláss men qaríb bárah ádmíon ke hain, Jin men se 
ek Leader (Hádí) mausúm hai; aur us par yih farz hai, 


I. Ki haftewár ek dafa apní cláss ke har ek mem- 
ber ko dekhe, táki ` 
1 Wuh daryáft kare ki kis tarah nn kí arwáh bah- 
ramand hoti hain ; 
Ki jaise wuh waqt ba waqt munásib samjhe, sa- 
láh dewe aur intizám kare aur tasallí o nasihat farmáwe ; 
8 Aur jo kuchh we Preacher aur kalísiyá aur ga- 
ríbon ke wáste madad dení ko rází hon jama kare, aur 
aláwa is ke yih bhí kare,— 

IT. Ki haftewár apní kalísiyá ke Khádim-ud-dín aur 
Stewardon (Mukhtárkáron) se mulágát karte rahen, táki, 

1 Unkí jo bímár yá bad ráh hon anr nasíhat ko 
nahín mánte hon, Khádim-ud-dín ko ittilá dewe; 

2 Aur jo kuchh apní eláss ke memberon se guzashtá 
hafte men wasúl húá hai, Stewardon ko somp dewe. 

(4) Un ádmíon se jo in kalísiáon men shámil húá 
cháhen, peshtar sirf yihí matlúb hai, ki we ánewále ga- 
zab se bhágne aur gunáhon se naját páne kí tamanná 
rakhen; aur jab ki yih iráda fil-wági dil men qáim hotá, 
to wuh apne phalon se sáf záhir hogá. Pas, yih lázim 
hai ki jo koí in kalísiáon men shámil rahte hon, to apní 
naját kí khwáhish záhir karte rahen, is tarah, 

Awwalan,—Ki we kisi tarah kí badí na karen, aur 
har ek qism kú burdi se jo aksaron men ráij hai, parhez 
karen— maslan : 


Khudá ká nám befáida lená,. Å 
Khudáwand ke din ko dunyáwi kám Bajá láne se 
aur kharíd o farokht karní se nápák karná, 
Mast honá aur tund sharábon ki kharíd o tarokht 
karní, yá stwá hálat zarúrí ke un ko píná, 
Mard aur aurat aur bachchon ko ba-irádða gulámí 
men rakhná, yá un kí kharíd o farokht karní, 
Larná aur Jhagrá karná, Bháí ke úpar nálish karní, 
Búráí kí iwaz búráí karní, Gálí kí 1waz gálí dení, 
Kharíd o farokht men bahut sí báten karní, ; | 
Bilá mahsúl mahsúlí chízon kí kharíd o farokht karní, 
Kisí chíz ká súð mamúlí se ziyáda dená:yá;leríá, 
Sakht aur befáida guftagú karní, khásókár. hákim 


aur ministeron kí búráí men. 

Aisá kám karná jo ki ham jánte hain ki Khudá ke 
jalál ke liye nahín hai; yane— 

Zewarát aur qímatí libás pahinná, 

Aise tafarruj karná jo Khudáwand Yasú Masíh ke - 
nám se na hon, ` 

Aise rágon ká gáná aur aisí kitábon ká parhná jo 
ki Khudá kí pahchán aur muhabbat kí taraf máil nahín 
kartín, 

Názuk aur tanparast honá, 

Zamín par mál ká jama karná, 

Bilá ihtimál adá karne ke qarz lená, aur bilá ihti- 
mál qímat dene ke mál le lená. 

(5) Un sab logon ko jo in clásson men shámil 
rahte hon yib lázim hai, ki we apní naját kí khwí áhish 
in kámon men dikhláte rahen, maslan,— 

Doyam, Nekí karní, aur magdúr bhar har tarah 
rahm karná; sab ádmíon se jaisá mauqa aur Jis tarah 
mumkin. ho, har tarah kí bhalái karní, 

Un ke jismoñ kí jis qadr Khudá ne magdúr diyá 
hai, yane 

Bhúkhon ko khuráq aur nangon ko poshák dení, 

Bímár aur qaidíon kí iyádat aur madad karní; aur 
siwá is ke, 

Un kí arwák kí jin se hamárí rabt ho, is wajah 
se talím dení aur intizám farmáná aur nasíhat dení, anr 
usí talím i jazb ko.ki ham nekí na karen jab ki hamáre 
dil us men na hon, radd karná; aur bhalá karná, khusú- 
san un ká jo abl í ímán hain, aur un ká jo aise hone ká 
zár rakhte hain, aur banisbat agyár kí nn ko pasand 
karke khidmat dení, aur ápas men len den karná aur kár 
bár men ek dúsre kí madad karní, khásskarke is sabab se 

aisá kiyá cháhiye ki dunyá sirf apnon hí se muhabbat 
rakhtí hai, 

Har tarah kí koshish aur salámat rawí karní, táki 
Tnjíl Muqaddas par tuhmat na lage, 

Bardásht ke sáth us daur men jo un ke sámhne á 
parí hai.daurná, 

Apná inkár karná aur roz marra apní salíb uthání, 

Masíhí lan tan kí bardásht karke dunyá kí san- 
dagí aur kúre kí mánind honá, 

Aisí imtizárí karní ki Khudáwand kí khátir gair 
ádmí un ke hagq men har tarah kí búráíán jhúth se 
kahenge. 

(6) Unsablogon se join clásson men shámil rahte 
hon yih matláb hai, ki we apní naját kí khwábish záhir 
karte rahen, ki Khudá ke in sab faráizon par dhyán 
rakhen: maslan, 

Khudá kí ámm íbádat aur kalám kí khidmat aur 
Asháí Rabbání, aur duá i khángí, aur duá í gosha aur 
nawishton kí talásh aur roza yá parhezgárí men mash- 
gúl o maujúd howen. 

(7) Ye báten i mazkúra hamárí kalísiyá ke qawáid 
i ámm hain; aur in sab ko Khudá ne apne likhe húe ka. 
lám men jo hamáre ímán aur istiamál ke liye ekhí aur 
muktafí qáida hai, sikhláyá hai; aur ham jánte hain ki 
us kí Rúh bedár dilon par in sab ko naqsh kar detí hai. 
Agar koí ham men se aisá ho ki un ko na máne aur 
ádatan tor dále, to unhí muháfizon ko jinhen us rúh ke li- 
ye hisáb dená paregá, ittilá karní cháhíye; aur ham us 
kí bad taríqon kí bábat nasíhat denge, aur chand roz tak 
us kí bardásht karenge; lekin jab bhí wuh tauba na kare, 
to hamáre darmíyán áge ko na rahegá ; ham ne apní ar- 


wáh ko bacháyá hai. 

FASL IV. 
GULÁMÍ KE BAYÁN MEN. 

Sawál. Taríq í gulámí kí bekh karní ke liye kyá 
karná cháhive? | 

Jawáb. Ham apne nazdík gulámí jaisí peshtar ba- 
hut burí samajhte the, ab bhí waisíhí jánte hain; aur 
insán kí kharíd o farokht karní, aur un ko misl aur ashyá 
kí rakhná saríh Khudá aur zátí sharíat ke barkhiláf 
hai, aur aláwa is ke Golden Rule, aur us qáida ke bhí 
jo hamárí Discipline men mundaraj hai, baraks hai, 
Jis ká yih manshá hai ki jitne ashkhás ham men hain, 


“í kisi tarah kí badí na karen, aur “har qism kí buráí 


?” is liye ham apne sab Preacheron aur 


se báz rahen ; 
aur logon ko muhabbattáná aur dostáná saláh dete 
hain, ki we is badí í azím se mubarrá rahen, balki jahán 
tak ho sake us ke ikhráj men rawá aur Masíhí har 


taur se koshish karen. 


FASL V. 
BaprisMá KE BAYÁN MEN. 

l. Har bálig ko apne wáste aur baptismá páne- 
wále larkon ke liye nn ke wálidain ko ikhtiyár hai, ki 
gotá yá ábpáshí yá undelne ke taur par baptismá páwen, 

2. Ham kisí tarah se baptismá dene yá lásh ke 
dafnáne ke wáste kuchh ujrat na lewen. 


FASL VI. 
Astáí RABBÁNÍ KE BAYÁN MEN. 


s. Kyá Asháí Rabbání ke taqsím karne kí kuchh 
hidáyaten dí jáwengín ? 

1. J. We jinhen us ke ghutne tekkar lene men 
ishtibáh ho, khare hokar yá baithkar us ko lewen. 


2. Koí shakhs Asháí Rabbání men sharík na ho- 
we jo us jurm ká mustagill hai, ki jis kí jihat se koÍ 
member hamárí kalísiyá se nikálá Jáwe. 


FASL VII. 
SHÁDÍ KE BAYÁN MEN. 


S. 1. Kyá: ham ne apní kalísiyá men shádí kí 
bábat koi buráí dekhí hon? 

J. Hán; bahutse hamáre memberon ne tárík- 
dil shakhson ke sáth shádí kí thí, aur is sabab se yih 
burá natíjá niklá ki we yá to apní zindagí bhar díndárí 
se roke rahe, yá tabáhí ke álam men phir á gae hain. 

S. 2. Is bát kí himmat toráne ke liye kyá kar 
sakte hain? 

J. a. Har ek Preacher ko Rasúl kí nasíhat járí 
karní cháhiye, kí “Tum beímánon ke sáth ná láiq júe 
mat jute jáo, 2 Cor. vi, 14. i 

J. b. Sabhon ko nasíhat dení cháhiye ki aise 
bhárí muámalon men apne sanjída bháfon kí saláh ke 
bagair qadam na dharen. 

S. 8." Kyá kisi aurat ko apne má báp kí marzí 
ke barkhiláf shádí karní wájib hai? 

J. Aksar us ko wájib nahín hai, magar wájib 
bhí hai dar hálate ki (1) kisi súrat se apní úpar shádí kar- 
ní farz samjhe, aur (2) ki us ke má báp kisi Masíhí ke 
sáth shádí karní ko bilkull mana karte hain, to un kí 
be saláh use shádí kar dení rawá hai; taubhí munásib 
nahín ki koí Methodist preacher us se shádí kare. 

Ham apne logon ko un logon se jo hamárí kalí. 
styá ke nahín, shádí karní ká inkár nahín karte, ba- 
sharte ki we díndárí kí súrat men hokar us kí qudrat ko 
talásh karte hon; magar hamárá iráda mustagill hai ki 
un logon se jo bayán 1 mazkúr ke muwáfiq bilkull nahín 
karte, shádí karní ko mana karen. 


FASL VIII. 
PosHÁK KE BAYÁN MEN. 

S. Kyá ham ko poshák kí qawáid men isrár karná 
cháhiye? | | 

J. Har tarah se. Yih to poshák pasand karne 
kí jagah nahín hai. Is liye hamáre logon ko Rasúlí qáiðe 
ke taur par nasíhat mánní cháhiye, ki we apne taín sone 
aur motí aur gímatí libás se árásta na karen, 1 Tim. ii, 9. 

BAB II. 


KALÍSITÁ KE MEMBERON KÍ BÁBAT. 


j 


FASL I. 


Karfsıyá mEy MEMBERON KE Dágnir HONE KB 
BAYÁN MEN. 


* 


S, 1. Náláig ádmíon kí charb zubání se bachkar 
un ko Kalísiyá men áne se kis tarah roken ? 

J. 1. Koí bajuz sifárish us Leader kí jis ke class 
men wuh imtíhán par kam se kam chha mahíno 
tak milá na rahá aur baptismá e yáfta na húá, aur aláwa 
is ke ki us ne kalísiyá ke vú ba rú Minister in Charge 
(Amánat í khádim ud dín) ke sawálon se apní ímándárí 

-kí sihhat ko, aur ki wuh kalísiyá ke qawáid par mustaið 
o mashgúl hone ká razámand hai bá khúbí záhir na kiyá, 
to kalísiyá men dákhil na hogá ; táham agar kisí aur mo- 
miní kalísiyá ká láiq member hamáre sharík húá cháhe 
aur mamúlí istifsár ká jawáb qarár wágqi de sake, to 
dafatan púrí sharákat men shámil kar liyá jáegá. | 

J. 2. Koi bilá sifárish kisi kí jis se tum wágif 
ho, yá jab tak wuh do tín dafa cláss men házir na ho, 
imtíhánbardári men shámil na hogá. | 

J. 3. Auwal i auwal jab ki we jama howen, un ke 
rú ba rú qawáid parhná. 

8. 2. Ham memberon kí mudákhilat o mardúd kar- 
ne men kis tarah ziyádatar mutafakkir hon? 

J. Official (Uhdedár) Minister vá Preacher har ek 
Quarterly Meeting (Simáhí majlis) par un logon ke nám 
jo kalísiyá men dákhil húe hon yá khárij kiye gae hon, 
záhir kare. H 

FASL II. 


Karfsıyá KÍ Nissar MUSTABAG LARKON KE 
BAYÁN MEN. i 


S. 1. Kyá sab bachche baptismá páne ke mustahaq 
hain ? 

J. Hán; hamárá qaul hai ki sab bachche kafáre 
kí niamaton aur fawáid ke báis, jin men unhín ke 
liye shart nahín, Khudá kí bádsháhat men dákhil hain, 
aur is liye baptismá páne ke láiq hain; lekin jab ki tif- 
láná baptismá dene se yih samjhá játá ki mazhabí tą- 
lím aur taríga bhí dená hogá, is liye un má báp aur 
muháfizon se, jo ki apne bachehon ko istibág ke liye 
láte hain, yih matlúb hai ki we bahut mihnat se un ko 
Khudá ke kálám ke mutábiq talím o parwarish karen ; 
aur we bhí sanjídagí se is farz ke liye nasíhat aur ímán- 
dárí ke wáste dil o ján se targíb diye jáwen. 

„S. 2. Mustabag larkon men kalísiyá se kyá nisbat 
hai ? 
~ J. Ham yagín karte hain ki sab mustabag larke 
Khudá ke záhirí ahd men shámil húe hain, aur ki we 
kalísiyá kí kháss nigahbání aur khabardárí ke taht men 
hain. 

S. 8. Hamárí kalísiyá ke mustabag larkon ke wáste 
kyá karná cháhiye? 

J. 1. Preacher in charge ek Register sahíh o durus- 
tí se rakhe, ki jis men sab mustabag larkon ke nám 
jo us ke taalluq men hain, aur un kí paidáish aur isti- 
bág páne kí táríkh aur waldíyat aur sakúnat mundaraj 
howen. 

J. 2. Das baras kí umr yá us se peshtar, Preacher in 
charge kalísiyá ke sab mustabag larkon ko classon men 
shámil kare, aur mi ke wáste láiq leaderon ko hasb-i- 
zarúrat aurat yá mard muqarrar kare, jin ká farz yih hai 
ki haftawár class men unko dekhen aur istihág kí khas- 
lat aur maqsad aur faráiz aur dín kí un sacháíon ko jo 
ki naját kí dánáí ke liye zarúr hain sikhláwen, aur un 
ko tákíd karen ki we bátartíb fazl ke wasílon par mau- 
júd o mustaid rahen, aur saláh dewen ki we bilfail apne 
dil aur zindagí Khudá ko'nazar karen, aur un kí díní 
hál kí bábat daryáft karen ; aur níz bilá mustabag larke 
in classon se roke na jáwen. 


J. 3. Jab ki un kí umr mazhabí faráiz ke khúb sa. 
majhne ke láiq ho, aur ánewále gazab se bhágne kí árzú 
záhir karen, aur gunáh se bachne kí tamanná rakhen, to 
unke nám, bá razámandí un kí, Probationer ( Imtihán- 
bardár) kí fihrist men mundaraj hon; aur agar we dín- 
dárí kí ádaton ko barháte rahen, tab un ko hamárí ka- 
lísiyá ke púre memberon kí sharákat men bá sifárish us 
leader kí jis ke sáth we kam se kam chha mahíne class 
men mile rahe hon, dákhil karná cháhiye; darhále ki we 
kalísiyá ke rú ba rú istibág ke ahd ko qabúl karen, aur 
talím aur árástazí ke mamáúlí sawálon ká jawáb den. 

J. 4. Jab kabhi mustabag larká yatímí yá aur kisi 
wajh se Masíhí nigahbání se mahrúm rah jáe to cháhiye 
ki Preacher in charge us kí tamám kaifíyat daryáft kar- 
ke Leaders Meeting ( Majlis i peshwá) ko ittilá dewe; 
aur us larke kí Masíhí talím ke liye aisí tadbír karná 
„cháhiye jo ki us ke hál ke láiq aur munásib ho. 

BAB III. 


FAZL KE WASÍLE. 


FASL I.. 
, 
AMM PARASTISHI Kl BAYÁN MEN. 


S. Kyá kyá hidáyaten kí jáwen, táki ám'parastish 
Khudáwand ke din men hamáre darmiyán eksán howe? 


J. 1. Subh kí jbádat men gáná aur duá mángná 
aur Atiq o Jadíd Alidnáme men se ek ek sabaq parhná 
aur waz karná. 


J. 2. Do pahar vá shám kí ibádat men gáná aur duá 
mángná aur ck yá do sabaq kitáb í muqaddas se parhná 
aur waz karná. 


J. 8. Us din jab Asháí Rabbání taqsím ho muqad- 


das kitáb ke sabaq parhne se mazúr rahen. 


J. 4, Sacramenton ke daslúr aur lásh ke daf.:áne 
men hamárí Ritual (áín i dín) bilá uzr istjmál karná chá- 
hiye, aur ámm parastisli ke har mauqa par auwal na- 
máz ke khatm karne men Khudáwand kí duá mush- 
tamil ho, aur házirín bhí ise samajhkar áwáz se us ke 
parhne men sharík hon, aur har ibádat ke ikhtitám par 
ek Tamjíd i Taslís gái jáwe, aur majlis kí barkhást hone 
men Saláti Rasúl hamesha talaffuz kí jáwe. 

5. J. Sab log is bát se khúb samjháe jáwen ki we 
in tamám ámm parastish kí tarígon men sharík howen, 
khásskar hamáre Ritual kí duá ke mutábiq jawáb dewen. 

J. 6. Jahán mumkin ho Itwár men Society jama 
howe. 

FASL II. 


Rún AUR SACHCHÁÍ sE GÁNE KE BAYÁN MEN. 


S. 1. Ham kis tarah banáwat se gít gáne kí muhá- 
fazat karen? 

J. 1. Jaisá mauqa ho waise gíton ko pasand karná, 
aur bahut sí yane dafatan chár yá pánch ávaton se zi- 
yáda na gáná. 

J. 2. Tán ras ke mutábiq howe, aur ádmí bahut 
áhista áhista na gáwen. 

J. 3. Har Society men muqaddas ilm i músiqí kí 
taraqqí karne ke liye wájib-l-koshish karná. 

J. 4. Har Society men gít gáne ke liye ek yá do 
rahnumá muqarrar kiye jáwen. 

J. 5. Chúnki gít gáná parastish i Jláhí ká ek juz 
hai, cháhiye ki sab us men muttafiq-ul-lafz howen, is 
liye nasíhat dená ki na sirf das ádmíon men se ek balki | 
majlis ká har ek mutanaflis gáwe. 


` 


FASL III. ' 
Crass MEETING KE BAYÁN MEN. 


S. 1. Classon ke Leader kis tarah zi yádatar kárgu- 
zár hon? i ' 

J. 1. Un men se har ek ká jáiza liyá jáwe ki wuh 
apne class ko kis tarah chalátá hai, aur yih ba-hoshyárí 
aur simáh: men kam se kam ek martaba kamál durústí 
se howe; aur is ke karne ke liye muktafí waqt cháhiye. 

J. 2. Sab leader khabardárí se daryáft karen ki un 
ke class ká har ek member kis tarah bahramand hotá 

hai, aur sirf yihí nahín ki wuh záhirí qawájd mántá ho, 
balki ilm aur muhabbat i 1láhí men bhí taraqgí kartá 


rahe. 


J. 3. Sab leader aksariya aur kusháda dilí se apne 
muhtamim se guftagú karen. 


S. 2. Kyá aur kuchh ho saktá hai ki class meeting 
ziyáda rúh afzá aur mufíd ho jáwe? 
J. 1. Náláiq leaderon ko mauqúf karná. 


J. 2. Leader kabhí kabhí ápas men apne classon ko 
badalte rahen. 


J. 3. Daryáft karen ki kaun kaun leader sab se 
achchhe hain, aur jahán tak ki mumkin ho wehí leader 
aur classon ko dekhá karen. 


J. 4. Dekhen ki sab leader na sirf barí tamíz ke 
ádmí hon, balki Khudá kí taraf bhí haqígatan rujú rakhte 
hun. 


J.5. Sab leader aisí kitábon ko silsilawár parhen, aur 
síkhen ki jin se we apne kám men ziyádatar láiq hon, 
„aur khásskar un kitábon ko jo ki unkí nawishton kí 

2 2 2 2 p . . 
waqfíyat barháwen, aur nasíhaton kí un áyaton se jo ki 
Masíhí tásír paidá kartín hon ágáhí karáwen mutála 
karen ; aur jahán ho sake Preacher leaderon kí muqarrarí 
kitábon men imtihán liyá karen. 


HISSA II. 
KALÍSIYÁ KÍ HUKÚMAT KE BAYÁN MEN. 


BAB I. 
CONFERENCE. 


FASIL I. 


GENERAL CONFERENCE KE BAYÁN MEN. 


S. 1. General Conference men kaun kaun shámil ho- 
tá hai, aur us ká dastúr ul amal aur ikhtivár kyá hai? 

J. 1. Har Annual Conference ke tís tís member- 
on men se ek member General Conference men dákhil 
 hotá hai, aur Annual Conference kí marzí se we mem- 
ber ba báis buzurgí umr yá bazaría pasand karne ke 
Annual Conference ke mutaaiyin howen, dar súrat ki un- 
hon ne jab se we Annual Conference kí imtihánbardárí 
men shámil húe chár baras tak Injíl kí manádí kí ho, 
aur Annual Conference ke wagt men us ke púre member 


húe hon. 


J. 2. General Conference May mahíne kí pahlí 
táríkh san 1812 Yswí ko shahr i New York men jama 
húe, aur bad azán hamesha ek martaba chár baras 
men May kí pahlí táríķh ko jahán General Conference 
mugivan farmáwe faráham howe; par ámm muhtamim 
(Bishops) yá un kí kasratráí sab Annual Conference kí 
do tiháí kí ijázat o mashwarat se, yá agar koí ánm muh- 
tamim na ho to dohí tiháí sab Annual Conference kí 

kisi waqt men General Conference ka bulá lene ká ikh- 
tiyár rakhe, aur wuhí bá dastúr mansúb hoke chalí jáwe. 


J. 3. Jab tak sab Annual Conferenee kí do tiháí 
bheje húe member General Conference men házir na hon, 
tab tak uská kár o bár na kiyá jáwe. 

J. 4. Ek ámm muhtamim General Conference ká 
President howe; aur agar koí un men se házir na ho to 
General Conference wáste zamán í hál ke áphí men se 
apná President pasand kare. 


J. 5. General Conferenee ká ikhtiyár howe ki ha- 
márí kalísiyá ke wáste sharáit í zail ke muwáfig qawáid o 
dastúr ul amal mugarrar kare, maslan : Shart (1.) General 
Conference hamáre Qmváid i mazhab ko tagaiyur o radd 
badal na kare, anr na hamárí maujúd o muqarrar húí 
talím ke barkhiláf koí náe Qawáid 1 talím muqarrar kare, 


(2.) Wuh kisí Annual Conference ke chaudah chaudah 
memberon men ek se myáda yá har paintálís men ek se 
kam ko apne shumár men shámil hone kí ijázat na dewe, 
- dar hálate ki jab kisí Annual Conference men us shámil 
hone kí mikdár kí do tiháí bági ho to wuhí Annual Con- 
ference us qasr ke liye ek aur member bhej sake, báwa- 
júðe ki koí Annual Conference do member ke bhejne se 
máni na howe. 

(3.) Wuh hámárí kalísiyá kí hukúmat ke kisi juz o 
qáida ko is murád se, ki Bishop yá ámm saiyáhí muh. 
tamim ke uhda radd o mansúkh ho jáwe, tagír o tabdíl 
na kare. 

(4) Wuh hamárí muttafiq Society ke Qawáid 1ámm 
radd o badal na kare. 

(5.) Wuh hamáre Minister aur Preacheron se un 
ke huqgúg i makhsús mahrúm na kare ki we committee 
ke rú ba rú apne mugaddama pesh na láwen, aur appeal 
na karen, aur na hamáre memberon ko un ke huggúq 
se roke ki we Society yá committee ke sámhne apne 
muqaddama pesh na láwen yá appeal na karen. 


Wuh Book Concern aur Charter Fund ke mahásil 
ko kisi aur murád se bajuz is ke ki saiyáhí aur -záid-ul- 
ihtiyáj aur sál khurde aur khidmat rasíde aur unkí bíbí 
o bewá aur bachchon ke wáste kharch na dewe, báwajúde 
ki jab tín chautháí sab Annual Conference ke memberon 
ke apne apne Conference men házir hoke ittifáq o sifá- 
rish karen tab mutaqib General Conference kí do tiháí 
kí kasratráí siwáe pahle ke sab shart í mazkúr ko tabdíl 
kare; aur bhí aláwa is ke jab kabhí General Conference 
kí do tiháí peshtar kisi tabdíl kí sifárish ko manzúr kare, 
aur bad is ke sab Annual Conference ke tín -chautháí 
bhí muttafiq hokar muwáfig mazkúri bála ke qabúl karen, 
tab we tabdíl rawáj pátí rahengín. 


FASL II. 
ÁNNUAL CONFERENCE KE BAYÁN MEN. 


Sawál 1. Annual Conference men kaun kaun shá- 
mil hote hain ? 

` Jawdb, Sab traveling ( Saiyálí darje) Preacher j jo 
khádim-ud-dín kí hálat men dákhil ho chuke hain, aur 
we bhí j jo is hál ke imtihánbardár hote hain. | 


8. 2. Kaun Annual Conference ke jama hone ká 
wagt íhahráve: ? 


(88) 


J. Sáhibán i Bishop ; aur we Annual Conference ke 
jama rahne ke liye kam se kam ek hafta kí ijázat dewe. 

S. 3. Annual Conference kí jáe jama ko kaun thah- 
ráwe. ? 

J. Har Annual Conference apní jáe jama ko mu- 
qarrar kare; magar kisi ná-dída sabab se us ko badal kar- 
ná zarúr hai to Preacher yá Preachers in Charge us ja- 
gah aur us District ke Presiding Elder ko jahán jáe jamą 
mukarrar húi thí us kí tabdíl karne ká ikhtiyár hogá; le- 
kin jahán tak mumkin ho us Conference ke Presiding 
Elderon kí bilá mashwarat un ko yih ikhtiyár hásil na 
hogá. Á 

8. 4. Kaun Annual Conference ká President howa? 

J. Ek Bishop sáhib; aur agar koí Bishop házir na 
ho to Annual Conference ká wuh member jis ko Bishop 
sáhib ne thahráyá hai President howe; magar koí us se 
mugarrar na húá ho, to Conference apne Elderon men se 
bagair bahs ke qura dálkar President pasand kare. 

S. 5. Ham Annual Conference men aksar kis tar- 

tíb o wajah se amal karen ? 
J. Ham ko istifsár i záil karná cháhiye: 

Auwal, ki imtihánbardárí men kaun preacher dá- 
khil háe hain? 

. Kaun imtihánbardárí men rahte hain ? 

. Kaun púrí sharákati Conferencemen dákhilhain? 
. Deacon kaun hain? 

. Is sál men kaun mujtabá hokar Elder mugarrar 

húe ? , 
| 6. Kaun is sál men kám i marattib se rukhsat le- 
kar muqím hain? 

7. Záid-ul-ihtiyáj Preacher kaun hain? 

3. Sál khurda aur kám se nátawán Preacher kaun 
hain ? 
9. Is sál men sharákat i Conference se kaun khárij 
kiye gaye? 
10. Is sál men sharákat i Conference se A ne rukh- 
sat lí? 
- 11. Kyá sab preacher raftáro guftár men be aib hain? 
12. Is sál men kis ká intiqál húá? 
13. Kalísiyá ke member kitne hain? 
Sál guzashta men kitnon ne intígál kiyá? 
Imtihánbardár kitne hain ? 
Local Preacher kitne hain ? 


Guzre húe sál men kitne bálig i mastabag háð 
hain? 


Guzashta sál men kitne tifl i mustabag húe 
hain? 

Makán i kalísiyá kitne hain? 

Un kí tasbkhís kyá hai? 

Jumla záid ulihtiyáj ke wáste kis qadr jamą 
húá hai? 

Jumla Missionary Soclety ke wáste kis qadr 
jama húá hai? 


Jumla Tract Society ke wáste kis qadr jama 
húá hai? 


Jumla American Bible Society ke wáste kis 
qadr jama húá hai? 


Jumla Sunday School Union ke wáste kis 
qadr jama húá hai? 


Itwár ke school kitne ham? Aur un ke abli khid- 
mat aur un ke muallim kitne? Aur un ke tálib i dín 
kitne hain? Anr un ke kutub kháne men kitní jild hain ? 

14. Záid-ul-ihtiyáj) Preacheron aur Preacheron kí 
bewáon aur yatímon ke liye aur un ke jabri nugsán ka 

wáste jinhon ne apne iláge (circuit) men apní talab i 
mamúlí nahín páí kis qadr rupae cháhiye? 

15. In maqásad i mazkúra ke wáste kitná jamą húá, 
aur kis tarah sarf húá? 

16. Is sál men Preacher kahán kahán mugám pazír 
hain ? 

17. Dúsrá Conference kis Jagah par aur kab jama 
howe? 

8. 6. Aláwa in sab ke Annual Conference men 
kuchh aur kár o bár hai? 

J. 1. Deacon aur Elder ká mujtabá aur mugarrar 
karná. 

2. Har Annual Conference se yih matlúb hai ki 
wuh sab mission kí jo us kí haddúd men hon taqaiyud 
se.tahqíq karke un ko jo khud apní parwarish kar saktá 
ho apne missionon kí fihrist men ziyáda shámil rahne 
na dewe. 

S, 8. Annual Conference kí nisbat kuchh aur hi- 
dáyaten báqí hain? 

J. Unsath Conference ek sál men howen. 

2. Har Annual Conference ek Secretary mugarrar 
kare jo us ke muamlát el: daftar men darj kartá rahe, 
aur Conference ke President aur Secretary apní dastkhatt 
us par sabt karen, aur us daftar ká ek musanná General 
Conference ko bhejen. 

3. Har Annual Conference apne stada kí ma- 
rifat un Itwár ke school kí tadád jo us kí haddúd men 
hote hain mai aur jitní báton ke jo Sunday School 
Union kí tartíb i naqsha aur Preacheron kí Annual Re- 
port men mundaraj hain muwáfig jawáb 13, Sunday 
School Union ko ittilá dewe. 

FASL III. 
QUARTERLY CONFERENCE KE BAYAN MEN. 


Sawál 1. Quarterly Conference men kaun sbámil 
hote hain ? 


~ Jawab, Sab Traveling Preacher aur Local Preach- 
er aur Exhorter aur Steward aur Class Leader aur Cir- 
cuit yá Station Kalísiyá ke Trustee, aur Itwár ke 
chool ká .auwal muqarrar Superintendent, ba-liház is 
ke ki wuh Trustee aur Superintendent hamárí kalísiyá 
ke member hon aur Quarterly Conference se bhí maq- 
búl húe hon, to is Conference men sharík howen, aur jis 
waqt Quarterly Conference Missionon kí bábat mubá- 
hasa kare us waqt Missionary Committee bhí házir ho 
saktá hai, magar aur kisí waqt nahín. 
S. 2; Quarterly Conference men kaun President 
howe? 

J. Presiding Elder ; aur jab wuh gair házir ho, Prea- 
cher in Charge President hogá. 

S. 3. Quarterly Conference ke Minutes (yád dásht) 
kis taur se mahfúz kiye jáwen ? 
© J. Quarterly Conference ek Secretary muqarrar 
kare jo us ke muamlát ko likh lewe, aur badahú Record- 
ing Steward un ko ek kitáb men jo ķháss isí maqsad se 
tatyár húí hai darj kare. 

S. 4. Quarterly Conference ká mamúlí kám kyá hai? 

J. 1. Nálish aur appeal sunná aur muqaddama fai- 
sala karná. 

2. Circuit yá Station ke sab Local Preacheron kí 
tahqíqát karní aur har ek preacher ká nám lekar us kí 
ninmaton aur khidmaton aur kámyábí kí bábat daryáft 

karná; aur manádí karne ke wáste láiq ádmíon ko Li- 
cence dená, anr jab ki Conference kí dánist men un kí 
niamat aur fazl aur kár rawáí is láiq hon to un ko sál 
ba sál phir Licence dená ; anr Annual Conference se láig 
Local Preacheron kí Dencon nur Elder muqarrar hone 
yá Conference ke imtihánbardárí men shámil hone ke 
wáste sifárish karní; aur Circuit yá Station ke kisi Lo- 
cal Preacher kí jis par tuhmat lagi húí hai dawá tarfain 
se sunná aur muąttal karná aur nikál dená, yá mubarrá 
karná ; aur kisí ko bajnz sifárish Leaders meeting kí 
yá us Society kí jis men wuh member ho, manádí 
karne ke wáste Licence na diyá jáwe; aur koí jab tak 
wuh Quarterly Conference men Talímát aur Discipline 
kí bábat imtihán na de chuke tab tak manádí karne ke 
liye Licence páne yá Annual Conference men dákhil yá 
muqarrar hone ko sifárish na kiyá jáwe. 

ð. Stewardon ko muqarrar karne; lekin Preacher 
in Charge ká haqq hat kl unke nám batláwe ; aur sál ba 
sál Exhorter ke chál o chalan kí ázmáish karná, aur agar 
we láiq hon to un kí tajdid i Licence kí sifárish karní. 

4. District Stewardon ko muwáfig HISSA 11, BÁB III; 
ke, muqarrar karná ; aur agar zarúr ho to ek Committee 
makán 1 khádim ud dín ke wáste muqarrar karná. 

5. Muwáfiq m. v, $ 111, (6) ke, Missionary Com- 
mittee muqarrar karná. ' 

6. Tract Committee muwáfiq m. v, § 4, (3) ke, 
mugarrar karná. 

7. Trustee kí sálivána report muwáfiq 1. VI, B. 111, 
` § 2, (6) ke, sun lená. 

&. Har Quarterly Conference sab Itwár ke School 
aur Ítwár ke School kí Society ko jo us kí huddúd men 

` hote hon nazar andáz rakhe; aur we School aur Society 
Methodist Episcopal Kalísiyá ke muáwin hote rahen. 
Hamáre Itwár ke School ká auwal muzaqqar Superin- 
tendent hamárí kalísiyá ke member hone cháhiye, aur 
us Quarterly Conference se jis ke jláqa men School hote 
hain qabúl howen ; aur Quarterly Conference ko yih ikh- 
tiyár hogá ki har School yá Society kí bábat jo us kí 
Circuit yá Station men shámil hain daryáft kare aur 
kisí ná láiq yá be-tásír Superintendent ko mayúb kare. 
Har Quarterly Conference par yih farz hai, ki har sál 
men jab ki pable ikatthe howe ek Committee ko jis men 
tín ádmí se kam yá nau se ziyáda na hon, basharte ki 
we hamárí kalísiyá ke member hon muqarrar kare, aur 
wuh Itwár ke School ká Committee kahláegá, aur Prea- 
cher in Charge us ká mír i majlis hogá 

S. 5. Quarterly Conference men amal karne kí tar- 
tíb o wajh kis tarah hai? 

{Jin sawálát par yih [1] alámat hai faqt pahile Quarterly Confer- 
ence men, aur ye jin par yih [2] ho dúsre Conference men, aur [4] is 
nishán kí chauthá Conference men púchí jáwen. ] 

J. Daryáft karná:—l. Koí nálishi hai? 2. Koi 

appeal hai? 

PREACHER IN CHARGE KÍ REPORT: 

3. Kyá Preacher in charge se in záil kí báton kí ek 
nawishta report hai? 

Auwalan: Itwár ke School aur Bible parhne kí ja- 
máat kí hálat kaisí hal, aur unkí tadád aur házirí ausat 
kitni hain, aur kahán tak usne larkon se sawál o jawáb 
kiye ? 

(2) Larkon kí mazhabí talím dení kí bábat jaisá 
H. 1. 8 2, sSAWÁL, 3, men mundaraj hai. 

(8) Jáe amánat ká ám hál o kaifiyat jo ki JAWÁB 
12,8. 1, § 17, B. 11, H. 11, kí dafaát men shámil hain. 

[4] (4) Jumla rupae khair khwáh maqsadon ke li- 
ye kitne mil gaye hain? | 

[4] (a) Missionon ke wáste kitne? 

r4] (0) Tract Society ke wáste kitne ? 

[4] (c) Sunday School Union ke wáste kitne ? 

[4] (d) American Bible Society ke wáste kitne? 

[4] (e) Aur garz ke wáste kitne? 

[4] (7) Hamáre kágazát í khabar kharídne ke liye 

kitne sáhib í dastkhatt hain ? 
Cowmirrzgon KÍ REPORT: 


4, Dáim í Committee kí report hai? maslan: 
(1) Missionon kí bábat ? | 

(2) Itwár ke school kí bábat. 

(3) Tract Society ke kám kí bábat ? 

(4) Koi Report Estimating Committee kí hai? 


STEWARDON KÍ REPORT: 


[1] (1) Is sál ke kharch hone ke wáste khádim-i- 
din yá khádimán-i-din ke liye kyá 
mushakhkhas húá hai? 

(2) Is guzashta simáhí men khádim ke wáste kit- 

ne rupae jama húe, aur kis tarah se sarf húe? 

[2] (8) Záil kí maqsadon ke wáste is jáe amánat 
ká hissa kyá thahráyá gayá: 

[2] (a) Presiding Elder ke parwarish ke wáste ? 

[2] (J) Conference ke dawádáron ke wáste ? 

[2] (c) Missionary aur Tract aur Itwár ke school 
aur Tarbiyat aur aur khair khwáh maq- 
sadon ke liye kyá thahráyá gayá ? 

[4] 6. Kyá kalísiyá kí málíyat kí nisbat Trustee 
kí report hai? 
INTIKHÁB. 
7. Záilke Committee men jo Discipline ke mutá- 
biq ham kaun shámil howenge? yane— 
[1] (1) Mission ke Committee men ? 
[1] (2) Itwár ke school ke Committee men? 
[1] (3) Risálon ke muntashar karne ke Committee 
men ? 
[4] (4) Ayanda sál ke Steward kaun howenge? 
[4] (5) Zillah ká Steward kaun hogá? 
(6) Stewardon ke Committee men kuchh tab- 
díl karná cháhiye ? 
[4] (7) Estimating Committee kaun howenge ? 


ÍMTIHÁN AUR LICENCE DENÁ. 
[4] 8. Kyá ab tajdíd i licence dene ke wáste chál 
o chalan ká imtihán karoge? 
9. Kyá koí sifárish in murádon se hain: maslan— 
(L) Munádí karne kí licence lene kí? ` 

[4] (2) Saiyáhí sharákat men mudákhilat páne kí? 

[4] (3) Deacon yá Elder ke darje ke wáste kisí 
Local Preacher ke intikháb hone kí ?. 

MurararrrgáT. 

10. Kyá kuchh aur kám hai? 

(1) Is simáhí men qawáid 1 ám parhe gaye hain? 

(2) Kalísiyá kí kitáb í daftar durustí se tasníf húí 

-hai? 
(3) Áglí Quarterly Conference kahán mugím hogí. 


BAB II. 


HÁL I KHÁDIM UD DÍN KE BAYÁN MEN. 


FASL I. 


UN KE ÍMTIHÁN KÍ BÁBAT JO SAMAJHTE HAIN KI RÚH UL- 
QuDs se MUNÁDÍ KARNE KE LIYE AZ KHUD 
BULÁYE GAYE HAIN. 


Sawál. Ham kis tarah unkí ázmáish karen jo yih 
záhir karte hain ki ham Rúh ul Quds se munádí karní 
ko buláye gaye hain ? 

Jawdb 1. In záil kí sawálát ke púchne se ázmáish 
` ho saktí han; maslan : 

Kyá we jánte hain ki Khudá muáf karnewálá Khudá 
hai? l i 

Kyá Khudá kí muhabbat un men rahtí hai? Aur 
we siwáe Khudá ke kisí ko nahín cháhte? Aur kyá we 
sab tarah kí guftagú men pák hain? 

J. 2. Kyá is kám ke wáste un men niamat aur fa- 
'zilat bhí hain? Kyá we ausat darje ke sáf o sahíh fahm- 
„ dár hain, aur Khudá ke amúrát kí nisbat bare sáhib í 
tamía ádmí hain, aur ímán kí naját se thík wáqifkár 
hain ? Aur Khudáne un ko kuchh bolne kí tágat atá kí 
hai? Kyá we durustí o chálákí aur safáí se bolte hain? 

J, 8. Kyá un ká kuchh samara hai, aur koí un kt mu- 
nádí karne se fil haqiqat gunáh ke mulzim húá aur sar i 
nau paidá hoke Khudá kí taraf mutawajja húá? Jab ye 
tínon kaifíyat dalálat i mazkúr kisi shakhs men muttafiq 
hon, to hamárí dánist men wnh munádí karne ko Khudá 
se buláyá gayá hai; aur ham un daláil ko gabúl karte 
aur káfí samajhte hain, ki wuh Rúh ul Quds se bhí bhejá 
húá bai. 


TE Í 
FASL 11. 


PrEACHERON KE CHÁL O CIALAN KE WÁSTE 
QAWAID I MASLAHAT. . 


_ Sawàl 1. Kaunsí hidáyaten Preacheron ko kí játí 
hain ? 


Jawàb 1. Ye hidáyaten, ki mashgúl raho ; kabhi be- 
kár na ho, aur kisi allam gallam kám men masrúf mat 
ho; kabhi befáida din na ganwáná; aur kisi jagah men 
zarúrat se ziyáda waqt mat guzránná. 

2. Gambhír bano; aur Quds Fakowálh ko apne wáste 
zarb i masal rakho. Sab chhichhorpan aur thathe aur 
behúda bakne se bág raho. 

ð. , Auraton se kam guftagú karo, aur un ke sáth 
imtiyág aur ihtiyát se raho. (r Tim. v, 2.) 

4. Bilá saláh apne bháíon kí shádí karne men qa- 
dam na rakho. 

5. Bagair muatabar shahádat ke kisí ke haqq men 
buráí mat samjho; aur agar ba chashm i khud us ko na 
dekhá ho, to hoshyárí se us par itibár rakho. Har ek 
bát kí bihtarí samjho. Tum jánte ho ki yih dastúr hai, 
ki hákim qaidí kí taraf rahtá hai. 

6. Kisí kí bábat buráí na kaho, kyúnki tumhárí bát 
use khalt i fásid kí mánind khá jáegí. Tum apne khiyá. 
lát ko jab tak ki wuh jis kí nisbat we hain na mil jáe, 
apne dil men zabt karo. 

7. Har ek sejis kí tum muháfizat rakhte ho jo 
kuchh us ke chál o chalan aur mizáj men ná durustí sa- 
majhte ho, to use mahabbat aur safáí se ágáh karo; wa- 
gar na wuh tumháre dil men garha hogá; aur us ág ko 


apne dil men se jaldí nikál do. 

8. Nakhrabází se parhez karo. Injíl í muqaddas 
ká preacher sabhon ká tábidár hai, 

9. Siwáegunáh ke aur kisi chíz se sharminda mat ho. 

10. Wada wafá ho. Ilar kám ain mauqa par bajá 
láo, Hamáre qawáid ko tarmím na karo, balki unhín 
ko máno; aur gazab se nahín, par díní imtiyáz se. 


11. Arwáh ke bacháne ke siwá tumhárá kuchh aur 
kám nahín hai; is liye kám men kharch karo aur khud 
bhí kharch ho jáo, aur hamesha sirf unhín ke pás na jáo 
jo tumhárí ihtiyáj rakhte hain, balki un ke pás jáo jo 
tumháre sab se ziyádatar hájatmand hain, Yih mat 
samjho, ki tumhen sirf yihí kám hai ki itní dafa muná- 
dí karná, aur is yá us Society kí khabar lená, balki jitná 
bachá sakte bacháo, aur tauba karne ke liye jitne gunah- 
gár khainch sakte ho khainch láo, aur hasb i magdúr 
un kí us pákízagí men jis ke bagair we Khndáwand ko 
nahín dekh sakte, taraqqí karo; aur yád rakho, ki Me- 
thodist preacher se yih matlúb hai ki Methodist Discip- 
line kí har ek bát khwáh barí khwáh chhotí máne; isliye 
tumhen sab apní dánáí aur fazl istiamál karná cháhiye. 


12. Sab báton men apnihí marzí ke muwáfiq na- 
hín balki Injíl i muqaddas kc farzand kí mánind chalan 
chalo; chunánchi tum par yih farz hai ki hamárí hidáyat 
ke mutábiqg munádí karne men aur ghar ghar hidáyat 
karne aur parhne aur sochne aur duá mángne men apne 
wagt sarf karo; aur sab se pahle agar tum Khudáwand 
ke angúristán men hamáre sáth kám karte raho to yih 
lázim hai ki tum us juz i khidmat ko jo ham batláwen 
Jis waqt aur jahán kahín ham Khudá ke jalál ke liye 
beshtar samjhen, kiyá karo. 

S. Kyá aur kuchh chhotí hidáyaten hain jo hamá- 
re wáste mufíd hon ? | 
„ J. Sháyad ye ki kabhí kisí majlis ko ná-ummed 
mat karo. 2. Har kám waqt muayana par shurú karo. ö. 
Tumháre sab chál o chalan gamblír aur wazní aur san- 
Jida howe. 4. Ayat i mazmún sunnewálon ke muwáfiq 
intikháb karo. 5. Sáf sáf áyat ko chun lo. Bhatakte 
mat phiro, balki jo darpesh ho us ko púrá karo. 7. Kha- 
bardár ho ki kuchh bad namúdí yá nakhrabárí tumhárí 
harkat í jian aur 1stiláh aur talaffuz men na ho. 8. Ak- 
sar alá-l-1ttisál áth yá das minute se ziyáda duá fil ba- 
díha mat mángo. 9. Kabhí kabhí kitálb i muqaddas kí 
ek fasl parho, aur us ká bayán karo, aur bár bár nau ja- 
wán preacher bilá áyat 1 mazmún kí targíb dewen. 
10. Khushí o khurramí ke waqt yá bará teohár men 
munádí karo. | 


FASL III. 4 


PREACHERON PAR UN FARÁIZ KE BAYAN MEN JO KI KHUDÁ 
KÍ BANISBAT APNE LIYE AUR ÁPAS MEN HAK DÚSRE KE 
WÁSTH WÁJB-UL-ADÁ HAL. 


Sawál. 1. Preacheron par kyá farz hai ? 

J. 1, Injil kí munádí karná. 2, Society aur classon 
se milná. 8, Bímáríon kí iyádat karná. i 

S. 2. Kis tarah preacher apne kám ke láiq o muwá- 
fiq howe? | 

J. Khudá ke sáth sáth chalná aur us ke kám men 
apne dil ko zauq se lagáná; aur tarbiyat aur intizám ko 
khásskar jo hamáre Distipline men mundaraj hai sa- 
majhkar khush hone se láiq ho jáwe. 

S. 8. Kyá ham jaisá cháhiye ek dásre kí nigahbá- 
ní karte hain ? 

J. Hán, ham aisá nahín karte. Kyá munásib nahín 
ki ham ek dúsre se púchhen ki tum Khudá ke sáth sáth 
chalte ho? Aur Báp aur bete kí rifágat karte ho? Aur 
kis waqt jágte? Aur subh aur shám ke waqt khalwat 
gnzíní ko thík thík mánte ho? Aur din men. Confer- 
ence kí nasíhat ke muwáfiqg mashgúl rahte ho? Kyá 
tum gambhíráí aur kárrawáí se guftagú karte ho? Aur 
ala-l-khusús tum apne wáste fazl ke sab wasílon ko amal 
men láte ho? Aur sab ádmíon kí takíd karte ho ki we 
bhí un ko mánen? Aur ye wasile do qism ke hain, yane 
mugiyan aur mudabbir: 

I. Muaiyan wasíle ye hain :— 

„1. Duái gosha aur duá i khándání aur duá í alániya 
Jin men istigfár aur darkhwást aur shaláat aur shukrgu- 
zárí mushtamil hain. „ Kyá tum in sab ká istjmál kar- 
te ho? Aur har jáe jahán kahín muqím ho apne po- 
shída 1bádat kí fursat ke liye dúr andeshí karte ho? Aur 
har kahín us ká amal karte ho? Kyá tum har jáe sakú- 
nat men daryáft karte ho ki tum Ikhándání duá mángte 
aur har mutanaffis se púchte ho ki kyá tum duá i gosha 
men khásskar subh aur shám ko mángte ho? 

2. Injil 1 muqaddas ká dhúndhná, maslan : 

(1) Parhnese; kyá tum har án aur roz ba roz bá 
qáide o bá tartíb tamám Bible parhte ho, aur yih kha- 
bardárí se mal sharh ke; aur sanjídagí se parhne ke pahle 
aur us ke bad duá mángte ho? aur phaldárí se: bilá ta- 
waqquf us par jo tum ne us men síkhá hai amal karte ho? 

(2) Sochne se; Kyá waqt i muaiyan men aur hasb 
i qájda us kí báton par sochte ho? 

(3) Sunne se; kyá tum har waqt 1 fursat men us 
kí sunte? aur sunne se pahle aur usí waqt men aur us 
ke bad duá mángte ho? aur jild i muqaddas hamesha 
apne pás rakhte? 
| 3. Ashá i Rabbání ke lene se: kyá tum us ko har 
waqt i makhsús men Ashá i Rabbání lete? aur us se 
peshtar sanjída duá mángte ho? aur bi-l-jazm aur khud 
jánfíshání se us ko lete ho? 

4. Roza rakhne se: kyá tum har hafte hasb í apní ` 
áfiyat o táqat aur mihnat ke parhez aur roza rakhte ho? 

5. Masíhí maslahat karne se: kyá tum khúb wá- 
qifkár ho ki tumhárí guftagú sahíh o durust karní kaisí 
muhimm aur kaisí mushkil hai? Kyá tumhárí bát chít 
hamesha fazl ke sáth aur namkín hai? aur is láiq hai 
ki wuh sunnewálon ko fazl bakhshe? Kyá tum ekhí wagt 
men der tak guftagú nahín karte? Kyá us ke liye aksar 
ek ghanta káfí nahín hai? Kyá bihtar nahín hai ki tum 
ek kháss murád se guftagú karo, aur qabl o bad us ke 
dná mángo? | 

II. Mudabbir wasíle ye hain jin ko ham lkhwáh 
Masíhí hon khwáh Methodist aur khwáh preachers hon, 
istimál men láwen. 

1. Agar Masíhí ho, to kaun se kháss qawáid mánte 
ho ki tum fazl men barhte raho, aur pák zindagání ke 
liye kaun se? 

2. Agar Methodist ho, to kyá tum apne class se 
gair házir kabhí na hote? | 

$. Agar preacher ho, to tum ne apne farz í khid- 
mat par púrá khiyál kiyá? aur us ke tamám karne men 
tamíz rakhte? aur kull Society aur leaderon se milke un 
sab kí nigahbání karte ho? Wasíle 1 mazkúr amal men 

be-fáida ho saktá, lekin baze aise hain jo ki bilá nafa 
mushtamal na honge, maslan chauksáí aur khud parhez 
karná aur apní salíb utháná aur Khudá ke huzúr wágif- 
kár rahná. 

l. Kyá tum dunyá se aur áp se aur apne uljháne- 
wále gunáh se qawí parhez karte rahte ho? 


2. Kyá tum sab hiss o hawáss aur tasawwur aur 
ijázat kí hech lazzat se khud mkár karte ho? Kyá tum 
sab chízon men muatdil ho? jaisá ki khurák men (1) 
Kyá tum sirf usí qism ke ki jis qadr tumháre jism aur 
rúh ke liye achehhí hai kháte ho? aur tum is kí zarú- 
rat samajhte ho? (2) Kyá tum kháne ke waqt zarúrat 
se ziyáda nahín kháte? aur kháne ke bad sust aur nind- 
ása na hote ho? (3) Kyá tum píne ke liye sirf us qism 
ká ki jitne tumháre jism aur rúh ke liye achehhe ho pí- 
„te ho? (4) Kyá aksar pání píte? aur mai ko faqt dawá 
aur ÁAshá i Rabbání men lete ho? 

3. Kis tarah apní salíb roz-marra utháte ho? Aur 
kyá agar wuh tumhárí tarbiyat ko ná pasand ho taubhí 
tum use khushí se bardásht karte ki wuh Khndá kí iná- 
yat hai, aur aisá kám karte ki jis se fáida hásil ho? 

4, Kyá tum khabardárí karte ho ki Khudá hame- 
sha tumháre khiyál men ho, aur yád karte ho ki wuh 
har waqt tum ko apne nazar men rakhtá hai? 


Jab kabhí in wasílon ko amal men láoge to barkat 
páoge; aur jis qadr un ká istimál ziyáda karoge usí qadr 
fazi men barhte rahoge. 

FASL IV. 


, P 
APAS MEN MEL O MILÁP RAKHNE KÍ ZARÚRAT KE 
BAYÁN MEN. 


Bahut munásib hai ki ham us ikhtiláfí kí buráí ko 
jo tajrabakárí se malúm húí hai khwáh itiqgád khwáh 
iráda o istimál men ho aur nij us ke kharáb natíje ko 
bhí jo ham men yá auron men pává jáwen, khúb samjhen, 
Agar ham muttafiq hon to hamáre rú ba rú kaun thahar 
sakegá? Agar muttafiq na hon to ham apne áp ko aur 
Khudá ke kám ko aur apne logon kí arwáh ko barbád 
karenge. 

S. Kyá karná cháhiye ki ápas men ziyáda miláp 
howe? 

J. 1. Cháhiye ki is kí sarásar zaráriyat ko apne di 
men khúb sabút karen. 

2. Aur ek dúsre ke liye duá mángte aur ápas men 
ázádí aur safáí se bolte chalte rahen. | 

3. Jab ki ham faráham hon to bagair duá máng- 
ne ke rukhsat na howen. 

4, Bahut khabardár rahen ki ek dúsre kí niamat 
ko hagír na jánen. 

5. Hargiz ek dúsre kí bábat sabukí se na bolen. 

6. Ham ek dúsre kí neknámí kí jahán tak wuh 
sachcháí ke mutábiq ho himáyat o hifázat karen. 

7. Aur aisí koshish karen ki izzat kí ráh men ek 
dúsre ko áp se bihtar samjhen. 

8. Har sanjídagí se parhne ke liye us kitáb kí sifá- 
rish karte hain jis ke unwán ká tarjuma yih hai, yane 
Dil aur kalísiyá kí ikhtildfó ke sabab aur buráí kí iláj ká 
bayàn. 

FASL V. 


APNE WAQT FÁIDAMANDÍ SE SARF KARNE KE BAYÁN MEN 
JAB KI HAM SAFR O ALÁNIYA KÁM MEN MASHGÚL NA HON. 


S. Ham kaunsá ám taríqa apne waqt guzárí karne 
ke liye batláwen ? 

J. Ham nasihat karte hain ki, 1. Jis qadr mumkin 
ho, chár baje uthá karo. 

2. Subh ko chár baje se pánch baje tak dhyán 
karo aur duá mángo, aur kitáb i muqaddas ko mai sharh 


ke parho, aur kháss karke un istimálí sharhon ko jinhen 
Pádrí John Wesley Sáhib ne tasníf kí hain. 


5. Subh ko chha baje se bárah baje tak jab mumkin 
ho sháyasta parho,.aur mutála karo, aur 1bádat i gosha 
men masrúf ho. 

8. 2. Kyá sabab hai ki we log jo hamáre mutalliq 
hain bihtar nahín hain ? : 

J. Kuchh aur asbáb bhí hain, lekin sab se ála yih 
hai ki ham ziyáda ilmdár aur ziyáda pák nahín hain. 

S. Par ham ziyáda kyún nahín jánte? 

J. Is liye ki ham bekár rahte hain, aur apne pahlá 
gáida yád men nahín rakhte, yane: Mashgúl raho, kabhí 
bekár na ho, aur kabhí allam gallam men masrúf na ho, 
aur kabhí din na ganwáo, aur kisi jagah men zarúrat se 
ziyáda waqt mat guzáro. 

Hamen andesha hai ki is men sarásar qasúr hal, aur 
ham men se thore beaib thahrenge. Ham men se kaun 
hai ki jitne ghante har roz ádmí ke kám men peshtar 
guzártá thá utne hí ab Khudá ke kám men kharch kar- 
tá hai? 


Í ið 


Ham guftagú karte rahte yá jo koí kitáb háth men 
áí parhte rahte hain, magar niháyat zarúr hai ki ham is 
buráí ko dúr karen, warna Khudá ke kám men khallal 
andáz honge. Lekin kis tarah yih ho saktá hai? Is tarah 
se ki, 1. Sab kitábon men se mufid kitábon ko chun 
karke bá qáida o qáim un ko parho. 


2. Tamám subh yá chaubís ghanton men kam se 
kam pánch ghante is kám men masrúf raho. Sháyad 
koí kahtá hai ki mujh ko“parbne ká shauq nahín hai; 
tab us ká shauq hásil ‘karo, nahín to apne pable kám 
par chalo. Sháyad koí kahtá ki mere pás kitáben nahín 
hain. Pas tum kitáben muntashar karo, aur ye tum ko 
bhí milengín. 


FASL VI. 


CONFERENCE KE WAQT MEN HAMÁRE CHÁL O CHALAN- 
KÍ NISBAT., 


Cháhiye ki un waqton men sab kám jaise ki Khndá 
ke huzúr men hon samjhen, aur har ek jo us ke dil men 
howe kusháda dilí se kahe. Å 

S. Kis tarah ham Conference ke waqt ko achchhí 
tarah se guzáren ? 

J. 1. Jab ham guftagú karte hon to bahut khabar- 
dári se karen, ki Khudá ko hamesha apne sámhne jánen, 

2. Waqt i nága ko ibádat i gosha ke wáste ganí- 
mat Jánen, aur us waqt men har ek dúsre ke liye duá aur 
apní mihnaton par barkat mángen. 


— 
øt 


2) 


FASL VII. 


MUNÁDÍ KARNE KE MAZMÚN AUR TARAQQÍ KE BAYÁN MEN. 


8. 1. Munádí karne ke aksar tariqa kaunsá achchhá 
hai? 


J. Yih ki, 1, Qáil karná. 2, Yisú Masih ká izhár 
dená. 8, Buláná. 4, Kámil karná; aur har ek waz men 
in sabhon men se kuchh karná. 

S. 2. Yisú Masih kí munádí karne ká kaunsá tart. 
qa sab se ziyáda asar rakhtá hai? 

J. Yisú Masih kí munádí karne ká sab se ziyáda 
muassir taríga yih hai, ki us kí munádí us ke tamám 
sarishton ke sáth karen, aur us kí sharíat aur khush- 
khabarí ahl í yaqin aur be yaqín donon par záhir karen; 
aur ham har tarah kí andarúní aur be-rúní pákízagí par 
shiddat o taqaiyúd se isrár karen. 


FASL VITI. 


QAWÁID KE BAYÁN MEN JIN SE HAM KISÍ JAGAH PAR 
` ` MUNÁADÍ KARTE RAHEN, YÁ US SE BÁZ RAHEN. 


. 8. 1. Kyá yih munásib hai ki ham bilá Society mu- 
garrar kare kí jitní Jagahon par munádí kar sakte muná- 
dí karen ? 

J. Hargiz nahín ; kyúnki ham ne mukhtalif jagahon 
men aur kuchh waqt tak aisá kiyá, lekin sab bíj kináre 
gire, aur thore se phal bági rahe. 

S. 2. Kahán munádí karne kí koshish karen ? 

J. 1. Jahán ziyáda salím. ut-taba aur khwáhishmand 
sunnewále hon. 


2. Juhán ziyáda samara hai. 

S. 3. Kyá cháhiye nahín ki ham un jagahon par 
liház karen jahán Khudá apní Rúh kisi waqt men ziyá- 
datar undelne par shádmán hogá ? 

J. Hán; aur us wagt us fasl ke wáste aur mazdúr 


wahán bhejen. 


FASL IX. 

KHÁNA BA KHÁNA AHWÁL PURSÍ KARNÍ, AUR ASHYÁ 1 
MURAWWIJA AHAL I MasínÍ sE MUTARKIZ HONE 
AUR MUSTAMIL DÍN KÍ HIDÁYAT KARNE KE 
BAYÁN MEN. 


5. Ham kis tarah apne zersáyon kí ziyádatar dast. 
gírí kar saken? 


J. Un ko un ke hí gharon par hidáyat karne se, 
aur is men kyá niháyat hájatmand nahín hai? Log kahte 
hain ki Methodists aur logon se bihtar nahín hain; ma- 
gar amúman yih rást nahín hai; lekin auwalan mazhab i 
shakhsí, khwáh haqíqí ho yá majází, ham logon men zi- 
yádatar khám hai, aur ham sirf is kí bábat chand khu- 
súsiyat bayán karte hain; yane, ham logon men kis qadr 
ímán hai! Aur unsi Tláhí aur afkár i ásmáni, aur khi- 
yálát i abadí aur istimálát i dunyáwí se ázád rahná kis 
qadr kamyáb hain ! 

Mahabbat i dunyáwí aur khwáhish í gish o ráhab 
aur máya andozí kí kyá afzúní hai! Mahabbat 1 birá- 
darána kaisí qalíl hai! Aur nifáqg hamdigrí aur harza- 
gardí aur zisht kalámí aur chuglkhorí kaisí ziyáda hai! 
Aur khush akhláqí kaisí náyáb hai! Maslan: aisá kaun 


hai jo ki kharíd o farokht men aurön se misl apní amal 
kartá hai? 


2. Mazhab i khándání bahut sí í bátort:men kam hal; 
aur go ham firishton kí mánind munádí kar: “saken taubhí 
sirf munádí í alániya:, se kyá fáida hogá? 


Hán, hamen aur lr ek Traveling Preacher ko lázim 
hai ki logon ko khána ba khána hidáyat karen, aur jab 
tak ki sargarmí aur sal se aisá na howe, tab tak Metho- 
dists bihtar na honge. 


Hamárá mazhab kifáyatan amíq o amúm, aur yak- 
sán nahín hai, balki záhirí aur mahdúd aur ná hamwár 
hai; aur wuh aisáhí rahegá jab tak ham usí hidáyat kar- 
ne men nisf us wagt ká na sarf karen jis ko ham befái- 
da guftagú men ganwáte hain. Pádrí Baæter sáhib ne 
ek ráh thahráí thí, kyá ham ko us se koí bihtar taríqa 
milegá? Nahín to cháhiye ki ham bilá tawaqquf us ko 
ádat karlewen. Us ká tamám risála jo Gildas Silvianus 
yá The Reformed Pastor kahlátá hai, kháb muláhiza ke 
láiq hai. Is khána ba khána kí hidáyat karne par wuh 
yih kahtá hai ki ham is ke sabab bahut sá atkáo áp men 
aur logon men páwenge. 


1. Ham men bahut kahilí aur sustí hai ; is liye ham 
us kám men mustaid hone se peshtar bahut aftán o 
khezán honge. 


2. Hamáre mizáj náláiq aur ádmíon kí khushámad 
karnewále hain, yahán tak ki ham peshtar un kí mahab- 
bat ke nugsán utháne se un ko halák hone dete hain, 
aur qabl un ke bezár karne sc un ko aman se dozakh 
men jáne dete hain. 

3. Baze ham men se náhaqq hijáb karte hain, aur 
ham nahín jánte ki kis tarah apne kám shurú karen aur 
shaitán ke radd karne men khijálat utháte hain. 

4. Lekin bahutsí muzáhamat ímán kí nátawání hai; 
aur hamárí tamám harakát kamzor hain, kyúnki un kí 
kamán i harkat kamzor hai. 

5. Akhirash ko ham kár o bár men náwáqif hain. 
Admíon ke salúq karne kí ráh jánnewále kis qadr kam 
hain, táki un kí khátir men dakhlyáb hokar tamám kai- 
fiyat daryáft karen, anr apní talímát ko un ke mutafarriq 
mizáj aur tagaiyur hál ke liye banáwen, aur un ke liye 
bihtarín mazmún pasand karen, aur sanjídagí aur khauf 
aur mahabbat aur farotaní ko báham milákar un kí tar- 
biyat o bacháo ke liye sargarm rahen. Bilá shakk yih 
kháss tandihí rasúl kí sanjídagí rawish í zail men páí 
játí, yane; 

“ Pas, main Khudá aur Khudáwand Yisú Masih ke 
áge jo apne záhir hone aur apni bádsháhí men zindon 
aur murdon kí adálat karegá táqíd kartá hún, ki tú 
kalám kí mnnádí kar; waqt aur be waqt usí kám men 
mashgúl rah, kamál bardásht aur talím se ilzám de, aur 
malámat aur nasihat kiyá kar.” 

Ai bháío ! Agar ham is kám ko apní sab Societyoñ 
men murawwaj karen aur bahut jánfishání se us ko tar- 
raqqí den to Khndá ke jalál kí kaisí taqwiyat howe! 
Agar yih begarzí jo ám men járí hai bilkull gárat ho 
jáwe, aur har dúkán aur makán men Khudá ká kalám 
aur us ke kám ká shagl rahe, to albatta Khudá hamáre 
maskanon men raunaq afroz hogá, aur ham ko apní 
khushí baná legá. Yih hamáre logon kí khairáfiyat ke 
liye sarásar zarúr hai, kyúnki áj tak baze un men se na 

to tauba karte, aur na ímán láte. Gaur karke cháron 
taraf dekho ki kitne un men se ab tak saríh azáb ke sa- 
záwár malúm hote hain, aur bá wasf wáqif hone aise lo- 
gon kí hálat se tum kis tarah un kí hamsáí karte ho, 
aur kyúnkar un se guftagú i shádmání kar sakte ho? Pas 
jaisá nabí Hazael ke sáth kiyá, waisá hí tum bhí un ke 
sáth karo, yane jab we tumháre rú ba rú hon 'to un par 
roo, aur niháyat sargarmí se targíb diláo. Ai bháío! 
Khudá ke khátir aur bechárí rúhon kí khátir apne tan 
mustaid rakho, aur un kí naját ke liye mihnat men kamí 
mat karo. Kyáhí sabab hai ki ham Khudá ke rú ba rú 
ro roke khún kí ánsú baháwen ki ham itní daráz mud- 
dat tak nek kám se gáfil rahen! Agar ham peshtar se is 
men masgúl hote to kitnehí auron ko Masih pás láte? 
Aur hamáre Socefy ab kí banisbat kis qadr ziyáda pák 
aur khushtar ho játe? Aur kyún peshtar is men mashgúl 
nahín húe? Albatta us men bahutsí rukáwaten thin, aur 
hamesha hotí rahengí; balki sabse barí rukáwat ham 
men, hamáre ímán aur mahabbat kí kamí hai. Agar 
kol 1tiráz kare, 1. “ki is men itná waqt sarf hogá jo ha- 
máre mutálá ke liye bhí fursat na rahegí; * is ká jáwáb 
yih hai, ki, 1. Jm hásil karná achchhá hal, par arwáh ká 
bacháná ziyádatar bihtar hai. 2, Aur tum isi kám men 
Khudá aur hameshagí ke ilm kí jo sab se mufíd hai ach- 
chí waqfiyat hásil karoge. 3. Tum ko aur ilmíyat hásil 
karne ká bhí waqt hai, agar tum zarúrat se ziyáda na 
soo, aur kabhí bekár na raho, aur kisí allam gallam kám 
men masrúf na ho. 4. Agar tum se ekhí kám ho saktá 
bai to apne mutála ko chhor do, kyúnki peshtar isse ki 
ham ek rúh kí halákat ká báis hon ham ko sab dunyá 
ka kutubkháne chop dene cháhiye. 

IL Dústí itiráz yih hai ki ádmí is talím ke tábi na 
rahenge. Pas agar chand ádmí qabúl na karenge, to aur 
karenge; aur un kí kámyábí se hamárí sab mihnat wasúl 
ho jáegí. Ís bát men Pulús rasúl i muqaddas ke nazír ke 
muwáfiq pairawí karen. 1, Apne ám kámon men, Kámil 
farotaní se Khudá kí khidmat karte rahen : 2, Apne kháss 
kám men, Tum apní aur sáre galle kí khabardárí karo: 3, 
Apne'talímáti dín men, Khudá ke áge tauba karo aur Ma- 
síh par ímán láo : 4, Jagah men, Main netumhen jamaát 
men aur ghar ghar sikhláí: 5, Apne maqsad aur taríga 
í talím men, Main rát din ro roke har ek ko chaláne se 
báz na áyá: 6, Muwáfiq us kí be-tagqsírí aur nafs-kushí 
ke, Main ne kisi ke rupae yá sone ká lálach na kiyá: 7, 
Muwáfiq us kí sabr ke, Main ne apní ján ko aziz nahín 
rakhá. Aur ham sab aur maqsadon ke sáth in zail kí bá- 
ton ko apní ánkhon ke rú ba rú rakhen: 1. Khudá kí 
kalísiyá ko jise us ne apnehí lahú se mol liyá; 2. Phár- 
-newále bheríye darmiyán áwenge, aur khud tum men' se 
ádmí uthenge jo ultí báten kahenge. 


In sabhon ko apne dil men naqsh karo, kyúnki yih 
tumháre bís baras ke mutála kí banisbat ziyáda fáida 
bakhsh honge; aur tab tum ko kuchh fursat na rahegí, 
aur tumháre pás bahut sá kám bhí ho jáegá, aur niz koí 
preacher jo be-mazá namak kí mánind hai hamáre dar- 
` miyán na rahegá; kyúnki yih kám aise ádmíon ko ná- 
gawár aur girán khátir malúm hotá hai; aur is kám ke 
liye jitná ilm tum síkhoge aur fazl hásil kar sakoge tum 
ko darkár hogá.  Khulása yih hai ki tartíbwár khána ba- 
khána jákar har ek khurd o kalán ko sikhláo ki záhir o 
bátin se Masíhí howe, aur har bát ko un ke samajhne ke 
liye sáf sáf batláo, aur uske khátir nashín aur dilon men 

tahrír karo. Is ke liye zarúr hai ki khatt par khatt aur 
nasíhat par nasihat howe. Is ke anjám dene ke liye 
kis tarah kí sabr aur mahabbat aur ilmíyat darkár hai! 
Aur agar koí aur sabab is men nahín hal to sirf káhil 
wajúdí se báz rahne ke liye aise kám karná lázim har. 
Kyá ham har hafte men bahut se ghante ráegán nahín 
karte? Har ek apne áp ko ázmáo ki kisí tarah kí sustí 
fazl ke ziyáda hone se munásibat nahín rakhtí. Tum 
bagair ganímat jánne waqt ke us fazl ko jo ki rástbárí 
se hásil kiyá hai mahfúz nahín rakh sakte. 

S. 2. Ham log ziyádatar pák kyún nahín? Anr ha- 
meshapí men búd o básh kvún nahín rakhte? Aur ta- 
mám din Khudá ke sáth kyún raftár nahín karte? 
Kyún ham hamatan Khudá ke kám men jánfishání na- 
hín karte, aur Missionary ke muwáfiq dam nahín bharte ? 

J. Yih báis hai ki khusúsan ham shaugín hain, aur 
bagair wasíle kám karne ke khwáhán anjám rakhte hain ; 
maslan: Jab ki ham munádí nahín karte to kann chár 
baje yá pánch baje uthtá hal? Kyá ham roze yá parhez- 
gárí ke farz aur fáida se wáqif hain? Aur kitne marta- 

` ba us ko istjmál karte ham? Sirf yihí gaflat hamárí rúh 
kí kamzorí aur sustí karne ko muqtáafí hai; aur aise saríh 
farz kí ádatan gaflat se Khudá ke. Rúh 1 muqaddas ko 
hamesha ranjída kartí hain. Pas ham 1sí waqt se apní 
apní ráh sudháren. 

S. 8. Ham kis tarah apní kalísiyá ko Itwár ke na 
mánne aur badgoí karne aur befáida guftagú aur halká- 
pan aur qímatí yá zarq barq libás pahinne aur bagair 
mugtafí iráda adáe qarz lene se mahfúz rakh sakte hain? 

J. 1. In men se har ek bát kí munádí karen. 2. Har 
ek Society men wuh waz jo badgoí kí bábat hai parhen. 

3. Sab Leader har ek shakhs ko thík thík ázmáwen, 
aur nasíhat karen ki we is malaún kám se báz rahen. 4. 
Sab preacher har ek Society ko ágáh karen ki jo koí in 
báton men gunahgár hai hamáre sáth na rahegá. 5. 
Bilá adáe sarkárí mahsúl mahsúlí asbábon kí kharíd o 
farokht hamárí kalísiyá men se jar se ukhár dálo; kisi 
shakhs ko jab tak is buráí ke har qism aur darje se mut- 
laqan báz na áwe hamáre darmiyán na rakho. Chitthi 
dálkar kisi ádmí kí magbúliyat ke wáste rishwat yá koí 
chíz lení isháratan yá be isháratan ho jar se ukhár dá- 
lo. Is men kisí kí tarafdárí na karo, balki sab ko jo is 
harám chíz ko chúe nikál do, aur hamáre logon ko khúb 
nasihat karo ki we ummedwáron kí ziyáfat se jo maq- 
búliyat se peshtar yá maqbúliyat ke waqt dete hain in- 
hiráf karen, aur kabhi aise ná haqq dastúr men sharíq 
na hon. 


FASL X. 


TRAVELING PREACHER KO ÍMTIHÁNBARDÁKÍ: MEN SHÁMIL 
KARNE Kë BAYÁN MEN. 


S. Imtihánbardárí men kis tarah Preacher shámil 
ho? 

J. Annual Conference ke gabúl karne se. 

2. Jab tak ki Conference jama na ho to do Confer- 
ence ke mábain Bishop yá District ke Presiding Elder 
se maqbúl kiyá jáwe. Lekin jab tak koí apní Circuit yá 
Station ke Quarterly Conference se sifárish na kí jáwe 
tab tak wuh imtihánbardárí men shámil na ho; aur 
us ke bad agar wuh hamáre dil jamaí kare to ham us ko 
imtihán men dákhil karen. Jo koí imtihánbardárí men 

dakhil páwe, yá Deacon yá Elder muqarrar howe, to 
peshtar un kháss mazámín kí bábat jo us ke mutála 
karne ke wáste sifárish kí gaí hasb i dil khwáh wáq- 
fiyat hásil kare. Jab ki Preacher ká nám Minutes men 
mundaraj na ho to us ko Bishop yá Presiding Elder se 
tahrírí ijázatnáma hásil karná cháhiye. 

Is bát ko samjho ki Preacher ke imtihánbardárí 
men aur púrí shamúliyat men bilkull farz har, kyúnki 
wuh jo imtihánbardár ho bagair zarar rasání dákhil yá 
khárij kiyá jáwe; warna us ko mashrútí imtibán na 
kahenge. 

Har ek Annnal Conference par unse jo ki imtihán 
yá púrí shamúliyat men, dákhil húe hain daryáft kiyá 
jáwe ki we Missionary kám men apne áp ko fidyá dene 
se rází hain yá nahín; aur un sab ke jo rá hon nám 
kí fihrist likhkar Missionary Society ke Corresponding 
Secretary ko bhejí jáegí; aur yih samjhá jáwe ki jab 
kabhí koí Bishop buláwe to we Missionary kám karne 
ke liye mustajd aur rází hon. 


FASL XI. 
TRAVELING PREACHER KÍ PÚRÍ SHAMÚLIYAT MEN DÁKHIL 
HONE KB BAYÁN MEN. J 


S. Ham Preacher ko Conference ke púrí shamúli- 
yat men kis tarah dákhil karen? | 

J. Bad adáe roza i sanjídagí aur duá har ek tajwíz 
húe shakhs se Annual Conference ke rú ba rú sawálát i 
zail yá aur jin kí zarúrat ho daryáft kíye jáenge, mas- 
lan: Kyá tum Masíh par ímán rakhte ho? Kyá tum 
kámilíyat kí ráh par chale játe ho? Kyá tumhen is zin- 

dagí ke darmiyán mahabbat men kámil hone kí ummed 
hai? Tum is ke liye áhen khínchte ho? Kyá tum Khu- 
dá aur us ke kám ke liye hamatan masrúf hone ká iráda 
rakhte ho? Aur Society ke Qawád jánte ho? Aur un 
par amal karte ho? Aur hamesha Ashá í Rabbání men 
házir hote ho? Kyá tum ne Discipline parhí hai? Aur 
us par amal karne se rází hu? Kyá tum neun Qawáid ko 
jo Preacher ke liye howe ($ 2, saf. 43, 44,) khusúsan pahle 
aur daswen aur bárahwen par gaur kiyá bhai? Aur tamíz 
kí khátir un par amal karoge? Kyá tum apne sab waqt 
Khudá ke kám men sarf karne ko mustaid ho? Kyá 
tum sirf thorí der aur áhista bolne? kí koshish karoge? 
Kyá tum larkon ko har jagah taqaiyud se talím doge? 
Kyá tum khána ba khána jákar logon ke hál daryáft 
karoge? Kyá tum rozā yá parhezgárí kí apne kahne aur 
karne se targíb doge? Kyá tum qarzdár ho? 

Pas, agar wuh in sab sawálát men hamárí diljamaí 
kare, aláwa az wagt shámil hone Conference kí imtihán- 
bardárí ke do baras tak mutwátir Circuit yá Station yá 
madrase ke kám ko tartíbwár kare, aur Conference ká 
President us ká imtihán le aur Annual Conference us ko 
manzúr kare, tab wuh púrí shamúliyat men dákhil ho 
saktá hal. | 

N. B.— Jo preacher Foreign Mission men kám kar- 
tá hai, agar us Mission ká Superintendent us kí sifárish 
kare to bagair házir hone Annual Conference men wáste 
imtihán ke dákhil ho saktá hai. 


( 62 ) 


FASL XII. 


WESLEYAN KALÍSIYÁ AUR AUR KALÍSIYÁ KE PREACHERON 
KO HAMÁRE KALÍSIYA MEN QABÚL KARNE KE BAYÁN MEN. 


5. Jo Minister Wesleyan kalísiyá wáqą Europe aur 
Canada yá Methodist Episcopal kalísiyá i Canada se 
áwen to ham un ko apní kalísiyá men kis tarah shámil 
kar sakenge? 

J. Agar we British aur Trish yá Canada Confer- 
ence yá Methodist Episcopal kalísiyá í Canada se sanad 
lekar áwen, to bamújib un asnád ke dákhil aur shámil 
ho sakte hain, ba sharte ki we hamárí kalísiyá kí hukú- 


mat aur dastúr mánne ke liye rází hokar ek Annual Con- 
ference kí dil Jamaí karen. 


8. 2. Jo Preacher ki Methodist Episeopal kalísiyá 
i South se áwen kis tarah ham un ko apní kalísiyá men 
shámil karen ? 


J. Unhí sharton par jo ki pahle sawál ke jawáb 
men mundaraj hain; magar ba sharte ki we kisí Annual 
Conference yá Quarterly Conference kí dil jamaí karen 
ki we Sarkár i United States ke namak halál hain, aur 
hainárí kalísiyá kí ustalím ko jo gulámí ko maná kartí. 
hal, dil se qabúl karte hon. | 

„8. Ham kis tarah un Ministeron ko jo ki aur 
Masíhí kalísiyáon men se áwen dákhil karen? 

J. We Minister jo aur Masíhí kalísiyáon se ákar 
hamárí kalísiyá men Local Preacher khwáh Traveling 
Preacher hone cháhen, to hamáre dastúr ke mutábiq 
shámil ho sakte; ba sharte ki we bilá do bára háth rakh- 
ne. ke hamárí muqarrarí ahd karen, aur kisi Annual Con- 
ference men sabút karen ki we Minister the aur hamárí 

Talímát aur Disci ¿line aur hukúmat aur dastúron ko qa- 
búl karte hain, báwajúde ki Conference bhí un kí nią- 
maton aur fazílat aur kámyábí se rází ho, aur jab koí aisá 
Minister hamárí kalísiyá men shámil howe to us ko ek 
Certificate dastķhattí hamáre ek Bishop se in zail ke al- 
fáz se milegá, maslan : 


Is Certificate se wazih ho ki /aláne faldní kalísiyá 
ke mutábiq jis men wuh member aur Minister. thá, 
Deacon { yá Elder jaisá ki ho } muqarrar hokar /aláne 
Conference men ba taur Traveling Preacher [ yá Local 
Preacher faláne Circnit men | shámil húá hai; us ko is 
tahrír kí rú se ikhtiyár hai ki jab tak ns kí ehál o 
chalan aur guftagú Khudáwand Masíh kí Injíl ke mu- 
tábiq howe, tab tak wuh Methodist Episcopal kalísiyá 
men apne yhde ká kám anjám detá rahe. Faqt. 


Al abd ba sabt 1 muhar ` min magám 
Ze. P 2 
tahrír í táríkh san Tswí 


S. 4. Ham kis tarah aur kalísiyáon ke Preacheron 
ko jo ki hamáre dastúr ke muwáfiq muqarrar nahín húe, 
apní kalísiyá men shámil karen? 

` J. We bataur Exhorter yá Local Preacher ke shá- 
mil.howen, ba sharte ki we kisí Quarterly Conference yá 
Annual Conference men sabút karen ki we is uhde ke an- 
jám karne ke láiq hon, aur hamárí kalísiyá kí Talímát 
aur Discipline aur hukúmat aur dastúron ko bhí qabúl 
` karte hon. Å 

FASL XIII. 


BIsHOP SÁHIB KÍ MAQBÚLIYAT AUR FARÁIZ KE BAYÁN MEN. 


S. Kis tarah Bishop sáhib muaiyan howen? 


J. General Conference ke pasand karne se aur tín 
Bishopon yá kam se kam ek Bishop aur do Elderon ke 
háth us par rakhne se muqarrar howe; aur General Con- 
ference ek Missionáry Bishop ke muqarrar hone do Ge- 
neral Conference ke mábain ikhtiyár de sake. 

S. 2. Agar maut yá khárij yá kisi aur sabab se koí 
Bishop hamárí kalísiyá men na rahe, to ham kyá karen ? 

J. General Conference ek ko pasand kare, aur El- 
der yá tín un men se jo ki is kám ke wáste General 
Conference se muqarrar húe hon, hamáre Ritual ke mu- 
tábiq use Bishop sáhib muqaddas karen. 

S. 3. Bishop ke faráiz kyá hain ? 

.J. 1. Hamáre Conference men President howe- 

2. Wuh apní dánáí ke mutábiq District murattab 
kare. a“ 

3. Wuh Preacheron kí tatnátí kare ba sharte ki 
kisi Preacher ko ekhí Station men tín mutwátir barason 
se ziyáda rahne kí ijázat na dewe, siwá un ke jin ká zikr 
áge hai, yane: Presiding Elderon aur Missionary Society 
ke Corresponding Secretary aur Editors aur Assistant 
Editors aur Agents jo shahr í New York aur Cincinnati 
men hon, aur Editor aur Assistant Editor jo shahr i Au- 
burn aur Pittsburgh aur Chicago anr St. Louis aur Port- 
land aur San Francisco men hon, aur Editor Zion's He- 
rald ke aur Missionary jo Indians aur Welsh aur Swedes 
aur Norwegians ke darmiyán hón, aur siwáe German ke 
sab Missionary jo gair mulkon men hon jahán Mis- 

sionaries kam hain, aur hamáre shahron ke ná khabar- 
gírán muhalla, aur hamáre people of color, aur wiláyatí 
Stations ke Missionaries, aur Shafákháne aur Qaidkhá- 
ne aur fauj aur jaház ke Chaplains, aur Preachers jo mal. 
láhon ke kháss fawáid ke wáste, aur American Bible So- 
ciety aur kisí State Bible Society jo us ke muáwin hai 
muqarrar howe ; aur President sáhibon aur Principal aur 
Mudarrisán i madrase mutalliqe hamáre, aur shahr i New 
York ke Five Points Mission, aur shahr i Paris ke Amer- 
ican Chapel ke Preacher; aur aláwa is ke jab kisí 
Annual Conference se darkhwást kí jáwe to wuh ek 
Preacher kisí madrase ke wáste jo hamáre mutalliq na- 
hín tín baras se ziyáda muqarrar kare; aur má siwá in 
sab ke wuh Preacheron ko chha baras ke arse men kisí 
Station men tín baras se ziyáda na rakhe. Aurus ko bhí 
ikhtiyár hai ki hasbi darkhwást kisi Annual Conference 
ke ek agent jis ká kám yih ho ki usí Conference kí 
haddúd ke darmiyán risále phailáne ke wáste gasht kartá 
rahe muqarrar kare, aur ek agent yá kai agent hamáre 
madrason ke wáste aur ek agent Germany ke Chhápe- 
kháne ke aur kisi khair khwáh magsadon ke wáste mu- 
taiyan kare. 

4. Wuh do Conference ke mábam Discipline ke 
mutábiq aur jaisí zarárat ho, Preacheron ko tabdíl aur 
shámil aur mazúl kare. 

5, Wuh hamárí kull kalísiyá kí haddúd men gasht 
kiyá kare. 

6. Wuh hamárí kalísiyá ke rúhání aur dunyáwí 
kár o bár par nigáh kare. 


7. Wuh Bishopon ko l aur Elder aur Dea- 
conon ko mugarrar kare. 

8. Wuh Annual Conference men sab sawálát i sha- 
ríat ko faisal kare, aur wuh faisala General Conference 
ke appeal ke mutí rahegá; lekin bahar hál sharíat ká 
mushtamal karná Conference ke ikhtiyár men hogá. 

9, Wuh Annual Conference kí imtihánbardárí men 
shámil honewálon ke liye Angrezí kitábon aur ilm kí ek 
_ fihrist i khwángi taiyár kare, aur we bilá is ke imtihán 
dene aur badún maqbúl hone ke dakhal na páwen; aur 
níz wuh Minister hone ke imtihánbardáron ke wáste chár 
baras ke arse tak mutála karne aur síkhne ke liye ki- 
táben muaiyan farmáwe. 

10. Koí Bishop jab munásib samjhe Quarterly Con- 
ference ke kámon ke wáste bilá dastandází un ke muta- 
farriq kámon ke do yá ziyáda Circuit yá Station ko 
báham milá saktá hai. 

S. 4. Agar koi Bishop logon ke darmiyán gasht kar- 
ne se báz rahe, to kyá wuh apne uhde ke kám hamáre 
darmiyán kisi qadr kar saktá hai? 

J. Agar wuh bilá ijázat General Conference ke 
gasht karne se báz rahe, to albatta us ke bad hamárí ka- 
lísiyá ke Bishop ke uhde ká kám nahín kar saktá. 

` 8. Jab koí Bishop gasht karne ke liye na rahe, to 
ham kyá karen ? í 

J. Dar hále ki koí Bishop kull kalísiyá men gasht 
karne aur Bishop ke uhde ke kám karne ke liye basabab 
i maut yá kisi aur báis ke na rahe, to us hálat men do 
General Conference ke mábain Annual Conference aur 
Presiding Elderen siwá Deacon aur Elderon ke mugar- - 
rar karne ke, sab District ko har taur se murattab rakhen. 

FASL XIV. 
` PRESIDING ELDER AUR UN KE FARÁIZ KE BAYÁN MEN. 


S. Presiding Elderon ko kaun muqarrar karegá ? 

J. Bishop sáhib. 

S. Presiding Elderon ko kaun tabdíl aur muftalyan 
karegá ? 

J. Bishop sáhib. 

S. Kitne arse tak Bishop sáhib Presiding Elder ko 
us ke kám par ekhí District men rahne de saktá hai? 

J, Kisi arse tak jo chár baras se ziyáda na ho; ma- 
gar bad is ke wuh chha baras tak us District men phir 
mutaiyan na howe. 

S. 4. Presiding Elder ke faráiz kyá hain? 

J. Apní District men gasht karná. 

2. Wah bagair házirí Bishop sáhib ke apní District 
ke Elder aur Deacon aur Traveling Preacher aur Local 
Preacher aur Exhorter ká khabargírá rahe. 

3. Wuh Conferenceon ke mábain Bishop kí gairhá- 
zirí men hasb i hidáyat i Discipline apní District ke 
Preacheron ko tabdíl aur shámil aur mazúl kartá rahe; 
lekin koí Presiding Elder apní District ke kisi Preacher 
ko us maqám se jahán us ko Bishop ne mutalyan kiyá 
hai dúsrí jagah ko jahán Bishop sáhib us ko mutábiq 
Discipline ke nahín bhej saktá taenát nahín kar saktá. 

4, Wuh házir hokar jahán mumkin ho sab Quar- 
terly meeting ko dekhe aur anjám dewe, aur har Quar- 
terly Meeting men Quarterly Conference jama kare, aur 
sab nálishen súne aur appeal ko manzúr karke muqad- 
damát kare, aur sab aur kár o bár muwáfiq fasl 3, saf. 
87, wg. ke tartíb dewe. 

5. Wuh apní District men kalísiyá ke rúháni aur 
dunyáwí kám ká nigrán rahe, aur har láiq taur se Mis- 
sion aur Sunday School aur hamáre chhápekháne men 
Bible aur risálon aur Sunday School kí kitábon ke chháp- 
ne ko taqwiyat dewe, aur Discipline kí fihrist ke mutá- 
biq un sab madrason kí jo us kí District aur hamár 
kalísiyá kí mátaht hon Annual Conference ko kaifiyat 
likhe aur har Quarterly Conference men khabardárí se 
daryáft kare ki we Qawáid jo larkon kí talím dene kí 
bábat hain rástí se mustamil hain yá nahín, aur Annual 
Conference ko apní District ke sab Traveling Preacher 
kí jo un Qawáid ko nahín mánte ittilá dewe. 

6. Wuh khabardári kare ki us kí Distirct men ha- 
márí Discipline ke har ek juzv ká amal darámad rahe, aur 
Quarterly Conference men sab sawálát 1 sharíat ko in- 
fisál kare, aur wuh faisala ánewále; Annual Conference 
ke President ke appeal ká mutí rahegá, lekin ba har hál 
sharíat ká mustamalskarná Conference ke ikhtiyár men 
hogá. 

7. Jab ki Bishop us kí Distiret “men hon to wuh 
un ke hamráh rahe, aur jab we gairházir hon to un ko 
apne District kí zarúrí kaifíyat bazaría tahrír ittilá dewe. 

8. Imtihánbardárí men shámil honewálon ko un 
kitábon se jo ki Bishop ne muaiyan kí hain ágáh kare. 

9. Wuh un Preacheron ko jo imtihánbardárí men 
hain aur jo áyanda shámil honá cháhen batláwe ki we bilá 
kisi tarah ke nugsán ke shámil aur khárij ho sakte hain. 

10. Agar koi Preacher apní Circuit se gair hágzir 
ho to Presiding Elder hattá-l-imkán us kí jagah men 
ek aur Preacher bheje, aur us kí tankhwáh hasb í sharh 
sábiq us gair házir Preacher kí tankhwáh se dí jáegí. 

S. b. Kyá Presiding Elder us Preacher ko jo pable 
Annual Conference se khárij kiyá gayá hai phir kám de 
saktá hai? 

J. Nahín de saktá, basharte ki Conference ne kisí 
sharáit par us ko ijázat na dí hai. 


FASL XV. 


TravELING ELDERON KE MUQARRAR HONE AUR UN KE 
FARÁIZ KE BAYÁN MEN. l 


S. 1. Kis tarah Elder muqarrar hogá? 

J. Annual Conference kí kasrat i ráe ke pasand kar- 
ne aur Bishop aur baze házirín Elderon ke báth rakhne se. 

S. 2. Traveling Elder ke faráiz kyá hain? ` 

J. 1. Baptismá aur Ashá i Rabbání dená aur mkáh 
kar dená, aur ibádat i Tláhí kí rahbarí karní. 

2. Traveling Preacher ke sab faráiz ko amal men 
láná. Wuh Elder jo apní gasht karne se báz rahe bilá ijá- 
zatnámah Annual Conference ke jo ki Conference ke Pre- 
sident se manzúr húá hai siwá bímárí aur kamzorí aur 
kisi aur lábud sabab ke apne uhde ke kháss kám nahín 
kar saktá, aur níz hamáre darmiyán munádí nahín kar 
saktá, hálánki aise sab. mugaddame men ákhirí faisala 
Annual Conference ke mutaalliq hat. 

S. 3. Kitní muddat tak Traveling Deacon Elder ke 
uhde men shámil hone ke áge imtihánbatdár rahe? 

J. Har ek Traveling Deacon peshtar shamúl hone 
uhde Elder ke apne uhde ke kám do baras tak kare; ma- 
gar Mission ke wáste agar Annual Conference munásib 
samjhe to qabl miyád i muqarrarí se use Elder ke uhde 
ke liye.pasand kar saktá hai. Jab koí Preacher apne 

imtihán de chuká ho aur púrí shamúliyat ká sharíq húá 
aur Deacon ke uhde ke liye pasand kiyá gayá ho magar 
ba báis gairházní Bishop ke us uhde par muqarrar na- 
hín húá, to jis waqt se wuh Deacon hone ke liye pasand 
kiyá gavá thá usí waqt se Elder kí imtihánbardárí shu- 
már kí jáwegi. 


FASL XVI. 


TRAVELING DEACON KE MUQARRAR HONÁ AUR UN KE FARÁIZ. 


S. 1. Kis tarah Traveling Deacon muqarrar howe? 

J. Annual Conference kí kasrat í ráe ke pasand kar- 
ne aur Bishop ke háth rakhne se. 

S. 2. Traveling Deacon ke faráiz kyá hain ? 

á 1. Baptismá dená, aur nikáh parháná. 

. Ashá í Rabbání ke dene men Elder ke madad- 

R önd. 

3. Traveling Preacher ke sab faráiz ko púrá karná. 

N. B.— Jab koi Preacher imtihánbardárí men ho 
aur Bishop Mission yá fauj o malláhí yá Shafákháne yá 
Qaidkháne ke liye qarár de aur Annual Conference us 
ko bá razámandí Bishop kí pasand kare, to Bishop us ko 
peshtar us kí 1imtihánbardárí tamám hone se púrí sha- 
múliyat men dákhil kar saktá hai. | 

Wauh Deacon jo apne gasht karne se báz rahe bilá 
ljázatnáma Annual Conference ke jo ki. Conference ke 
President se manzúr húá hal, siwá bímárí aur kamzorí 
aur kisi aur lábud. sabab ke apne uhde ke kháss kám 
nahín kar saktá, aur níz hamáre darmiyán munádí nahín 
kar saktá, hálánki aise sab muqaddame men ákhirí fai- 
sala Annual Conference ke mutaalliq hai. 

FASL XVII. 


UN SHAKHSON KE FARÁIZ KE BAYÁN MEN JO KI GIRCUIT 
YÁ STATION KÁ IKHTIYÁR KAKHTE HAIN. 


S. 1. Elder khwáh Deacon khwáh Preacher jo ki 
Circuit ká kháss ikhtiyár rakhtá hai, us ke faráiz kyá 
hain ? 

J. 1. Sab Preacheron ká jo us kí Circuit yá Sta- 
tion men hon khabargírá rahe. 

2. Simáhí Yd i mahabbat ke dákhil honewále mem- ` 
beron ko ticket dená. 

8; Sab Leaderon ko muaiyan karná aur waqt i za- 
rúrat un ko tabdíl karná ; aur kam se kam simáhí men ek 
dafa un men se har ek ká thík thík imtíhán lená ki we kis 
tartíb se apní class men kám karte hain. 

4, Hasb í hidáyat í Discipline memberon ko shámil 
karná aur mugaddama ko faisla aur khárij karná. 

5. Watch night aur Yd i mahabbat rakhná. 

6. Presiding Elder kí gairházní men Quarterly 
Meeting karná. 

7. Agáh honá ki har Society ko kitáben miltí rahen. 

8. Jahán tak mumkin ho Steward aur Leaderon 
se milná aur Leaderon kí réport sunná ki koí bímár hai 
yá bad chalní kartá hai aur goshmálí wájib nahín sa- 
majhtá, yá koí dída o dánista apní fazílat kí ráh se gaflat 
kartá hai. | 

Leader's Meeting púrí shamúliyat men dákhil hone 
ke liye aur Exhorter hone ke Licence ke wáste aur mu- 
nádí karne ke licence ke wáste láiq ádmíon kí sifárish 
karná, aur Stewardon se bhí report sunná. 

9. Sunday School men yá kisi waqt í muaiyan ns 
kám ke, larkon se záhiran sawál o jawáb kare; aur har 

ek Preacher ká yih bhí farz hai ki wuh apní report men 
har Quarterly Conference ke wáste záhir kare ki kis 
qadr us ne apní talluq ke larkon se záhiran o khufí- 
yatan sawál o jawáb kiye. 


10. Larkon aur jawánon aur báligon ke wáste Bible 
kí jamáat taiyun kare, aur un sab faráiz ko jo ki larkon 
kí talím o tarbiyat dene kí bábat, H. 1, B. 11, $ 2, aur H. 
v. § 2, men mazkúr hai púrá kare. i 

11. Har Simáhí men apne Presiding Elder ko apní 
Circuit kí kaifiyat likhe. 

12. Har Quarterly Conference aur Yd i mahabbat 
men un ke nám jo ki andar samáhí guzashte ke shámil 
húe hon yá khárij kiyá gayá ho tahrír í kaifiyat likhe, 
aur un ke námon ko bhí jo ki certificate kí ráh se shá- 
mil húe yá bazarja us ke kahín gayá ho: yá mar gayá 
yá kalísiyá se aláhida húe hon, tahrír kare. | 

13. Har Quarterly Meeting ke Quarterly Confer- 
ence men us ke roznámcha men darj karne ke wáste 
Circuit yá Station ke Sunday School ke tadád aur há- 
lat; aur ausat darje ke házir hone kí kaifiyat bazarja tah- 
rír pesh kare, aur níz kaifiyat i mazkúr ko mutábiq fih- 
rist Methodist . Episcopal kalísiyá ke Sunday School 
Union ke mai kharch ke jo Missionon ke wáste aur 
Bible aur Risálon kí chhapáí ke liye jama húe ho Annual 
Conference ko report kare. | 


14. Hissa 17, B. 1, Í 3, kí mundaraji bátori ko thík 
thík mujtama karke Annual Conference ko report kare, 
táki un ká tadád Minutes men darj kiye jáwe, aur nikáh 
hone aur baptismá páne ká Register likhe. 

15. Sab Stewardon ká muhásiba lewe. 

16. Ek shakbs ko classon ke simáhí majmúa jama 
karne ke liye muqarrar kare. 

17. Jo zarúrat ho to majmúa i alániya ikatthá kare. 

18. Wuh hasb í hidáyat apne Annual Conference 
ke ba wasile Society muqarrar karne aur majmúa jama 
karne ke, Mission aur Sunday School kí taraqqí karne 
aur Bible aur Risálon aur Sunday School kí kitábon ke 
chhápne aur taqsím karne ke liye tahrík kare. 

19. Agar uská Annual Conference kuchh hidáyat 
na farmáwe to wuh sál bhar men kisi waqt jaisá wuh 
munásib samjhe kuchh rupae jama kare, aur wuh rupae 
Risálon ke kharídne aur taqsím karne ke liye us ko ikh- 
tiyár rahegá. 

20. Wuh Sunday School Union ke wáste har jagah 
apní tajnátí men sál ba sál kuchh rupae jama kare. 


21. Nae girje banáne ke wáste har jagah apní tai- 
náti men sál ba sál kuchh rupae Jama kare. 

22. Wuh General Conference se peshtar kisi waqt 
har ek Circuit yá Station men General Conference ke 
memberon ke jáne áne ke kharch ke wáste kuchh ru- 
pae jamą kare, aur un memberon ke háth se General 
Conference ko bheje; aur we rupae har ek member ke 
kharch ke muwáfiq taqsím kiye jáwen.“ ` 

S. 2. Kaunsí aur hidáyaten ham us ko karen? 

J. Kai ek. 

1. Ek fihrist jáe í sakúnat har ek class kí ki jahán 
wuh shahron aur gasbon aur sarkon par rahte haín num- 
herwár bátartíb talyár kare. 

2. Wuh apne ánewále qáim magám ke liye ek fih- 
rist mufassal hálát Circuit kí mai nám i sáhibán í kha- 
rídár hamáre kágzát i khabar ke taiyár rakhe. 

3. Society ke sab qawáid ko ustwárí se aur mulá- 
imat se amal men láná. 

4, Kisí Yd i mahabbat ko derh ghante se ziyáda 
khnlí na rakhe. 


5. Waqt ba waqt sab logon ko ágáhí dewe ki koí 
shakhs ek Circuit se bilá hásil karne aisí chitthí sifárishí 
ke dúsrí Circuit ko na jáwe; yane, “ Faláne hámil chit- 
thí í háza Methodist Episcopal kalísiyá ká maqbúl mem- 
ber rahá hai;” aur níz unko ittilá dewe ki we bagair 
aisí certificate ke aur jagah kalísiyá men shámil na hon. 

6. Har jagah sháystagí aur safáí kí hidávat kare. 

7. Wuh kalísiyá ke qawáidon ko ek dafa sál bhar 
men bá hamráhí aur Preacheron ke har kalísiyá ke rú 
ba rú aur ek dała simáhí par har class men parhá kare. 

8. Wuh Preacher jo Circuit ká talluq rakhtá hai 
apní Circuit men jahán mumkin ho Prayer Meeting 
mugarrar kare. 

9. Jahán mumkin ho wuh tajnátí kí aisí tajwíz 
kare ki Local Preacher Itwár ko bá tartíb o qaríne se 
kám karen. | | 

10. Wuh khabardárí kare ki us kí Cirenit kí har 
ek Society Juma í má qabl har Quarterly Meeting ke 
roza rakhe, aur us kí yáddásht sab classon kí kitábon 
men darj kí jáwe. | 

11. Jin ko wuh kalísiyá men Exhorter hone ke lá- 
iq samjhe licence dewe; magar koí shakhs bilá ijázat 
Leaders Meeting kí, yá jahán Leaders Meeting na ho 
bilá ijázat us class kí jis men wuh member ho, licence 
na páwe; aur licence í yáfte Exhorteron ká imtihán 
Quarterly Conference men chál o chalan kí bábat sál 
ba sál hogá; aur agar Quarterly Conference qabúl kare- 


to un kí licence Presiding Elder yá Preacher in Charge 
se sál ba sál tabdíl kiye jáwen. 

S. 3. Conference ke waqt men Circuit ke kám 
karne ke wáste kyá tajwíz ho saktí ? 

J. 1. Sab tainátí Circuit kí tajwíz ke mutábiq 
rahenge. 

2. Jitne Local Preacher anr Exhorter hone zarúr 
hon buláwe, aur Traveling Preacher ke muwáfiq un ko 
tankh wáh de. 

3. Agar Preacher aur Exhorter na á saken, to har 
ek kalísiyá men ek láiq ádmí ko gít gáne aur duá máng- 
ne aur Pádrí Wesley sáhib ká ek waz parhne ke liye mu- 
qarrar kare. 

4. Aur agar yih bhí tajwíz nahín ho sake, to Prayer 
Meeting howe. | 

N. B.—Un Preacheron ko jin sc hamárí Circuit mu- 
taalliq hain yih matlúb hai, ki we hamáre sab Qawáidon 
ko jumle farebon aur khásskar nárást. nádárí par taqai- 
yud se púrá karen; anr jo koí kisí tarah ke fareb ká qu- 
súrwár ho hargiz us ko hamári kalísiyá men rahne na den. 

E” Member ke nádár ho jáne aur takrár rafą kar- 
ne wagaira ká dastúr ul amal H. 111, B. 1, Ý 5, daf. 6, 
men mundaraj hai. ` 


FASL XVIII. 
ZÁ IDU-L-IHTIYÁJ AUR SÁL KHURDA PREACIIER KE 
BAYÁN MEN. 


1. Z&idu-l-ihtiváj Preacher wuh hai jo ki bímári vá 
kisi aur láehárí ke sabab se chand roz apne kám ko anjám 
na de sake, aur wuh Annual Conference kí ráe ke mutábiq 


jis men wuh member ho kahín mutaiyan ho yá nabín, aur 


(76 ) 


siwá pasand karne Annual Conference ke wuh Benefici- 
ary Fund mustahaqq nahín ho saktá; aur wuh ekhí 
Charge men apne phir mutalyan hone aur rahne kí nisbat 
Dicipline ke un qáidon ká jo ki kárgar Preacheron ke 
wáste muqarrar hain páband rahegá ; aur agar wuh mu- 
talyan na howe to Quarterly Conference men shámil ho 
saktá, aur jahín us ká maqám hogá membér ke sab 
haqqúq use wahín milte rahenge. 

2. Har sál khurda Preacher jo apní Conference kí 
hadd ke báhar rahtá ho Quarterly Cunference men shá- 
mil ho saktá hai, aur use usí kalísiyá men jahán wuh rah- 
tá hai member ke sab huqgúq milenge; aur wuh sál ba sál 
apne Conference ko ek Certificate apne Masíhí aur khá- 
dim-ud-díní chál o chalan kí bábat mai apne gharáne kí 
taidád aur kaifíyat likh bhejá kare, jis par us District ke 
Presiding Elder yá us Circuit yá Station ke Preacher in 
Charge ke jis kí haddúd men wuh rahtá hai dastkhatt 
honge; aur bidún is ke Conference ko jáiz nahín ki us 
ká dawá qabúl kare ; aláwa is ke Conference ko yih bhí 
ikhtiyár hai ki us kí marzí ke barkníláf use rukhsat de. 


FASL XIX. 


Locar PREACHERON KÍ BÁBAT ÁM HIDÁYATON KE BAYÁN 
MEN. 

S. Local Preacheron kí bábat kaunsí hidáyaten kí 
jáengi? 

J. 1. Quarterly Conference ko ikhtiyár hai ki mu- 
nádí karne ke wáste láiq ádmíon ko Licence dewe, aur 
jab ki Conference kí dánist men un kí njamat aur fazl 
aur kár rawáí is láiq hon to un ko sál ba sál phir licence 

dewe; aur Annual Conference se láiq ádmíon ke Local 
Deacon yá Local Elder hone ke aur Conference kí im- 
tihánbardárí men shámil hone ke wáste sifárish kare; 
aur Circuit yá Station ke kisí Local Preacher ke jis par 
tuhmat lagí húí hai dawá taráif se sune, aur muattil kare, 
aur khárij yá mubarra kare; aur kisi ko bajuz silárish 
Leader's Meeting kí yá us Society kí jis men wuh 
member ho, munádí karne ke wáste licence na diyá Jáwe; 
aur koí hamárí kalísiyá ke Member bilá us licence ke 
munádí nahín kar saktá; aur koí jab tak wuh Quarterly 
Conference men talímát aur Discipline kí bábat imti- 
hán na de chuke, tab tak munádí karne ke liye licence 
páne yá Annual Conference men shámil yá muqarrar 
hone ko sifárish na kí jáwe. i 


2. Har Local Elder aur Local Deacon aur Local 
Preacher apní Masíhí chál o chalan aur apne uhde ke kám 
ko rástí se adá karne ke wáste usí Quarterly Conference 
ko jahán wuh rahtá hai jawáb degá; aur cháhiye ki wuh 
apná nám us Conference ke Journal men aur kisí class 
kí kitáb men darj karáwe, aur class men házir hotá rabe; 
aur in faráiz i mazkúr kí gaflat se agar Quarterly Con- 
ference munásib samjhe to use díní yhde se mazúl kare; 
aur jab koí Préacher tartíbwár kám se mazúr ho yá kisí 
Annual Conference se mauqúf kiyá gayá ho, to use usí 
Circuit yá Station ke Quarterly Conference ko jahán 
wuh pichhe mugím thá jawáb dená hogá. | 

8. Jab koi Elder yá Deacon yá Preacher ek Circuit 
yá Station se dúsrí Circuit yá Station ko jáwe to chá- 
hiye ki wuh us District ke Presiding Elder yá Preacher 
in Charge se ek Certificate apne uhde ke hál jo kalísiyá 
men us kí rawángí ke waqt talak ká howe hásil kare, aur 

bidún is ke wah kisí aur jagah men Local Preacher 
nahín ho saktá. 

á. Presiding Elderon aur Preacher in Charge ko 
Jázim hai ki we jahín mumkin ho munádí karne ke wás- 
te aisí tajnátí karen ki Local Preacher Itwár ko qaríne 
o qáide se kám karen. 

5. Jab ki koí Local Preacher kisi Ái se jlága 
rakhtá ho to us kí munásibat í kalísiyá bhí usí charge 
men rahepí. 


FASL XX. 


LocaL PREACHER AUR UN Kt MUQARRAR IONE. KE 
BAYÁN MEN. 


l. Jab kisí Local Preacher ne bá tartíb Licence 
pákar chár baras tak munádí kí ho aur bad dene sahíh 
imtihán ke Quarterly Conference se ek Certificate dast- 
khatt í President aur Secretary Sáhibán hásil kí ho, aur 
aláwa az ín Annual Conference apne rú ba rú us ke chál 
o chalan kí bábat imtihán lekar use qabúl kare to wub 
Deacon ke uhde par muqarrar hone ke láiq hogá, 

2. Koí Local Deacon jis ne Deacon muqarrar ho- 
kar chár baras tak munádí kí ho aur Quarterly Confer- 
ence se ek Certificate dastkhatt 1 President aur Secre- 
tary jis se us kí talímát aur Discipline aur niamat aur 
kámyábí kí liyáqat záhir hotí ho hásil kí ho aur dar sú- 
rat na házír hone ke Annual Conference ko wuhí Cer- 
tificate aur ek aur chitthhí us ke hamráh ba sabút qa- 
búl karne talímát aur Discipline hamáre kalísiyá ke 
bheje, aur agar Annual Conference in sb ko daryáft 
karke qabúl kare, to wuh Elder ke yhde ‘par mngarrar 
ho saktá hai. 

BÆB II. 
STEWARDON KÍ BÁBÁT. 


STEWARDON KÍ LIYÁQAT AUR TAINÁTÍ AUR FARÁIZ KE 
BAYÁN MEN. 


s., 1. Kis hyágat ke Steward hone cháhiye? 

J. Wo pukhte díndár ádmí jo ki Methodist talí- 
mát aur Discipline ke jánnewále aur piyár karnewále 
hon, aur un kí zátí aur tahsíl í qábilíyat dunyá áwí kám 
karne ke wáste achehhí ho. 


S. 2. Kis tarah Steward mutaiyan howen ? 


J. Circuit ke Preacher in Charge ko ikhtiyár hai 
ki un ke nám batláwe, lekin.Quarterly Conference unhen 
manzúr yá ná manzúr kare; aur we Steward jo is tarah 
muqarrar húe hon ek baras tak apne yhde par gáim ra- 
hen aur áyanda sálba sál usí tarah se phir mugarrar 

hote rahen. : 

S. 8. Stewardon ke faráiz kyá hain? 

J. Jo kuchh ki Circuit yá Station men Preacheron 
ke wáste jama húe hon thík thík hisáb karke Discipline 
ke mutábig sarf karen, aur sab rupae jo Preacheron aur 
bímáron aur muhtájon men kharch húá hai sáf sáf ba- 
ván karen ; aur hájatmand aur musíbatzadon ko talásh 
karke madad den, aur jo kví bímár yá bad ráh ho un kí 
ittila Preacher ko den, aur jo kuchh un men buráí 
samjhen Preacheron se bayán karen; aur apní Circuit 
ke Quarterly Meeting aur Leader's Meeting men há- 
zir hon, aur agar Circuit kí tajwiz karne men unse 
daryáft kiyá jáwe to maslahat den; aur kalísiyá ko rupae 
bántne ke Committee men házir hon aur pancháyat ke 

kámon men saláh dewen, aur Ashá í Rabbání ke wáste 
sab chízen taiyár rakhen; aur agar zarúrat ho to Circuit 
kí Society ko chitthí líkhen ki we ziyáda sakhí hon aur 
jab mauqa ho pichhle Quarterly Meeting ke sab dunyá- 
wí kám ká bayán karen. 

S. 4. Steward apne faráiz ke rást adá karne ká kis 
ko jawáb denge? 

J. Circuit yá Station ke Quarterly Conference ko, 
jis ko ikhtiyár hal ki apní khushí se un ko khárij yá 
tabdil karen. 

S. 5. Har ek Circuit men kitne Steward hone chá- 
hiye? | 

J. Tín se kam yá nau se ziyáda na hon; aur Quar- 
terly Conference un men se ek ko bad har sályáná pa- 
sand karne ke Recording Steward muqarrar kare. 


HISSA TII 
DISCIPLINE KÁ JÁRÍ KARNA. 


BAB I. 


MINISTER AUR MEMBERON KE MUQADDAME AUR TAKRÁR 
RAFA KARNE KE BAYÁN MEN. 


FASL I. 


BISHOP KE MUQADDANE KE BAYÁN MEN. 


S. 1. Bishop sáhib apne chál o chalan kí bábat kig 
ko jawáb degá? 

J. General Conference ko, jis. ko ikhtiyár hai ki 
agar munásib samjhe to us ko ná láiq chál o chalan ke 
báis khárij kare. 

Ð. 2. Jab kisi do General Conference ke mábain 
- kisí Bishop par badwaząí kí nálish howe to us ká mu- 
` qaddama karne ke wáste kyá taríqa hai? 
J. Agar kisi Bishop par badwazaí. kí nálish ho. to 

tín Traveling Elder us ke pás jákar is bát. ko daryáft 
karen ; aur agar we tínon Elder. haqíqat men samjhe ki 
wuh us jurm ká qusúrwár hai apní madad ke wáste do 
Districton se jo us jagah ke jahán wuh jurm wáqa húá 
ho mutassil hon do Presiding Elderon ko buláwen, aur 
we donon apní hamráh do do Elder khwáh ek ek Elder 
aur ek ek Deacon len, aur wehí nau ádmí us tuhmat ke 
daryáft karne ko- jo Bishop par lagáí gaí hai ek Con- 
ference honge ; aur agar do tiháí un men se dar „haqiqat 
us ko us jurm ká jis kí nálish húí hai qusúrwár samjhen 


to un ko ikhtiyár hai ki us Bishop ko ánewále General 
Conference tak muattal karen; aur is arse men sab Dis- 
trict mutábiq H. 11, B. 1, $ 2, aur H. 11, B. 11, $ 14, ke 
murattib rahen ; lekin koi nálish kisi Bishop par tá waqte 
ki wuh líkhí húí mai dastkhatt i ashkhás sabút karin- 
da í jurm na ho jáiz na hogí; aur ek naql us nálish kí 
Bishop i muttaham ko dení hogí. 


FASL II. 


Muppaáru TRAVELING MINISTER AUR PREACHERON KE 
MUQADDAMA KE BAYÁN MEN. 


S. 1. Jab yih mashhúr ho ki koí Elder yá Deacon 
yá Preacher kisi jurm ká jo ki Khudá ke kalám men 
_ kbáss mana hai qasúrwár hai, aur wuh ná-Masíhí amal 
aur fazl o jalál kí bádsháhat se ádmí ke radd karne ko 
káfí hai, to kyá karná cháhiye? 

` J. 1. Do Annual Conference ke mábain Bishop kí 
gairházirí men Presiding Elder ko ikhtiyár hai ki jitne 
Traveling Minister munásib samjhe buláwe, magar tín 
se kam na ho, aur agar mumkin ho to muddaí aur mud- 
daále ko rú ba rú bulákar is tahqígát kí ek sahí kaifi- 
yat likhwákar Annual Conference ko bhejwáwe ; aur agar 
wuh shakhs biláshakk mulzim thahre to ánewále Annual 
Conference tak wuh apne uhde aur kalísiyá ke haqqúq 
se muattal rahegá, aur us waqt us kí hálat daryáft hokar 
faisala kiyá jáegá; aur agar muddaále Presiding Elder 
ho to usí kí District ke tín qadímí Preacher us report i 
nálish kí kaifíyat daryáft karen, aur agar unkí dánist 
men ho to kisí mutassil District ke ek Presiding Elder 

ko buláwe aur wuh ákar us Annual Conference ke jis 
men muddaále member ho pánch Elderon ká ek Com- 
mittee muqarrar kare, aur khud bhí imtíhán men us 
Committee ká President ho, aur agar mudddí aur mud- 
daále rú ba rú na áwen, aur muddaále pairawí mugadda- 
me se gairházir ho, to us kí gairházirí us ke qasúr par 
dalálat karegí, aur ba gawáhí do tín gawáhon ke wuh 
mulzim thahráyá jáegá ; magar taubhí Annual Confer- 
ence us ke sab wajúhát samjhe aur faisala kare. Aur agar 
muddaále Sál khurda Preacher ho aur apne Conference 
kí haddúd se báhar rahtá ho, to us hálat men us ko usí 
Annual Conference ko jis men wuh us waqt rahtá hai 
jawáb dená hogá, aur us Conference ká ikhtiyár hogá ki 
us ká muqgaddamá karke misl apne memberon ke us ko 
barí, khwáh muattal, khwáh muqim yá khárij kare. 
2. Agar Conference men kisi par nálish hogí to misl 
mnugaddama us kí ek Committee ko dí jáegí, aur us 
Committee men ek Presiding Elder khwáh koí mem- 
ber jis ko Bishop us kí jwazí men muqarrar kare házir 
hokar dekhe ki sab kám aur gawáhí kí sahí kaifíyat likh- 
kar Conference ko dí jáwe, aur us kaifíyat par jitne aur 
gawáhi dákhil hogí, un sab se ns mugaddame ká faisala 
hogá. 

S. 2. Náláiq mizáj yá alfáz yá ámál ke wáste kyá 
karná cháhiye? n 

J, Us ká báládast usí qusúrwár ádmí ko roke, aur 
agar wuh dúsrá martaba yih qusúr kare to wuh ek do 
tín Preacheron ko apne hamráh gawáhí ke wáste lekar 
phir us ke pás jawe, aur us ke bad agar wuh phir bhí 
qusúr se báz na áwe to ánewálá Annual Conference us 
ká muqaddamá kare, aur agar wuh qusúrwár aur bilá 

tauba tbahbre to kalísiyá se khárij kiyá jáwe, aur us ká 
nám bhí ba madd i khárij Conference ke Minutes men 
tahrír howe. 

s. 8. Jab ki Annual Conference ká koi member 
nádár ho jáwe yá is qadr qarz le jo adá na kar sake, to 
use kyá karná cháhiye? 

J. Presiding Elder kalísiyá ke tín bátamíz mem- 
beron ko ishtibáhí gusúrwár ke hisáb aur theka aur há- 
lát ke daryáft karne. ke liye muqarrar kare, aur agar un: 
kí dánist men us ne yih kám nárástí se kiyá yá bilá ih- 
timál adá karne ke qarz liyá to us ká faisala is fasl ke 
pahle sawál ke jawáb ke mutábiq howe. 


S. 4, Un Minister aur Preacheron se jo ki hamárí 
Qawáid i mazhab ke barkhiláf talímát ko khilwat o jil- 
wat men khud mánte hain, aur dúsrí jagah phailáte 
hain, kyá karná cháhiye? a 

J. Jaisá kisi burí badmáshíon ke wáste pesh áte 
hain waisehí un se bhí karná cháhiye; aur agar wuh qu- 
súrwár Minister yá Preacher sanjídagí se wada kare ki 
ham hargiz aisí ná haqq talímát ko khilwat o jilwat men 
na phailáenge, to jab tak us ká hál ánewále Annual 
Conference ko faisala ke wáste diyá jáwe, tab tak us se 
dar guzar karen. : 

S. 5. Jab kisi Traveling Minister par tuhmat lage 
ki wuh hamesha ná pasand yá be kár yá dunyáwí kám 
men mashgúl rahtá hai, yahán.tak ki us ke kám se 
kuchh fáida nahín hotá, to us se kyá karná cháhiye. 

.J. Conference us ke hál ko daryáft kare, aur agar 
malúm ho ki wuh nálish sahí hai, aur wuh jis par nálish 
kí gaí hai apní khushí se rukhsat nahín letá, to Confer- 
-ence us ko bilá razámandí us kí khárij kare; lekin wuh 

Conference jis kí yih hálát í mazkúr mutalliq hain mu- 
násib samjhe ki chand muntakhab ádmí is muddaále 
ká muqaddama kare, to wuh apne memberon men se nau 
se kam yá pandrah se ziyáda is kám ke wáste muqarrar 
kare, aur ek Bishop yá wuh jis ko Conference ká Presi- 
dent muqarrar kare, us Committee ká President hogá; 
aur níz us Committee ke sáth Conference ká ek yá zi- 
yáda Secretary shámil honge, aur us Committee ko iķh- 
tiyár hogá ki mutábiq un Qawáidon ke jin ko Confer- 
ence aise kámon ke wáste amal men láte hain us ádmí 
se hál daryáft karke faisala kare, aur un apne sab kám- 
on kí ek sahí tahrírí report Conference ke Secretary ko 
dewe, aur níz sab fihrist i nálish, aur gawáhí aur faisala 
aur jo kuchh aur. kágzát mugaddama ke wáste F? ho 
us ke supurd kare. 


FASL III. 


 IMTIHÁNBARDAR PREACHER KE MUQADDAMA KARNE KE 
BAYÁN MEN. 


Jis imtihánbardár Preacher par kisí jurm ký tuh- 
mat lagí ho to use apní Circuit ke Quarterly Conference 
ko jahán wuh rahtá hai jawáb dená hogá, aur wuh Pre- 
siding Elder ek Committee tín Local Preacheron se 
muqarrar kare jo us ko ba shart i qusúrwár hone ke 
muattal kare, aur Quarterly Conference us ko khárij kare ; 
taubhí us ko ikhtiyár hai ki ánewále Annual Conference 
men apní appeal dáir kare. 

FASL IV. 


Locar, PREACHER KE MUQADDAMÁT KE BAYÁN MEN. 


S. 1. Jab ki Local Elder yá Local Deacon yá Lo- 
cal Preacher kisí us jurm ká jo kí Khudá ke kálám men 
kháss mana hai qusúrwár ho aur wuh ná-Masíhí amal 
aur fazl o jalál kí bádsháhat se ádmí ke radd karne ko 
káfí ho, to kyá karná cháhiye ? = 

J. Preacher in Charge ek Committee tín yá ziyáda 
Local Preacheron se jis ke rú ba rú us muddaále ko há- 
zir honá paregá muqarrar kare, jo us ko barí kare yá 
agar qusúrwár thahre to ánewále Quarterly Conference 
tak us ko muattal kare; aur Preacher in Charge ko majáz 
hai ki nálishen aur gawáhíon aur imtihán aur Com- 
mittee ke faisalon ke thík'thík aur sahíh sahíh Minutes 
karáwe, aur Quarterly Conference ko jahán wuh mud- 
daále házir hogá bheje, aur agar muddaále áne se inkár 
kare khwáh Committee ke rú ba rú gaflat se na áwe to us- 
kí gairházirí men muqaddama tajwíz kiyá jáegá, aur 
President shurú i mugaddame men sab gawáhíon kí bá- 
tartíb Minutes taiyár karne ke liye ek Secretary mu- 

„qarrar kare, aur jab we Minutes parlí jáwe aur maqbúl 
hon to President aur Conference ke member jo maujúd 
ho khwáh bamújib apní kasrat í ráe ke us par dastkhatt 
sabt kare, Presiding Elder ba hálat khárij hone keshakhs 
i makhrúj se asnád wápas le. 

S. 2. Náláiq mizájon yá ámálon yá alfázon ke liye 
kyá karná cháhíye? 

J. Us ká Preacher in Charge usí qusúrwár ádmí 
ko roke, aur agar wuh dúsrá martaba yih qusúr kare to 
wuh ek, do, tín sádiq doston ko apne hamráh gawáhí ke 

phir bhí qusúr se báz na áwe, to ánewále Quarterly Con- 
ference us ká muqaddama kare, aur agar wuh qnsúrwár 
aur bilá tauba thahre to kalísiyá se khárij kiyá jáwe. 

S. 3. Jab ki koi Local Elder yá Local Deacon yá 
Local Preacher nádár ho jáwe, yá is qadr qarz le jo adá 
na kar sake, to use kyá karná cháhiye? 

J. Preacher in Charge kalísiyá ke tín bátamíz 
memberon ko .ishtibáhí qusúrwár ke hisáb aur theká aur 
hálát ke daryáft karne ke liye mugarrar kare, aur agar 
un kí dánist men us ne yih kám nárástí se kiyá yá bilá 
ihtimál adá karne ke qarz liyá, to us ká faisala is fasl ke 
pable sawál ke jawáb ke mutábiq howe. 


FASL V. 


MupnaárLr MEMBER KE MUQADDAMA KARNE KE 
BAYÁN MEN. 


I. Badwazaí chál o chalan ke wáste. 


S. 1. Muddaále member ká muqaddama kis tarah 
karná cháhiye? 

J. Preacher in Charge ek Committee jis men pánch 
ádmí sé kam na hon, aur we ádmí Quarterly Conference 
ke member na hon, mugarrar kare [agar Preacher mu- 
násib samjhe to unhen District kí kisi jagah se buláwel| 
aur khud wuh Preacher in Charge us Committee ká 
President hogá, aur gawáhíon aur kámon se sahí Mi- 
nutes karáwe; aur Committee ke muqarrar hone men 
farígain kisi láiq sabab se kisi ádmí ká inkár kar saken ; 
aur agar Committee kí kasrat i ráe us muddgále ko qu- 

súrwár thahráwe, aur wuh jurm aisá hai jo Khudá ke 
kalám se kháss mana hai, aur fazl aur jalál kí bádshá- 
hat se ádmí ke radd karne ko káfí hai to Preacher in 
Charge us ko khárij kare; aur agar muddaále ba wasf 
kámil ittilá páne ke gairházir hokar muqaddame ko tále 
to us kí gairházirí men muqaddama tajwíz kiyá jáegá, 
aur agar wuh mulzim thahregá to khárij kiyá jáegá. 

II. Fazl ke wasílon se gaflat karne ke wáste. 

S. 2. Hamárí kalísiyá ke un memberon se jo ádatan 
fazl kë wasílon se gáfil howen: yane, Khudá kí ám Ybá- 
dat, aur Ashá e Rabbání aur duá e khándání, aur duá e 
gosha aur nawishton kí talásh aur Class meeting aur 
Prayer meeting se gaflat kare, to kyá karná cháhiye? 

J. Elder khwáh Deacon yá Preacher jis waqt mum- 
kin ho un ke pás jáke un ke gáfil rahne ká natíja bayán 
kare. 

Cog, Agar we use tabdíl na karen, to wuh shakhs jo 

ki Circuit yá Station se taalluq rakhtá hai un ká hál So- 

ciety ke rú ba rú yá chand muntakhab ádmíon se jin ke 

sámhne we buláye jáwen bayán kare; aur agar do tiháí 

us Committee kí un ko ba báis irádatan gaflat ke qusúr- 

wár thahráwen to we khárij kiye jáen. - 
‘ILI. Be tadbír chál o chalan ke wáste. 

Auwalan Preacher yá. Leader un ádmíon ko jo kisi . 
tarah ke faráiz men gaflat, karne aur be. tadbír chál o 
chalan aur gunahgár mizájon yá alfázon yá tund shará- 
bon kí kharíd o farokht misl sharbat kí karne yá píne, 
aur kalísiyá kí tadbír aur Discipline kí náfarmánbardárí 
karne men qusúrwár hon khilwat men roke, aur agar 
we apne qusúr ke muqir hokar tauba karen to. un se dar 
guzre, aur qusúr i sání ke wáste Preacher yá Leader ek 

yá do ímándár rafíq ko apne sáth le, aur un ke pás jákar 

mana kare; aur qusúr siyum ke wáste unko muqaddame 

men talab kare, aur agar we qusúrwár thahren, aur un se 

koí nishán taubá ká na páyá jáwe, to ķhárij kiye jáwenņ. 
IV. Mukhálifat karne ke wáste. 


Agar hamárí kalísiyá ke kisi member par tuhmat 
lagí ho ki wuh hamárí Societyon men tukhm i mukhá- 
lifat botá hai, yane hamárí Talímát yá Discipline par 
tan tishní kartá har, to Preacher in Charge auwal us za- 
rar rasán ádmí ko roke, aur agar wuh us muzirr amal 
men mustaqill rahe to muqaddame ke wáste talab kare, 
aur agar qusúrwár ho to khárij kare, 


V. Kár o bár men ikhtiláf hone aur qarz na adá karne 
ke wáste. 

S. 8. Hamárí kalísiyá ke memberon ke fí mábain 
„kár o bár kí nisbat jo takrár ho, us men kis taráh sulh 
kí jáegí ? 

J. 1. Jab ki hamárí kalísiyá ke do yá tín member- 
on men kisi kár o bár kí nisbat ikhtiláfí ho aur us ke fa. 
rígain sulh na kar saken, tab Preacher in Charge sab 
hál ko daryáft karke faríqain ko sálisí kí targíb de, aur 
we har do muddaí aur muddaále do do sális pasand kare, 
aur phir we cháron sális ek aur ádmí ko apní hamráhí 
ke wáste tajwíz karen ; aur we pánchon hamárí kalísiyá 
ke memberon men se howen. Aur agar koí faríq un ká 
faisala qabúl na kare to wuh mugaddame ke liye talab 
kiyá jáwé, aur agar wuh apne inkár karne ká koí sabab 
kámil na batlá sakegá to khárij kiyá jáegá. 

J. 2. Agar koí hamárí kalísiyá ká member mu- 
gaddama e qarz yá kisi aur takrár ko, dar hálate ki Prea- 
cher in Charge us ko targíb de chuká hai, sálisí men 

dene se inkár kare yá in harakát se peshtar sarkár men 
nálishí ho, to wuh muqaddame men talab kiyá jáegá ; aur 
agar wuh apní nálish sarkár men dáir karne kí zarúrat 
aur rástí ko bayán na kar sakegá to khárij kiyá jáegá. 

VI. Hámáre kísí member kí nádárí ko wáste. 

S. 4. Nádárí ke wáste kyá karná cháhiye? 

J. 1. Un Preacheron ko jin se hamárí Circuit 
mutaalliq hain yih matlúb hai ki we hamáre sab Qa- 
wáidon ko jumle farebon aur kháss karná rást nádárí par 
taqaiyud se púrá karen, aur jo koí kisí tarah ke fareb 
ká qusúrwár ho, hargiz us ko hamárí kalísiyá men rahne 
na den. 


2. Jab ki koí hamáre member hádár ho yá is qadr 
garz liyá jo adá nahín kar sake, tab ki badnámí na ho, 
kalísiyá ke do tín bátamíz mernher us ishtibáhí qasárwár 
ko hisáb aur theka aur hálát ko daryáft karen ; aur agar 
un kí dánist men us ne kám nárástí se kiyá yá bilá ih- 
tirgál adá kame ke qarz hyá, to wuh muqaddame men 
balab kiyá þácsá ; gur agar wuh qusúrwár thahre, khári 


i v å M 2 sr 
VA tú 
ERVA tl 

VIE Ara hidáyaten. 

1. Tn sab muqaddamát i mazkúr men gawáh i berúni 
ué játa na karni cháhiye ; aur gair házir gawáh kí gawá- 
ti Preacher in Charge yá wuh Preacher jis ko gair há- 
zw gawáh kí District ke Presiding Elder ne muqarrar 
kiyá hai sun saktá hai, basharte ki har hál men dúsre 
færa ke wagt aur jagah gawáhí sunne se peshtar púri 
iltilá dí ho, aur muddgále ko ikhtiyár hai ki Methodist 
Episcopal kalísiyá ke kisi láiq aur bátartíb member ko 
apní madad aur saláh dene ke wáste bulá le, 

2. Agar Preacher in Charge hálát i mundaraj í bálá 
men Committee kí kasrat i rác sc nisbat qusúrí yá be- 
qusúrí muddaále ke shámil na ho to ánewále Quarterly 
Conference men us muqaddame ko rujú kare, jis ko ikh- 
tiyár hai ki ek nae muqaddame ke wáste hukm dewe. 

8. Koi shakhs bad aise muqgaddamát karne aur 
kháriy hone ke bilá inkisár aur iqrár í haqíq aur rúh 
ba rást hone ke hamárí kalísiyá kí Society aur Sacra- 
menton ke haqqúq men shámil na hogá. 

' 


BAB IL ` 
APPEALON KE MUQAÐDAME. 


TASI I. 


TRAVELING MINISTER YÁ PREACHER KE ÁPPEALON 
KE BAVÁN MEN. 


1. In sab muqgaddamát í mazkúr aur qáil hone 
men Annual Conference ke member i mujrim ko ikh- 
tiyár hal ki ánewále General Conference men apná ap- 
peal kare, ba sharte kí wuh ba wagqt i mujrimíyat yá 
kisi aur waqt jab ki us ko mujrim hone kí ittilá milí, 
apne appeal karne ká iráda záhir kar chuká ho. 

2. General Conference ba wasile ek Committee ke 
jis men us ke pandrah memberon se ziyáda na hon, aur 
níz har ek Annual Conference ke ek member se ziyáda 
na ho, Annual Conference ke roke gaye yá mugútal húe 
yá kháryj húe yá bilá apní apní marzí ke muqím húe 
memböron ke appeal ko sume, aur ck Bishop usCommittec 

ká President ho, aur General Conference ká ek yá ziyáda 
Secretary házir hokar us ke sab kámon kí thík thík 
kaifíyat likhe, aur wuh Committee us mugaddame ke 
sab hál sune aur mutábiq un qawáid aur dastúr ul amal 
ke jin ko General Conference aise kámon ke liye amal 
men láte faisala kare, aur sab kaifiyát í hálát aur kág- 
zát jo in mugaddame men láí jáwen Conference ko us 
kí kágzát kí hamráh daftar men rakhne ke liye dí 
Jáengí. | 

8. Annual Conference ke Secretary ká yih farz hai 
ki sab Minutes un mugaddamát kí jo ki Committee ke 
sámhne yá Conference ke rú ba rú húe hain aur sab kág- 
zát jo us ke mutaalliq hain mai dawe í nálish aur náli- 
shon ke khabardárí se bacháe rakhe; aur agar Annual 
Conference ke faisala se appeal hogá to sirf wehí Mi- 
nutes aur kágzát gawáhí. ke wáste General Confer- 
ence ko bhejí jáengí. Aur in sab hál men jab General 
Conference kisí appeal ko manzúr kare to appellant 
khud yá ba wasíle apne wakil ke jo General Conference 
ká member ho appeal kí bunyád dikhláwe, aur batláwe 
“ki kyún appeal húá, aur us ko ijázat hogí ki bilá rok tok 
apní hifázat ke liye bayán kare; bad is ke Annual Confer- 
ence ke wakilá jis ke faisala se appeal kiyá gayá ho 
appellant ke sámhne us ko jawáb dewen ; aur appellant 
un ko phir un ko jo cháhe kahe, to'us waqt farígain se 
mubáhasa band hogá, aur appellant rukhsat legá, aur 
Conference yá Committee us ká faisala karegá, aur bad 
aise muqaddama karne aur khárij hone ke wuh shakhs 
bilá iqrár i haqíqí aur inkisár aur rúh ba rást hone ke 
hamárí kalísiyá kí Society yá Sacramenton ke hnqqúq 
men shámil na hogá. 

FASL II. 


Locar, PREACHERON KE APPEAL KE BAYÁN MEN. 


Jab ki Local Preacher khwáh Local Deacon yá Local 
Elder mujrim húe hon, to un ko ikhtiyár hai ki ánewále 
Annual Conference men appeal karen, basharte ki we 
Quarterly Conference ko apne appeal karne ká iráda zá- 
hir kar chuke hon; aur us hálat men President us mu- 
qaddame kí Minutes us Annual Conference ko bheje ja- 
hán we appeal karnewále Local Preacher yá Deacon yá 
Elder házir hon, aur wuh Annual Conference muddaála 
Traveling Preacher ke muqaddame ke muwáfiq Com- 
mittee men yá apne kull Conference men us muqadda- 
ma e mazkúr kí minutes se jo un ke sámhne ho -insáf 
karke ákhirí faisala kare. 


FASL III. 


MEMBERON KE APPEAL KE BAYÁN MEN. 


Agar koí walwala yá shikáyat shakhs í makhrúj se 
nisbat ná adil gustarí hálát i mazkúr ke zár men áwe to 
siwá unke jo bad kamá haqqa hú ittilá páne ke muqad- 
dame se gair házir rahe un ko ikhtiyár hai ki ánewále 
Quarterly Conference men appeal karen, aur Preacher in 
Charge Quarterly Conference ko us mugaddame kí ga- 
wáhí aur amal aur kám kí thík minutes de, jis kí kaifi- 
yat se ákhirí faisala hogá, 

BAB TIL. 
MUQARRAR HONE KE WÁPAS I ASNÁD KE BAYÅN MEN. 


FASL I. ! 

Un KÍ WÁPAS I ASNÁD KE BAYÁN MEN JO KI 

TRAVELING PREACHER THE, 

Jab ki kisi Traveling Elder yá Traveling Deacon se 
ba bájs khárij hone yá kisi nur sabab ke, asnád wápas kar 
lí gaí hon, to we us Annual Conference ke kágzát yá 
daftar men jahán wuh member thá rakhí jáwen; aur 
agar wuh kisí áyanda waqt men Annual Conference ko 
apní ráh ba“rást hone par haqíqí sadáqat pahúncháwe, 
aur us Circuit yáus Station ke us Quarterly Conference 
se jahán wuh rahtá haj yá us Annual Conference jis ne 
us ko imtihánbardárí shámil kíyá hai ek Certificate Je- 
we jo us Annual Conference ko jis men wuh peshtar 
member thá us kí wápas1 asnád kí sifárish kare, to wuh 
Conference nn ko wápas dewe. 


FAST. II. 


` ÜN KÍ WÁPAS I ASNÁD KE BAYÁN MEN JO LOCAL 
PREACHER THE, 


| Jab ki koi Local Elder yá Local Deacon khári ho- 
we to Presiding Elder us kí taqarrurí kí asnád us se wápas 
karke us Annual Conference ke daftar men jahán wuh 
khárij húá rakhe; anr agar wuh kisi áyanda wagt men 
Annual Conference ko ek Certificate apni babálí ká jis 
par Quarterly Conference ke President aur Secertary ke 


dastkhatt hon, to us ki asnád us ko phir milengin. 


HISSA IV. 


RITUAL. 


3 =. a. 


BAB I. 
ISTIBÁG KÍ TARTÍB. 


I. ATFÁL KE ÍSTIBÁG DENE KE BAYÁN MEN. 
Minister zarf i istibág ke pás, jo sáf páni se bhará húá haí, ákar yih 

kahe,— 

AI Azfzo, chúnki sab ádmí gunáh men hámila aur 
paidá húe hain, aur hamárá Naját-dihinda Masíh far- 
mátá hai ki agar ádmí pání aur Rúh se paidá na ho to 
Khudá kí bádsháhat men dákhil nahín ho saktá ; líháze 
main tum se iltimás kartá hún ki tum bawasíle hamáre 
Khudáwand Yasú Masíh ke Khudá Báp se minnat karo 
ki yz% larkd jise tú ne apní rahmat í azím atá farmáí, 
aur apne Bete ke lahú se mol lekar ehuráyá hal, pání ke 
istibág pákar Rúh ul Quds ká bhí istibág páwe, aur 
Masih kí pák kalísiyá men shámil hokar us Aà ek zinda 
member bane. 

Tab Minister yún kahe— 

Ham duá mánge: a 

Ai Qádir í Mutlaq aur abadi Khudá, tú ne apní 
bari rahmat se farotani karke ádmion ke sáth ahd i salúk 
bándhá hai, aur tú ne larkon ko usí ahd i salúk kí ni- 
amaton men shámil íkipá, aur kahtá hai ki merí bád- 
sháhat aison hí kí hai; aur tú ne apni qadímí kalísiyá 
men kar ek baptismá mugarrar kiye jo ki Rúh ul Quds 

se naí paidáish ke namúne hain, aur tú ne apne plyáre 
Bete Yasú Masih kí marifat apne muqaddas shágirdon 
ko hukm diyá hai ki we tamám dunyá men jákar sab 
qaumon ko shágird banáwen, aur un ko Báp aur Bete 
aur Rúh ul Quds ke nám se baptismá dewen ; is liye ham 
tujh se iltimás karte hain ki tú apní behadd rahmat se 
is larke par nazr kar, aur use dho, aur ws ko muqaddas 
baná, táki wu? tere fasl se aman pákar Masih kí pák 
kalísiyá men shámil 40, aur ímán men qgáim, aur um. 
med se khush, aur mahabbat men kámil hokar is dunyá 
kí buráíon par gálib 40, aur ákhirat men hamesha kí 
zindagí pdwe, aur tere sáth abad tak bádsháhat kare; 
Yasú Masih ke wasíle se. Amin. 

Ai rahím Khudá, bakhsh de ki sab jismání shahwaten 
us meñ mar jáwen, aur sab chízen jo Rúh ul Quds se 
hain us meñ zinda howen, aur barhtí Jáwen. ÆAmín. 

Bakhsh de ki wu% gálib hone kí qudrat aur tágat 
påwe, ki wu shaitán aur dunyá aur jism par fathyáb 
owe. Kmín. 

Bakhsh de ki jo koí hamáre uhde aur ķhidmat se 
~ tujh ko makhsús howe wuh ásmání fazílat bhí páwe, aur 
hamesha tak us ko terí rahmat se ajr miltá rahe; ai mu-- 
bárak Khudáwand Khudá, tú jo abad tak jítá hai, aur 
sab chízon par hukúmat kartá hai. . Amín. 


Ai Qádir i mutlaq aur abadí zinda Khudá, jis ke 
kamál aziz Bete Yasú Masih ne .hamáre gunáhon kí 
mnuáfí ke liye apní garán bahá pahlú se pání aur lahú 
baháyá, ham tujh se iltimás karte hain ki tú hamárí 
minnaton par kán dhar aur is pák Sacrament ke wáste 
is pání ko mugaddas kar, aur bakhsh de ki 724 larká jo 
ab baptismá pàyà cháktá hai teri fazílat kí mamúrí på- 


we, anr hamesha tak tere sachche aur barguzída farzand- 
on men shumár kiyá jáwe; hamáre Khudáwand Yasú 
Masih ke svasíle se. Amín. 


Tab Minister us ke wálidain ( yá us ke muháfiz) se yún kahe: 

- Ai azízo, chúnki tum ís larke ko Masíhí istibág 
páne ko láye ho, is wáste tumhen yád rahe ki tum par 
yih wájib aur farz hai ki jis waqt yi% larkà síkhne ke 
láiq 40 is ko is pák Sacrament kí khaslat aur natíja sikh- 
láye jáwen ; aur in chízon ke bihtar samajhne ke liye 
tum ko „se targíb dená wájib hai ki fazl ke mugarrarí 
wasílon par adab se mustaid raže, yane kalám kí khid- 
mat aur Khudá kí alániya aur. poshída 1bádat men, aur 
aláwa is ke tum ko yih bhí tadáruk wájib hai ki wu% 
nawishton ko pare aur Khudáwand kí Duá aur Dason 
Ahkám aur Rasúlon ká Aqída aur Catechism aur sab jitní 
aur báten Masíhíon ko apní rúh kí sihhat ke wáste 
karná wájib hai hifz kare, táki yi% aisí tarbiyat pawe ki 
zindagí bhar sáf o pák raže, aur hamesha yád rakhe ki 
yih istibág hamen us bátiní safáí ko záhir kartá hai jo 
ki Masíhí pairawí karne ko máil kartí hai; aur jaisá wuh 
hamáre wáste múá aur jí uthá, waisáhí ham ko bhí jo 
mustabag húe hain cháhiye ki gunáh se maren aur rást- 
bází men jí uthen, aur hamesha sab burí khwáhishon ko 
máren, aur rozína nekí aur díndárí men barhte jáwen. 


Pas tum sanjídagí se wada karte ho ki hatt al maq- 
dúr apne Khudá kí madad se in sab faráizon ko púrá 
karoge ? 


sr 


J. Hán, ham wada karte hain. 


Tab log khare hon, aur Minister yún kahe: 


` 

Injíl kí báten suno jo ki muqaddas Marqus se likhí 
gai, — 


Phir we larkon ko us pás láe, táki wuh unhen 
chhúe; par shágirdon ne un lánewálon ko dántá. Yasú 
yih dekhke nákhush húá, aur unhen kahá, Larkon ko 
mere pás áne do, aur unhen mana na karo; kyúnki 
Khudá kí bádsháhat aison kí hai. Main tum se sach 
kahtá hún, Jo koí Khudá kí bádsháhat ko chhote larke 
kí tarah qabúl na kare, wuh us men dákhil na hogá. 
Phir us ne unhen apní god men liyá, aur un par .háth 
rakhke unhen barakat dí. | Báb x, áyát 13-16. ] 


Tab Minister larke ko apne háth men le, aur us ke rafíqon se kahe : 
Is larke kå nám batláo. 


Aur bad is ke us larke kú nám lekar us par pání chirke; yá agar 
we cháhen to us ko gotá de, aur kahe, 


PE E Main tujh ko Báp aur Bete aur 
Rúh ul Quds ke nám se istibág detá hún. Amín. 
Tab log ghutne teken, aur Minister duá i zail mánge : 
Ai be hadd rahmat ke Khudá, sabímandáron kí nasl 
ke Báp, khush hokar ís ¿arke ko fahm í zakí aur muqaddas 
„dil bakhsh, aur apní dúrbíní se vs kí jawání ke khatron 
aur ázmáishon aur nádání men ws kí madad kar, ki wu% 
kahín himágat yá be qáid khwáhish kí buráí men na ware, 
aur ham tujh se duá mángte hain ki ws ko aisí achchhí 
zindagí kí ráh batá, ki wuh achchhí talím aur pák ni- 
shán aur tere rokne aur sar í nau paidá karnewále fazl 
se khainchá jáwe, aur rástí se umr bhar terí bandagí 
men mashgúl ra4e, táki jab wu% tere jalál ko apní pusht 
men záhir kar chuke, aur zamíní kalísiyá kí khidmat se 
fárig Žo, to terí abadi bádsháhat men shámil %owe ; ha- 
máre Khudáwand Yasú Masih ke wasíle se. Æmín. 

Ai Qádir i mutlaq aur kamál rahím Báp, apne mu- 
habbatí rahm aur karm apne bande aur bandí par jo ts 
larke ke má báp ( yá muháfiz ) hain, názil kar, aur ha- 
márí minnat sunkar un ko apní pák Rúh bakhsh, táki we 
Abiráhám ke muwáfiq apne gharáne kí muháfizat karen, 
ki we sab Khudá kí ráh par chalen, aur un ke amálon 
kí hidáyat kar, aur un ke dilon aur alfázon aur maqsad 
ko muqaddas baná, táki un ke sab khándán hamáre 
Khudáwand Yasú Masíh ke sáth ímán aur farmánbar- 
dárí aur mahabbat se paiwasta rahen, aur we sab usí 
zindagí men fazl aur lepálak hone se tere mubárak far- 
zand banen, aur ásmán ke pailauthon kí kalísiyá men 
dákhil hon; tere piyáre Bete hamáre bachánewále aur ` 
naját denewále ke sawáb se. 


Tab Minister fil baðíha duá mánge, aur bad azán sab házirín ghut- 
ne tekkar yih duá parhen : 


Ai hamáre Báp jo ásmán par hal, terá nám muqad- 
das howe, teri bádsháhat áwe, aur terí marzí jalsí ásmán 
par hai waisí zamín par howe, aur hamáre rozína kí rotí 
áj ham ko bakhsh, aur jis tarah ham apne qusúrwáron ko 
muáf karte hain, usí tarah tú hamáre gunáhon ko muáf - 
. kar, aur hamen imtihán men jáne na de, balki buráí, se 

bachá, kyúnki bádsháhat aur qudrat aur jalál hamesha 
terehí howe. Amín. 


11. Bátigon Kkr Istiság DuNE kÍ Tartfs. 


Ai ązízo, chúnki sab ádmí gunáh men hámila aur 
paidá húe, aur jo koí jism se paidá húá jism hai, aur we 
jo jismání hain Khudá ko pasand nahín áta, balki gu- 
náh men rahte hain aur tahqíqg gunáh karte, aur ha- 
márá Khudáwand Yasú kahtá hai, ki agar ádmí pání 
aur Rúh se paidá na howe Khudá kí bádsháhat men dá- 
khil nahín ho saktá :— Pas main tumhárí minnat kartá 
hún, ki bawasíle hamáre Khudáwand. Yasú Masih ke 
Khudá Báp se duá mángo, ki wuh apní behadd nekoí se 
in shakhsoñ ko jo niamat tabiat se maujúd nahín ho 
sakti marhamat kare, táki we pání se mustabag hokar Rúh 
ul Quds se bhí mustabag 404, aur Masih kí pák kalísiyá 
men shámil hokar us be zinda member bante rahe. 


Tab Minister kahe: 

Ham duá mángen,— 

Ai Qádir i mutlaq aur gairfání Khudá, sab hájat- 
` mandon ká madadgár aur panáh lenewálon ká hámí,. 
aur ímándáron kí hayát aur murdon kí qiyámat, ham în 
shakhsoñ ke wáste tujh ko pukárte hain, bakhsh de ki 
we tere pák istibág ko pákar terí pák rúh se bhí mamúr 
howeii ; aur un ko qabúl kar, ai Khudáwand, jaisá tú ne 
apne mubárak ptyáre Bete kí marifat wade karke kahá 
ki mángo, aur tumhen diyá jáegá, dhúndho, ki tum pá- 
oge, khatkhatáo, to tumháre wáste kholá jáegá ; pas ha- 
men jo mángte hain, bakhsh, aur hamen jo dhúndhte 
hain, de, aur hamáre liye jo khatkhatáte hain, khol, táki 
ye shakhsh, tere ásmání gusl kí dáim barkat páweñ, 

aur usí abadí bádsháhat men jis ko tú ne hamáre 
Khudáwand Yasú Masíh se wada kiyá hai paldícei. 
Amin. 

Tab log khare hon, aur Minister un se yún kahe: 


Injíl kí báten suno jo ki muqaddas Yúhanná se li- 
khí ga, — 


'Farísíon men se ek shakhs Niqudemus nám Ya- 
húdíon ká ek sardár thá: Us ne rát ko Yasú pás ákar 
kahá, ki Ai Rabbí, ham jánte hain ki tú Khndá kí 
taraf se ustád hoke áyá: kyúnki koí ye muajiza jo tú 
dikhátá hai, jab tak ki Khudá us ke sáth na ho, nahín 
dikhá saktá. Yasú ne jawáb dekar us se kahá, Main 
tujh se sach sach kahtá hún, agar koí sar i nau paidá 
na ho, to wuh Khudá kí bádsháhat ko dekh nahín saktá. 
Niqndemus ne us se kahá, Admí jab búrhá ho gayá, to 
kyúnkar paldá ho saktá hai? kyá us men yih tágat hai,. 
ki do-bára apní má ke pet men dar áe, aur paidá howe? 
Yisú ne jawáb diyá, ki main tujhe sach sach kahtá hún, 
Agar ádmí pání aur Rúh se paidá na howe, to wuh 
Khudá kí bádsháhat men dákhil ho nahín saktá. Jo 
jism se paiðá húá hai, jism hai, aur jo Rúh se patdá 
húá hai, Rúh hai. Taajjub na kar, ki main ne tujhe 
kahá, ki tumhen sari nau paidá honá zarúr hai. Hawá 
jidhar cháhtí hai, chaltí hai, aur tú us kí áwáz suntá 
hai, par nahín jántá, ki wuh kahán se átí, aur kabán ko 
játí haí: har ek jo rúh se paidá húá aisá hí hai. | Báb 

- 111, áyát 1-8. ] 


Tab Minister un shakhson se jo mustabig hone áe hon, is tarah 
se kahe: 


1 s 
Ai azízo, tum jo yahán istibág lene áye ho, tum ne 
suná ki kis tarah jamáat ne tumháre wáste duá manpí, 
ki hamárá Khudáwand Yasú Masíh tum ko qabúl kare, 
aur tum ko barkat dewe, aur tumhen ásmán kí bádshá- 
hat aur hamesha kí zindagí bakhshe; aur hamáre Khu- 
dáwand Yasú Masíh ne apne pák kalám men wada kiyá 


hai ki un sab chízon ko jo ham ne mángí hai degá, aur 
wuh apní taraf se haqíqat men us wada ko púrá aur wafá 
karegá ; is liye is wade ke bad jo Masih se húá yih zarúr 
hai, ki tum is tamám jamáat ke rú ba rú ímán se wada 
karo ki tum bhí apní taraf se shaitán aur us ke sab ká- 
mon se kinárá karoge, aur hamesha Khudá ke pák ka- 
lám par it:qád láoge, aur farmánbardárí se us ke ahkám 
ko púrá karoge. 


Tab Minister un sab ádmíon se jo istíbág lene áye hon yih dawá 
‘kare, 


S. Kyá tum shaitán aur us ke sab kámon se kiná- 
re karke dunyá kí behúda hashmat aur shaukat aur sab 
lálach i khwáhish aur tasauwar i jismání tark karte ho, 
yahán tak ki tum un kí pairawí na karoge, aur un ke 
qabze men na rahoge ? 

J. Main un sab ko tarq kartá hún. 

S. Kyá tum Khudá Qádir í mutlaq Báp par, ki jis 
ne ásmán aur zamín paidá kiye, itiqád rakhte ho? aur 
Yasú Masíh par, ki wuh Rúh ul Quds se hámila aur 
kúnwárí Mariyam se paidá húá, aur wuh Pontius Pilate 
"kí hukúmat men maslúb húá, aur múá, aur madfún 
húá, aur tísre din jí uthá, aur ásmán par charh gayá, 
aur Khudá Qádir i Mutlaq Báp ke dahine háth baithá 
hai, jahán se wuh dunyá ke ákhir men zindon aur mur- 
don ke insáf karne ko phir áwegá, itiqád rakhte ho? 

Kyá tum Rúh ul. Quds aur pák kalísiyá e ám, aur 
mugaddason kí rifáqat, aur gunáhon kí mnáfí, aur jism 
ke jí uthne, aur maut ke bad hamesha kí zindagí par 
itiqád rakhte ho? 


J. Hán, in sab par merá kámil itiqád hal. 


S. Kyá tum isí jtiqád par mustabig hoge? 

J. Hán, yihí merí árzú hai. ` 

S. Tum farmánbardárí se Khudá kí pák marzí aur 
ahkám ko mánoge, aur un ke mutábiq apní zindagí bhar 
chaloge? 

J. Hán, main aisíhí koshish karungá; Khudá merá 
madadgár howe. 

Tab Minister yún kahe: 

Ai rahím Khudá, bakhsh de ki sab jismání shahwaten 
in skakksof men mar jáwen, aur sab chízen jo Ruh ul 
Quds se hain un meñ zinda howen, aur barhtí jáwen. 
Amín. | 

Bakhsh de ki we gálib hone kí qudrat aur táqat 
pdwefi ki we shaitán aur dunyá aur jism par fathyáb 
kowefi. Amin. 

Bakhsh de ki we hamáre yhde aur khidmat se tujh 
ko makhsús hoke ásmání fazílat bhí páweñ, aur hamesha 
tak un ko terí rahmat se ajr miltá rahe, ai Mubárak 
Khudáwand Khudá, tú jo abad tak jítá hai aur sab 
chízon par hukúmat kartá bai. Amín. 

Ai Qádir i mutlaq aur abadi zinda Khudá, jis ke ka- 
mál aziz Bete Yasú Masih ne hamáre gunáhon kí muáfí 
ke liye apní garán bahá pahlú se pání aur lahú baháyá, 
aur apne shágirdon ko hukm diyá ki we sab qaumon ko 
sikhláwen, aur un ko Báp aur Bete aur Rúh ul Quds ke 
nám se ístibág dewen, ham tujh se iltimás karte hain, 
hamarí minnaton par kán dhar, aur bakhsh de ki ze 
shakhsh jo ab istibág päye chàhte haiñ teri fazílat kí 
mamúrí wáwef aur hamesha tak tere sachche aur bar. 
guzida farzandon men shumár kiye jaweñ ; hamáre Khu- 
dáwand Yasú Masih ke wasíle se. Amín. 

Tab Minister har ek shakhsh i mustabag ká nám daryáft kare, aur 
un par yih kahte húe páni chirke, yá undele, yá agar cháhen, to pání 
men gotá de. 

a SÐ MAN tujh ko Báp aur Bete aur 
Rúh ul Quds ke nám se istibág detá hun. Amín. 

Aur bad us ke sab ghutne tekkar Khudáwand kí duá mángen. 

Ai hamáre Báp, jo ásmán par hai, terá nám muqad- 
das howe; terí bádsháhat áwe, aur terí marzí, jaisí ás- 
mán par hai, waisí zamín par howe; aur hamáre rozína 
kí roti áj ham ko bakhsh, aur jis tarah ham apne qusú- 
wáron ko muáf karte hain, usí tarah tu hamáre gunáhon 
ko muáf kar ; aur hamen imtihán men jáne na de, balki 
buráí se bachá, kyúnki bádsháhat aur qudrat aur jalál 
hamesha terehí hain. mín. 


Aur Minister is ke khatm karne men filbadiha duá mánge. 


II. 

MEMBER KÍ MAQBÚLIYAT. 
[MTIHÁNBARDÁRÍ KE BAÐ KALÍSIYÁ MEN QABÚL KARNE 
KÍ TARTÍB. 

Mugarrarí din men sab jo maqbúl howen sámhne buláye jáwen, 
aur Minister kalísiyá se yún kabe, 

Ai aziz bháío,--Nawishte hamen sikhláte ham ki 
kalísiyá jis ká Masih sir hai, Khudá ká gharáná hai, aur 
níz us khushkhabarí ká maqsad yih hai ki we sab Jo 
Masih men hon ek howen, aur kalísiyá ká sájhá wuh 
rifáqat hai jo us ke member ek dúsre se ápas men rakh- 
te hain; aur is sharákat se garz yih hai ki sachchí 
talímát aur Masíhí ibádat kí dastúrát aur díní tarbíyat 
aur discipline jo Masih ne pákízagí kí rafaat karne ke 
Hye apní kalísiyá ke supurd kiye hain, járí rahen; aur 
sab ádmíon par yih farz hai kiis sharákat men mil jáen, 
kyúnki sirf “ we jo Kbudáwand ke ghar men lagáye 
gaye hain hamáre Khudá kí dargáh men phúlenge ;?? 
aur us sharákat ke kháss faráiz ye hain, ki sulh aur ek- 
táí ko barháwe aur ek dúsre ká bojh utháwe, aur ek 
dúsre ko thokar kháne se roke, aur ápas men dostí aur 
milansárí kí suhbat ke khwáhán rahen, aur Injíl ke 
ímán aur ibádat men qáim howen, aur ek dúsre ke wás- 
te duá mánge, aur ham-dardí kare; aur min jumla us 
ke %aggúg ye hain ki Khudá ká kalám sunen, aur Ma- 
síhí rasúmát men sharík hone se pákíza hone kí targíb 
páwen, aur Pastoron kí mustaid muháfizat men rahen, 
aur un barakaton men jo ki sirf ímán ke gharánewálon 
ke liye maúd hain, shámil rahen. Pas ye shakhs jo 
tumháre sámhne Jari, aur istibág ke Sacrament, pá 

chuke aur chha mahine imtihánbardárí men láiq Lea- 
-deron kí máhtaht raže, is pák sharákat men shámil Age 
ckáhte haiñ ; is liye hamárá iráda hai Khudá ke khauf se 
un ke ímán aur maqsadon kí bábat sawál púchhen, táki 
tum ko malúm ho ki we kalísiyá men shámil hone ke 
láiq Zaif yá nahín. _ 
Tab Minister shámil honewálon se kabe, 

Ai azizo, hum jo yabán is kalísiyá ke bare haqq men 
jo ki hamáre naját dihinda ne apne lahú se mol lí hai 
shámil hone ke mutaláshí áe ho, is wáste ham shukr kar- 

` te hain ki Khudá ne tum par apná fazl bakhshá, jo tum ` 
ko apní pairawí karne ko yahán buláyá, aur is waqt tak 
tum achehhí tarah chale áye ho; tum ne suná ki Masih 
kí kalísiyá ke memberon ke haqqúq kaise mubárak hain, 
aur us ke faráiz kaise sanjíde hain; tum ko un men shá- 
mil hone se yih munásib hai ki sawálát i zail ke jawáb 
dene se tum záhiran apne wade ko phir bándho, aur ap- 
ne ímán ká iqrár karo, aur apne maqsadon ko záhir karo : 

Kyá tum yahán Khudá aur is kalísiyá ke rú ba rú 
wuh sanjíða wada jo ahd i mustabag men kiyá thá phir 

"mazbút aur gáim karte ho? aur iqrár karte ki tum us 
ahd ko rástí se mánne aur púrá karne men páband ho? - 

J. Hán, main aisá kartá bún. 

`S. Kyá tum naját páne ká ímán Yasú Masíh par 
rakhte ho? 

J. Mujh ko bharosá hal. 

S. Kyá tum pák Nawishton kí tal mát par jaisí 
Methodist Episcopal kalísiyá ke Qawánín i mazhab men 
shámil hain itiqád rakhte ho? 

J. Main rakhtá hún. 

S. Kyá tum khushí se Methodist Episcopal kalísiyá 
ke Qawáid ke mahgúm rahoge, aur Khudá kí rasúmát 
ko pák samjhoge, aur apne maqdúr bhar apne bháíon 
kí khairáfiyát aur naját bakhshnewále kí bádsháhat phai- 
láne ke wáste koshish karoge? 

J. Main atsáhí karúngá. 

S. Kyá tum apní hasbi táqat apni dunyáwí milkí- 
yat se Injíl kí járí karne ke wáste aur kalísiyá ke muta- 
farriq khair khwáh mugsadon ke wáste kuchh doge? 

J. Main dúngá. 

Tab Minister kalísiyá se yún hahe : | z 

Ai bháío, tum ne hamáre sawálon ke jawáb sune 
hain, kyá tum un men koí itiráz karte ho ki jis se ye 
sab log kalísiyá ke púre memberon men dákhil na hon? 


' Pas, agar kol itiráz na ho, to Minister un shámil honewálon se aisá 
kahe: 


Ham tum ko Khudá kí kalísiyá kí rifágat men mu- 
bárakbádí dete‘ hain, aur is kí sabút men ki ham tum ko 
Masíhí mihrbání aur garm-joshí se qabúl karte hain, 
main tum ko rifágat ká dahná háth barhátá hún; aur 
Khudá bakhshe ki jab tak tum fathmand kalísiyá kí ri- 
fáqat men jo Khudá ke takht ke áge be aib hai buláye 
na jáo, tab tak tum lashkarí kalísiyá ke ímándár aur fái- 
damand member. rahoge. 


Tab Minister fil badíha dut mánge : 


III. 
ASHÁ E RABBÁNÍ. 


AÁsuá E RABBÁNÍ DENB KÍ TARTÍB. 


Elder in zail kí áyaton men se ek yá ziyáda áyát parhe, aur un ke 
bar hte waqt men jo shakhs us kám ke liye muqarrar húe hon muh- 
tájon ke kharch ke wáste kuchh házirín se lewe, 


+» 


Tsí tarah tumhárí roshní ádmíon ke sámhne cham- 
ke, táki we tumháre nek kámon ko dekhen, aur tum- 
háre báp kí, jo ásmán par hai, sitáish karen. — Mat. v, 16. 

Mál apne wáste zamín par jamą na karo, jahán kírá 
aur morcha kharáb karte han, aur jahán chor sendh de- 
ke churáte ham; Balki mál apne liye ásmán par jamą 
karo, jahán na kírá na morcha kharáb karte, aur na chor 
sendh deke ehnráte han. — Mat. vi, 19, 20. 

Pas, jo kuchh tum eháhte ho ki log tumháre sáth 
karen, waisá tum bhí un ke sáth karo; kyúnki tanret 
aur ambiyá ká khulása yibí hai — Mat. vu, 12. 


Na har ek jo mujhe Khudáwand, Khudáwand kah- 
tá hai ásmán kí bádsháhat men dákhil hogá; magar 
wuhí, jo mere ásmání Báp kí marzí par chaltá hai. — Mal. 
vii, 21. 
Zakkí ne khará hoke Khudáwand se kahá, dekh, ai 
 Khudáwand, main apná ádhá mál garíbon ko detá hún, 
aur agar kisí ká mál dagábází se hyá hai, us ká chau- 
guná detá hún. — Lag. xix, 8. 
Jo thorá botá hai, thorá kátegá : aur jo bahut botá 
hai, bahut kátegá. Har ek j Jis tar ah apne dil men thah- 
rátá hai, dewe; na ki gam se, yá láchárí se: kyúnki 


Khudá usí ko jo khushí se detá hai piyár kartá hai —2 
Qur.1x, 6, 1. 


Pas jahán tak ham qábú páwen, sab se neki karen ; 
khásskar un se jo ahl í ímán hain— Gal. vr, 10. 

Díndárí to qanáat ke sáth bará nafa hai; kyúnki 
ham dunyá men kuchh na láe, aur záhir hai ki kuchh 
le já nahín sakte.—1 Tim. vi, 6, 7. 

Is jahán ke daulatmandon ko hukm kar, ki magrár 
na howen, aur be-bunyád daulat par, jis ne hamen sab 
kuchh bahutáyat se diyá, tákí khushí se guzrán karen, 
we sakháwat par talyár, aur bántne par mustajdd howe, 
aur áyanda ko apne liye ek bhalí bunyád paidá kar ra- 
khen, táki hamesha kí zindagí páwen.—1 Tim. vi, 17, 19. 


Khudá be-insáf nahín hai, ki wuh tumháre kám, 
aur us mubabbat kí mihnat ko, jo tum ns ke nám par 
muqaddas logon kí khidmat karte húe dikhláte ho, bhúl 
jáwe.— lór. vi, 10. 

Bhaláí aur sakháwat karní na bhúlo; is liye ki 
Khudá aisí qurbáníon se khush hotá hal.—Zóbr. xur, 16. 

Jis kisí pás dunyá ká mál ho, aur wuh apne bháí 
ko muhtáj dekhe, aur apne taín rahm se báz rakhe, to 
Khudá kí muhabbat us men kyúnkar bastí hai ?—1 Yuh. 
111, 17. 


Wuh, jo miskínon par rahm kartá hai, Khudáwand 
ko udhár detá hai; jo kuchh us ne diyá hogá, wuh use' 
phir degá — dmsál xix, 17. 

Múbárak hai wuh, ju miskin par nigáh rakhtá hai: 
Khndáwand bipat ke waqt usí ko naját degá. — Zað.xt1, l. 

Aur bad is ke log khare hon aur Elder un se yun kahe, 

Agar koí álmí gunál kare, to Yasú Masíh jo sádiq hai 
hamáre Báp ke pás wakíl hai, aur wuh hamáre gunáhon 
ká kafárá hai, aur faqt hamáre gunáhon ká nahín, balki 
tamám dunyá ke gunáhon ká bhí kafárá hai. Isliye tum 
jo haqqíqat men dilo ján se apne gunáhon ká tauba 
karte ho aur apne parosíon se ptyár aur mahabbat rakh- 
te ho, aur áyanda Khudá ke hukmon kí patrawí karke 
aur us kí pák ráhon men chalke naí zindagánií ká iráda 
aur us kí pák ráhon men chalke naí zindagání | 
rakhte ho, ímán se pás áo aur apní tasallí ke liye yih 
pák Sacrament lo, aur díndárí se ghutne tekkar Khudáe 
Qádir.i Mutlaq se yih ájiz iqrar karo: 

Tab Minister aur sab log farotaní se ghutne tekkar, aur wuh sabhon 
ke wáste jo pík Saerament lene eháhte hon, yih ám iqrár kare, 


Ai Qádir i Mutlág Khudá, hamáre Khudáwand Yasú 
Masih ke Báp, sab chízon ke Bání aur sáb ádmíon ke 
insáf karnewále, ham girya o zárí karke apne gúnágún 
gunáhon aur bnráíon ko jo ki bárhá ham se terí iláhí 
buzúrgí ke barkhiláf khiyálan aur qaulan anr fiąlan ba 
shiddat sarzad húe, iqrar karte, jin se terá wájibí gazab 
aur gussa ham ne apne úpar khainchá hai. Ham dil o 
jáu se tauba karte, aur apne in bejá kámon ke wáste nihá-: 
yat gamgin hain, aur unkí yád hamen niháyat girán aur 
dushwár hai. Ai rahím o karím Báp, ham par rahm 
kar, ham par rahm kar, aur jo kuchh píchhe guzrá ho 
apne Bete hamáre Khudáwand Yasú Masíh ke tufail se 
muáf kar, aur bakhsh de ki ham áyanda ko hamesha naí 
zindagí men hokar terí bandagí o khushí karen, táki tere 
` nám ko izzat aur jalál ho; Khudáwand Yasú Masih ke 
wasíle se. Amín. | 

Tab Elder yún kahe: 

Ai Qádir i Mutlaq Khudá, hamáre Asmání Báp, tú 
ne apní barí rahmat se wada kiyá hai ki we sab jo sach- 
“chí tauba karke haqqíqí ímán se terí taraf rujú láwen 
apne gunáhon kí muáfí páwen, tú ham par rahm kar, 
hamáre sab gunáhon ko muáf kar, aur un se hamen na- 
ját de, aur tamám neki men ham ko qáim o mazbút kar, 
aur hamen hamesha kí zindagí bakhsh; Yasú Masíh ke 

wasíle se. Amín. 

DUÁ. | 

Ai Qádir i Mutlaq Khudá, tere sámhne sab dil khule 
hain, aur sab khwáhishen tujh ko malúm hain, aur koí. 
bhed tujh se poshída nahín hal: tú apni Pák Rúh ke il- 

hám se hamáre dil ke khiyálon ko pák kar, táki ham 
tujh ko kámil piyár karen, aur tere muqaddas nám ko 
barháwen ; Yasú Masíh ke wasíle se. Amin. 

Tab Elder kahegá, 

Airahím Khudá, ham gustákhí nahín karte ki apní 
rástbázi se terí mez ke pás á saken, balki farotaní karke 
teri gúnágún aur niháyat barí rahmaton se áte hain; 
kyúnki ham is láiq naáhín ki ju knehh chúr ,chár teri 
mez par se girá ho apne wáste lewen ; par tú wuh ekhí 
Khudá hai jis kí yih sifat hai ki rahm karna hai ;1s liye 
ai mihrbán Khudá, fazl bakhsh ki ham tere piyáre Bete 
Yasú Masih ke jism ko is tarah se kháwen aur us ke 
lahú ko is taur se píwen ki ham un se jíwen aur barhte 
rahen ; aur chúnki ham us ke beshqímat lahú se dhoye 
gaye hain ham hamesha us men rahen, aur wuh ham 
men. mín. 


Tab Elder muqaddas karne kí yih duá kahe, 

„Ai Qádir i Mutlaq Khudá, hamáre ásmání Báp, tú 
ne apní kháss rahmat se apne iíklaute Bete Yasú Masíh 
ko hámárí khalásí ke wáste salíb par maut uthane ke 
liye diyá, jis ne wahán ek dafa apne áp ko qarbání kiyá 
Jo tamám jahán ke gunáhon ke wáste ek púrí kámil aur 
káfí qurbání aur nazr aur khátir jamaí hai; aur us ne 
apní beshqímat maut kí abadí yádgárí ke liye yihí rasm 
muqarrar kí, aur apní Pák Injil men hukm diyá ki jab 
tak wuh phir na áwe tab tak ham is ko amal men láte 
rahen. Ai rahím Báp, ham niháyat garíbí se. terí min- 
nat karte hain, hamárí sun, aur bakhsh de ki ham apní 
naját-dihinda Khudáwand Yasú Masih ke dukhon aur 
maut kí yádgárí men roti aur mai lekar us ke kamál 
mubárak jism aur lahú men sharík howen,— ki jis rát ko 

wuh pakarwáyá gay á us ne rotí lí (1) aur shukr karke torí,. 
Å aur apne shágirdon ko dekar ka- 
(1) Is magám par Elder p M i 
rotí ká bartan apne háth há, Lo, kháo,yih merá badan hai, 
men lewe. g i ; sa M 

i jo tumháre liye diyá játá hai; 
tum merí yádgárí ke liye yún hí kiyá karo. Aur usí tarah 
us ne kháne ke bad piyála lekar (2) shukr kiyá, aur 

; ; 

(2) Is maqám par Elder unhen dekar kahá, Tum sab 1sse 
piyála apne háth men lewe. pío, ki yih merá lahú nae ahd ká 
hai jo tumháre aur bahuton ke gunáhon kí muáfí ke liye 
baháyá játá hai; aur jab kabhí tum is ko pío to merí 
yádgárí ke liye píyá karo. Amín. 


Tab Minister Sacrament kí donoh qismon ko apne wáste le, aur 
agar koi aur Minister házir hon to unhen dewe, aur bad is ke yún kahe : 


Ai Khudáwand muqaddas Báp, Qádir í Mutlaq anr 
hameshagí ke Khudá, yih bahut láiq aur munásib aur 
niháyat farz hai ki ham sab waqt aur har jagah men 
terá shukr karen ; is liye ham firishton aur muqarrab fi- 
rishton aur ásmán kí sab barí jamáaton ke sáth tere bu- 
zurg nám kí baráí aur jalál záhir karte, aur abad tak terí 
sitáish karke kahte hain, Quddús, Quddús, Quddús, Khu- 
dáwand Rabbul Afwáj, ásmán o zamín tere jalál se mamúr 
hai, ai Khudáwand Taalá, tujh ko sitáish ho. Amin. 


Tab Minister logon ke nange háthon men bátartib Sacrament dewe; 
aur jab wuh rotí detá ho yúņ kahe, 


Hamáre Khudáwand Yasú Masíh ká badan jo tum- 
háre wáste diyá gayá, tumháre badan aur ján ko hame- 
sha kí zindagí tak bacháe rakhe. Ise lo aur kháo, is bát 


kí yádgárí men ki Masíh tumháre 1waa múá, aur shukr 
P é 


kartá húá itiqád se apne dil men use kháyá karo. 


( 118 ) 


Aur jab Minister piyála detá ho, yún kahe, 

Hamáre Khudáwand Yasú Masih ká lahú jo tum- 
háre wáste baháyá gayá, tumháre badan aur ján ko ha- 
meshá kí zindagí tak bacháe rakhe. Ise pío is bát kí 
yádgárí men ki Masih ká lahú tumháre wáste baháyá 


gayá, aur shukr karo. 


[ Agar taqdis kí húí roti aur mai sab ádmíon ko milne se peshtar 
sarf ho jáwe, to Elder muqaddas karne kí duá parbkar kuchh aur 
mugaddas kare. | 


[Jab sab ko mil jáwe, tab Minister Khudáwand kí mez ke pás já- 
kar jo kuchh taqdís kí húí rotí aur mai bágí ho, use ek sáf chaddar se 
dhámp de. | 


Tab Elder Khudáwand kí duá mánge, aur log ghutne tekkar us ke 
sáth sharíg hon: 


Ai hamáre Báp jo ásmán par hai, terá nám muqad- 
das howe, terí bádsháhat áwe, aur teri marzí jaisí ásmán 
par hai, waisí zamín par howe, aur hamárí rozína kí rotí 
á] ham ko bakhsh, aur jis tarah ham apne qusúrwáron 
` ko muáf karte hain, usí tarah tú hamáre gunáhon ko 
muáf kar, aur hamen imtihán men jáne na de, balki 
buráí se bachá, kyúnki bádsháhat aur qudrat aur jalál 
hamesha tere hí hain. Amin. À 
` `” Bad is ke yún kahá jáegá : 

Ai Khudáwand, hamáre ásmání Báp, ham tere ájiz 
bande terí pidarána nekoí se iltijá karte hain, ki mihr- 
bání karke hamáre yih taríf o shukr kí qurbání qabúl 
kar; aur niháyat garíbí se terí minnat karte hain, ki ap- 
ne Bete Yasú Masíh ke sawáb, aur maut aur us ke lahú 
ke ímán se bakhsh de ki ham aur terí tamám kalísiyá 
apne gunáhon kí muáfí, aur us kí maut kí sab aur nja- 
maton ko páwen ; aur yahán, ai Khudáwand, ham apne 
taín mai rúh aur jism ke ek maqúl aur muqaddas aur 
zinda qurbání tujh ko nazr guzránte, aur farotaní se 

tujh se iltimás karte ham ki ham sab jo is pák Sacra- 
ment men sharíq hain, tere fazl aur ásmání barkat se 
mamúr howen, aur ham terí minnat karte hain ki agar- 
chi ham apne gúnágún gunáhon ke báis tujh ko kisi 
qurbání ke guzránne ke láiq nahín, tanbhí tú yih hamáre 
kám aur khidmat jo ham par farz hain qabúl kar, aur ha- 
máre sawábon ká andáza na kar, balki hamáre qusúron 
ko muáf kar; hamáre Khudáwand Yasú Masíh ke wasíle 
se, jise aur jis ke sáth Rúh ul Quds kí ektáí men sab si- 

táish aur jalál tujh SR Ai Qádir1 Mutlaq Báp, abad tak 
howe. Amin. 


Tab yih kahá jáegá : 


Khudá ko ásmán par taríf aur zamín par salámatí 
aur ádmíon se razámandí howe, Ham terí sitáish kar- 
`te hain, tujh ko mubárak kahte, aur tujh ko sijda kar- 
te, aur tere jalál i azím ke liye jbádat karte hain; Ai 
Khudáwand Khudá, ásmání Bádsháh, Qádir i Murlaq 
Báp. 


Ai Khudáwand, kaste Bete, Yasú Masih, ai Khu- 
dáwand Khudá, Khudá ke Barre, Báp ke Bete, jo jahán 
ke gunáhon ko uthá le játá hai, ham par rahm kar; tú 
jo dunyá ke gunáhon ko uthá le játá hai, ham par rahm 
kar; tú jo jahán ke gunáhon ko uthá le játá hai, hamárí 
duá ko qabúl kar. Tú jo Khudá Báp ke dahine háth 
baithá hai, ham par rahm kar; aur ákhirat men apne 
fazl kí be niháyat daulat ke wasíle se ham ko apni abadí 
bádsháhat kí shádmání men shámil kar, jabán ham tere 
sáth hamesha tak bádsháhat karen. Kmín. 

Tab Elder agar munásib han 0, fil badíha duá mánge, aur bad is 
ke logon ko is duá se rukhsat kare: 

Khudá kí itmínán jo sáre samajh se báhar hai, tum- 
háre dilon aur khiyálon ko apní aur apne Bete Yasú 
Masíh hamáre Khudáwand kí pahchán aur mahabbat 
men bacháe rakhe; aur Qádir í Mutlaq Báp anr Bete _ 
aur Rúh ul Quds kí barkat tumháre darmiyán aur tum- 
háre sáth abad tak howe. Amín. 

N. B— Agar Elder ko waqt bági na rahe, to is rasm i Asha e Rab- 


bání men siwáe barkat aur ám igrár aur mugaddas karne kí duá ke 
kisí aur hissa ko chhor de. 


TIV. 
NIKAH KARNE KÍ TARTÍB. 


[Jo kuchh in alámaton| | ke darmiyán mulát hai ba shart í 
munasib istiamál kiyå jáwe.] 


Nikáh karne kí táríkh aur waqti muaiyan par we shakhs jo hasb 
i gánún aqd bándhná cháhte hon, mard dahine aur aurat báen háth 
„ ek sáth khare hon, aur Minister yúņ kahe: 


Ai azizo, ham yahán Khudá ke huzúr aur in ga- 
wáhon ke rú ba rú is liye ikatthe húe hain, ki is mard 
aur aurat ká pák nikáh karen; aur yih ek háli azím hai 
Jis ko.Khudá ne ádmí kí be gunáhí men muqarrar kiyá, 
aur wuh ham par makhfí miláp ko jo ki Masíh aur us 
kí kalístyá ke darmiyán hai záhir kartá hai, aur jise 
Masíh ne apní házirí aur pahile muajize se Káná e Ja- 
Kl men zeb o zínat bakhshí, aur Paulús rasúl bhí us kí 
sifárish kartá hai ki wuh sab ádmíon ko karná bhalá 
hai; is liye is men koí be saláh aur be fikri se na áwe, 
balki adab àur imtiyáz aur Khudá ke khauf se is men 
shámil howe. | 

Aur is pák hál men ye (donon)shakhs jo maujúd 
hain, shámil hone áye hain ; pas agar koí rást sabab bat- 
lá sake jis ke báis we hasbi gánún pák nikáh na kar 
saken, to wuh ab kahe, warna bad is ke wuh hamesha tak 


chupká rahe. 


[ Aur un shakhson se jo nikáh karne áye hon, yún kahe: 
Main tum donon ko tákídan hukm kartá hún, aur 
cháhtá hún ki agar tum men se koí aise sabab se wáqif _ 
ho jis ke báis tum apná nikáh qánúnan nahín kar sakte: 
to abhí us ká bayán karo; aur tum khúb yád rakho:;k; 

jo koi Khudá ke kalám ke siwá kisi aur taur par nikáh 
karte hain, un ke nikáh ko Khudá qabúl nahín kartá, 
aur niz un ká nikáh gánúnan nahín hal. ] 


Agar koi ítiráz na ho, to Minister mard se yún kahe : 


TU K yá tum is aurat ko apne mankúha 
bíbí qabúl karoge? aur Khudá kí sharíat ke bamújib ni- 
káh ke pák hál men us ke sáth rahoge? aur tum us ko 
us kí bímárí aur sihhat men piyár karoge, aur tasallí 
doge, aur izzat karoge, aur us ko apne pás rakhogffáur 
sab auron ko chhorkar jab tak tum donon jío sirf u nsí ke 


pás rahoge? 
Tab mard yih jawáb Ark 
` Albatta, main aisá karúngá 
Å Tab Minister aurat se yún kahe: 


5 E E Kyá tum is mard ko apná ímánkúha 
kaam qabúl karogí í ? aur Khudá kí sharíat ke bamújib 
nikáh ke pák hál men us ke sáth rahogí? aur tum us'kó 


us kí bímárí aur sihhat men piyár karogí, aur. tasalli 


dogí, áur jzzat karogí, aur us ko apne pás rakhogí, anr 


sab aúron ko chhorkar jab tak tum donon jío sirf usi Re ` 


„pás rahogí ?. 
“Tab aurat yih jawáb degi : 
E Albattá, main aisá karúngí. 


- [Tab Minister mard ko kahe ki aurat ke dahine háth pakro, aur 
yún kaho : 


Main E E EEA tujh SR EE kois din Se y aa 384 
Khudá kí pák sharíat ke mutábiq ijerm maika bíbí y 


qabúl kartá hún gaur jab tak ki máut ke báis ham alá“ 


l Widg 1 Áa Hon, tab. tak bhaláí aur buráí, Í la aur garíbí, 5 

bímárí aur sihhat men tujh se milá rahbúnsá aur tujhe 
ntuj ngág 

iyár karúngá, saur terí khabargírí kartá rahúngá; aur 

piyár karúngá, aur terí kliabargírí kart ngá; 

is par main Ímán se iqrár kartá hún. 


Tab donon apne háth chhoren, aur aurat mard ke dahine háth ap- 
ne dahine háth lekar use yún kahe: 


I tujh- BR E AE sko is din se 
Khudá kí pák sharíat ke mutábiq apná mankúha kha- 
sam gabúl kartí hún, saur jab tak ki maut ke bás ham 
aláhida na hon, tab tak bhaláí aur buráí,, amírí aur ga- 
ríbí,sbímárí aur sihhat men tujh se milí rahúngí,aur tuj- 
he piyár karúngí„aur terí khabargírí kartí rahúngí;, aur 
is par main ímán se igrár kartí hún. 1 


Tab Minister yún kahe: 


Ai abadi Khudá, ádmíon ke kháliq aur háfiz, aur, 
rúhání.fazl ke bakhshnewále, aur hamesha kí zandagí 
ke bání, in apne bandon mard aur aurat par apní barkat 
bakhsh, jin ko ham tere nám se barkat dete hain, ki jai- 
se Izháq aur Rabqáh ímán se ek sáth milá rahe, waisehí 
ye shakhs haqíqat men apne ahd o paimán ko jo unhon ne 
ápas men bándhá hai, púrá wafá karen, aur hamesha tak 
_ terí sharíat ke mutábiq kámil piyár o mahabbat aur. 
sulh men rahen ; Yasú Masíh, hamáre Khudáwand ke 
„wasíle se. Amin. 


A [ Agar donon cháhen to is mauqa par mard Minister ko ek an- 
gushtarí dewe, jise wuh phir wápas kare, aur batláwe ki ‘aurat ke báen ` 
háth kí chauthi unglí men pahináo, aur mard muáfig kahne Minister ke, 
aurat se yún kahe : | 


Main tujh ko is angushtarí se apne nikáh men látá 
hún, aur tujh ko apní dunyáwí milkíyat bakhshtá hún ; 
Báp aur Bete aur Rúh ul Quds ke nám se. Amin, ] ` 


s 

Tab Minister un donon ke dahine háth milwákar, yún kake: 


Chúnki „.............. SÐ pák 
nikáh men báham iqrár karte hain, aur is par in donon 
ne Khudá aur is jamáat ke rú ba rú gawáhí dí, aur ek ne 
dúsre ko apne ímán se qabúl kişá hai, aur apne háth mi- 
Jáne se is ko záhir kiyá hai, is liye Main Báp aur Bete aur 
Rúh ul Quds ke nám sein ko khasam aur jorú kahtá hun. 

Jin ko Khudá ne jorá hai, kof in ko aláhida na kare. 
Amin. _ 
Aur Minister un par is barkat ko dewe: ;} 

Khudá Báp aur Khudá Betá aur Khudá Rúh ul 
Quds tumhen barkat balkhshe, aur tum ko bacháwe, aur 
tumhárí muháfizat kare ; Khudá rahmat karke a pní mibr- 
bání se tum par nazr kare, aur tum ko sab rúhání. 
tabarruk aur fazl se mamúr kare, táki tum is zindagí 
men aise ek sáth raho ki ánewálí dunyá men bhí hame- 
sha kí zindagí páoge. Amín. | 

Tab Minister duáí zail mánge, 

` Ai Abirfahám aur Izháq aur Yaqúb ke Khudá, is 
mard aur aurat ko barkat bakhsh, aur in ke dilon men 
hamesha kí zindagí ká bíj bo, ki jo kuchh we tere pák 
kalám men fáidamandí se síkhen, us ko haqiqat. men 
anjám dewe. 

Ai Khuðáwand, rahm karke ásmán par se in par - 
nazr kar, aur un ko barkat de, aur jis tarah tú ne Abira- 
hám aur Sáráh par un kí barí tasallí ke liye barkat bakh-" 
shí, usi tarah is mard aur aurat par apní barkat atá 
farmá, ki we terí marzí qabúl karke aur hamesha terí 
muháfizat men bachke apni umr bhar terí mahabbat 
men shámil rahen; hamáre Khudáwand Yasú Masih ke 
wasíle se. Kmín. 

Ai Qádiri Mutlaq Khudá, tú ne ibtidá men hamáre 
| P4 2 / 2 #12 CREP 
pahle má báp Adam aur Hawá ko paidá kiyá, aur un ko 
nikáh men muqaddas kiyá aur jorá ; ab in shakhson par 
apne fazl kí niamat bahá aur un ko muqaddas aur mu- 
tabarrik baná, táki we jism aur rúh men tujh ko pasand 
hon, aur apní umr bhar pák mahabbat men mile rahen. 

1” ` 
Amin. 
Yahán Minister filbadiha dua mánge, aur bad is ke yih kahe: 

Aihamáre Báp jo ásmán par hai, terá nám muqad- 
das howe, terí bádsháhat áwe, aur terí marzí jaisí ásmán 
par hai waisí zamín par howe; aur hamáre rozína kí roti 
, áj ham ko bakhsh, aur jis tarah ham apne qúgúrwáron ko. 
muáf karte hain usí tarah tú hamár háhon ka muáf 
| R, Vð Er . 2 
. kar; aur hamen imtihán men jánó ha-de, balki buráí se 
bachá ; kyúnki bádsháhat aur qudrat aur jalál hamesha 

; kyun 

2 s: tor 
tere hí hain. Amin. 


V. 
LÁSH KE DAFNÁNE KÍ TARTÍB. 


Minister lásh ke áge yún kahtá jáwe: 

Qiyámat aur zindagí main hí hún; jo mujh par 
ímán láwe, agarchi wuh mar jáe, jíegá: Aur jo koí jítá 
hai, aur mujh par ímán látá hai, kabhí na maregá.— 
Yüh. x1, 25-26. 

-Mujh ko yaqin hai, ki merá naját-denewálá zinda 
hai, aur wuh roz í akhír zamín | par khará hogá; aur har- 
chand mere post ke bad merá jism kirm- khurda hogá; 
lekin main apne gosht men se Khudá ko dekhúngá ; use 
main apne liye dekhúngá, aur merí hí ánkhen dekhengí, 
na ki koí dúsrá dekhegá.— d1yüb XIX, 25-27. 


Ham „dunyá men kuchh na láe, aur záhir hai ki 
kuchh le já nahín sakte; Khudáwand ne diyá, aur 
Khudáwand ne liyá: ð niaan ká nám mubárak hai.— 
1 Tim. vi, T; diyúb I, Q 

Jab qabr ke pás lásh zamín par rakhí jáwe, tab Minister yih kahe : 

Admí jo aurat se paidá húá chand roz jítá aur sa- 
rásar mashaqqat men rahtá hai. Wauh nikaltá aur phúl 
` kí mánind torá játá hai, aur sáya ke muwáfiq bhágtá, aur 
kisí jagah kabhí qáim nahín rahtá. Ham zindagí ke 
darmiyán maut men hain ; aur siwá tere, ai Khudáwand, 
ham kis se madad pá sakte? Aur tú hamáre gunáhor ke 
sabab wájibí náráz hai; par ai kámil muqaddas Khudá- 
wand Khudá, ai azbas i atí Khudáwand, ai pák aur ka. 
mál mihrbán bachánewále, ham ko abadí maut kí talkhí 
men supúrd na kar. Ai Khudáwand, tú hamáre dilon 
ke bhed ko jántá hai; hamárí duáon se apne mubárak 
kánon ko band na kar, balki ham ko bachá, ai pák Khudá. 
wand, kamál qudratí Khudá, ai pák aur mihrbán bachá- 


newále, ai kamál láiq o abadi hákim, ham ko hamár ákh- 
irat men maut ke kisi dard ke báis tujh se aláhida hone 
na de. 


Jis waqt baze un men se jo sáth áye hain, lásh par mittí dálen, 
Minister yil kahe : 


Chúnki Khudá Qádir í Mutlaq ne apní marzí aur 
peshbíní se is mutawaffí kí rúh ko is dunyá se bulá liyá 
hai, is liye ham us ke jism ko zamín ke supurd karte 
hain ; mittí ko mittí, khák ko khák, aur rákh ko rákh ; aur 
ákhirí din men ámm qiyámat aur ánewále dunyá kí zin- 
dagi kí intizárí rakhte hain, apne Khudáwand Yasú Masih 
ke wasíle se; jis ke jalál ishaukat men dunyá ke insáf 
karne ko do bára áne par, zamín aur samundar apne mur- 
don ko de dálenge, aur us kí qudrat kí tásír ke mutábiq 
Jis se wuh sab ko apne tábi kar saktá hai, un ke fání 
jism jo Masih men sote hain, tabdíl howen, aur us ke 
jalálí jism kí mánind ban jáwen. 

Tab yih kahá jáegá: 

Main ne ásmán se ek áwáz suní, jo mujh se kahtí 
thí, Likh, ab se we murde jo Khudáwand men marte hain 
. mubárak hain, Rúh kahtí hai; Hán, we apní mihnaton 
` se árám páte hain. 


To Minister yún kahe: 
Ai Khudáwand, ham par rahm kar. 
Ai Masih, ham par rahm kar. 
Ai Khudáwand, ham par rahm kar. 


DUÁ. 

Ai rahím Khudá, hamáre Khudáwand Yasú Masih 
ke Báp, jo giyámat aur zimdagí hai, jis men jo koí ímán 
láwe jo wuh mar jáwe, zinda rahegá; aur jo koí us men 
zinda aur ímándár hai abad tak na maregá ; ham farotaní 


se teri minnat karte hain, ai Báp, ham ko gunáh kí maut 
se bachákar rástí kí zindagí par sarfaráz kar, ki jis waqt 
ham is dunyá se guzar jáen us men árám páwen; aur 
ákhirí din ko qiyámat í ámm men ham tere huzúr maq- 
búl. howen, aur ham us barkat ko þáwen jo terá piyárá 
Betá uswagt un sab par jo tujh se mahabbat aur khauf 
rakhte hain záhir karke kahegá, ki Ao, mere Báp ke 
mubárak farzando, us bádsháhat ko jo dunyá kí ibtidá í 
paidáish se tumháre liye taiyár kí gaí, míráslo. Ai rahím 
Báp, ham terí minnat karte hain ki is ko bakhsh de, ha- ` 
máre Sháfí aur naját bakhshnewále Yasú Masih ke wa- 
síle se. Æmín. | 

Ai hamáre Báp, jo ásmán par hai, terá'nám muqad- 
das howe, terí bádsháhat áwe, aur jaisí terí marzí ásmán 
par hai waisí zamín par howe ; aur hamáre rozíne kí rotí 
áj ham ko bakhsh, aur jis tarah ham apne qusúrwáron ko. 
muaf karte hain usi tarah tú hamáre gunáhon ko muáf 
kar; aur hamen imtihán men jáne na de, balki buráí se 
bachá, kyúnki bádsháhat aur qudrat aur jalál hamesha 
tere hí hain. Amín. 

Hamáre Khudáwand Yasú Masih ká fazl aur Khu- 
dá Báp kí mahabbat aur Rúh ul Qnds kí rifágat ham 
sab ke sáth hamesha tak howe. Amín. 


VT. 
TAQARRAR KY TARTIBEN. 
I. BISHOP MUQADDAS KARNE KÍ TARIÍB. 
DUÁ. ; 

Ai Qádir i Mutlaq Khudá, tú ne bazaría apne Bete ` 
Yasú Masih ke apne pák Rasúlun aur Elderon aur Min- 
isteron ko bahutsi afzal niamaten bakhshín, aur apne 
` galle kí pásbání karne ko hukm diyá hai; ham terí min- 
nat karte hain ki tú apní kalísiyá ke sab Minister aur 
Pastorofi par fazl bakhsh ki we ba dil o ján tere kalám 
kí munádí karen, aur us kí tarbiyat ko achehhí tarah se 
járí rakhen ; aur apne logon ko bakhsh de ki farmánbar- 
dárí se we us kí pairawí karen, táki sab jalál í abadí ká 
táj páwen, hamáre Khudáwand Yasú Mash ke tufail 
se. Amín. 

Tab Elderon men se kol yih parhe: 


Púlus ne Miletus se Afasus men kahlá bhejke ka- 
lísiye ke buzurgon ko buláyá. Aur jab we us ke pás 
=. áe, to unhen kahá, tum jánte ho, ki pahle din se jis men 
main Asia men áyá, kis tarah har waqt tumháre sáth 
rahá ; ki kamál farotaní aur ánsúon ke sáth, aur un áz- 
máishon ko sahke, jin men Yahúdíon ke ghát lagáne se 
main phansá thá, Khudáwand kí khidmat kartá rahá. 
Ki kyúnkar main ne koí bát, jo tumháre fáida kí thí, 
rakh na chhorí; balki tumhen khabar dí, aur tum ko 
jamáat men aur ghar ghar sikháí. Aur Yahúdíon aur 
Yúnáníon ke sámhne gawáhí dí, ki Khudá ke áge tauba 
karo, aur hamáre Khudáwand Vasú Masíh par ímán láo. 
Aur ab, dekho, main rúh ká bandhá Yarúsalam ko játá. 
hún, aur nahín jántá ki wahán mujh par kyá guzregá : 
Magar itná, ki Rúh i Quds har shahr men yih kahke 
gawáhí detí hai, ki qaid o musíbat mere liye taiyár hain; 

Lekin main use kuchh nahín samajhtá, na apní ján ko 
aziz rakhtá, ki apná daura aur wuh khidmat bhí, jo main 
ne Khudáwand Yasú se páí, ki Khudá ke fazl kí Injíl 
par gawáhí dún, khushí se púrá karún. Aur ab, dekho, 
main jántá hún, ki tum sab, jin ke darmiyán main 
Khudá kí bádsháhat kí munádí kartá phirá, merá munh 
phir na dekhoge. Pas main áj ke din tumhen gawáh 
rakhtá hún, ki main sab ke khún se pák hún. Kyúnki 
main Khudá kí sárí marzí tumhen sunáne se báz na 
rahás Pas, apní aur us sáre galla kí khabardárí karo, jis 
par Rúh í Quds ne tumhen nigahbán thahráyá, ki Khu- 
dá kí kalísiye ko, jise us ne apne hí lahú se mol liyá eha- 
ráo. Kyúnki main yih jántá hún, ki mere jáne ke bad 
phárnewále bheriye tumháre darmyán áwenge, jinhen 
galla par kuchh tars na áwegá. Aur khud tum men se 
. ádmí uthenge, jo ultí báten kahenge, ki shágirdon ko 
apní taraf khínch len. Is liye jágte raho, aur yád rakho, 
ki main tín baras rát din. ro- roke har ek ko chitáne se 
báz na áyá. Ai bháío, ab main tumhen Khudá aur us 
ke fazl ke kalám ko somptá hún, jo qádir hai, ki tumhen 
kámil kare, aur sáre mugaddason men mírás de. Main 
ne kisi ke rúpe, yá sone, yá kapre ká lálach nahín kiyá. 
Tum áp jánte ho, ki inhín háthon ne merí aur mere sá- 
thíon kí zarúraten rafa kín. Man nesab báten batáín, 
ki yúnhí mihnat karke kamzoron kí madad karná, aur 
Khudáwand Yasú kí báten yád rakhná zarúr hai, ki us 
ne kahá, dená lene se mubárak har — 4amál xx, 17, 85 
Phir koí dia yih parhe : 

Yasú ne Shamaún Patras ko kahá, ai Shamaún Yú- 
nas ke bete, kyá tú mujhe in se ziyáda piy ár kartá hai? 
Us ne use kahá, Hán, ai Khudáwand; tú ķhud jántá hai, 
ki main tujhe piyár kartá tá hún. Us: ne use kahá, ki Me” 
re barra chará. Usne do bára use phir kabá, ki ai Sha- 
maún Yúnas ke bețe, áyá, tú mujhe piyár kartá hai? 
Wuh bolá, ki Hán, al Khudáwand, tú to jántá hai, ki 
main tujh ko piyár kartá hún. Us ne nse kahá, ki Me- 
rí bheren chará; us ne nse tísre martaba kahá, ki Ai 
Shamaún Yúnas ke bete, áyá, tú mujhe piyár kartá hai? 
Tab Patras is liye ki us ne tísrí bár us se kahá, ki áyá, 


tu mujhe piyár kartá hai, dilgír húá, aur use kahá, Ai 
Khudáwand, tú to sab kuchh jántá hai; balki tujhe mą- 
lúm hai, ki main tujhe piyár kartá hún. Yisú ne use 
kahá, Tá merí bheren chará.— Fuh, xx, 15, 17. 

Ya is ko: 

Aur Yasú ne pás ákar un se kahá, ki Asmán aur za- 
mín ká sárá ikhtiyár mujhe diyá gayá; is liye tum já- 
kar sab qanmon ko Báp aur Bete aur Rúh i Quds ke 
nám se baptismá deke shágird karo: aur unhen sikhláo, 
ki un sab báton par amal karen, jin ká main ne tum ko 
hukm diyá hai; aur dekho, main zamána ke tamám ho- 
ne tak har roz tumháre sáth hún. — Mat. xxvii, 18, 20. 


Jab Injil aur waz khatam ho chúke, to do Elder shakhs i maqbúla 
ko Bishop Sáhib ke rú ba rú bázir karke kahen, 


Ham is nek ádmí ko áp pás Bishop mugaddas hone 
ke liye házir karte hain. 

Tab Bishop jamáat ko duá karne ke liye yúņ targíb de: 

Ai bháío, Lúqá aqdas kí Injíl men yún likhá hal ki 
hamárá naját denewálá Masih apne bárah rasúlon ko 
pasand karke bhejne'se qabl tamám rát duá men mashgúl 
rahá, aur rasúlon ke Aamál men lkhá ki jo shágird 
Antioch men the unhon ne Púlús aur Barnabás par 
háth rakhne, aur auwal daur men un ko gair qaumon 
ke pás bhejne se peshtar rozá rakhá, aur æuá mángi; is 
` liye ham ko munásib aur farz hai ki gabl dákhil karne 
aur rawána karne shakhs í má házir se us kám par ja- 
hán ham ko yaqín hai ki Rúh ul Quds ne is ko buláyá 
hai, apne naját bakhshnewále Masíh, aur us ke rasúlon 
kí pairawí karke duá men Jhuken. 


Tab yih duá mángen : 
Ai Qádir | Mutlaq Khudá, sab khúbíon ke bakhsh- 
newále, tú ne apní pák Rúh se apní kalísiyá men kai 


uhde mugarrar kiye hain; rahmat karke is khádim par 


f 


jo Bishop ke kám aur khidmat aur uhde par buláyá ga- 
yá hai, nazr kar, aur apní talím kí rástí se mamúr kar, 
aur umr bhar is ke chál o chalan nekí se árástá kar, tá- 
ki wuh qaulan o fialan is uhde par tere nám ke jalál aur 
terí kalísiyá kí talím o tahzíb ke liye wafádárí se terí 
khidmat kare, ba tufail, hamáre naját dihinda Yasú Ma- 
síh ke sawáb ke jo abad tak tere aur Rúh ul Quds ke 
sáth álim í azlí men jítá, aur hukúmat kartá rahegá. 
Amín. 

Tab Bishop us se jo muqaddas hone áyá hó, yih kahe: 

Ai bháí, chúnki pák nawishte hamen farmáte hain 
ki kisi shakhs par háth rakhne, aur Masíhí kalísiyá kí 
hukúmat men jise us ne apne lahú ke baháne se kam 
qímat ko mol nahín liyá hai, shámil karne men shitábí na 
karen, pas is liye is intizám men dákhil hone se pesh- 
tar tum in sawálon ká jo main ab tum se daryáft kartá 
hún, Khudá ke khauf se jawáb do: 

Kyá tum yaqin jánte ho ki haqíqat'men tum ha- 
máre Khudáwand Masíh kí marzí se is uhda par buláye 
gaye ho? 

J. Mujh ko yaqin hai. 

Bishop. Tumhen yaqin hai ki tamám. ilm o talím 
jo naját i abadí kí zarúrat ke liye darkár hai, ba tufail 
ímán Yasú Masíh ke kifáyatan pák nawishton men shá. 
mil hai? Kyá tumhárá qasd hal ki un ádmíon ko jo tum- 
háre taalluq hon, un pák nawishton se sikhláoge, aur siwá 
us ke jo tumhárí dánist men un se záhir o sábit hai 
aur kisí talím ko na sikhláoge aur na qabúl karoge, ki 
wuh naját i abadi ke wáste zarúr hai?. 


J. Merá yih qasd hai, Khudá Taále ke fazl se. 

Bishop, Kyá tum wafádárí se apne áp ko un pák 
nawishton ke shagl men rakhoge, aur un ke sahí samajh- 
ne ke liye -Khudá se dug mángoge, táki tum ba wasíle 
un ke sihhat i talím sikhláo, aur targíb do, aur mukhá- 


lifon ká mugábala, aur unhen qáil karo? 

J. Main aisá karúngá, Khudá kí madad se. 

Bishop. Kyá tum taiyár ho ki wafádári koshish 
se tamám galtíon, aur gair talímát jo Khudá ke kalám 
ke barkhiláf bain, rafa aur dafa karoge, aur záhirí o bá- 
tiní auron ko kahoge, aur un kí madad karoge ki we ai- 
sáhí karen ? | 

J. Main is liye taiyár hún, Khudá merí madad kare, 

Bishop. Kyá tum bedíní, aur dunyá kí burí khwá- 
hishon se inkár karke, parhezgárí aur rástí aur díndárí 

£ k Vá + x Ler. 2 

se zindagi guzránoge, táki tum auron ko sárí báton men 
apne taín nek kámon ká namúna banáo, ki dushman 
tumháre barkhiláf múnh na utháke sharminda hon? 

J. Main aisá karúngá, Khudá merá madadgár howe. 

Bishop. Kyá tum apne maqdúr bhar sab ádmíon 
ke darmiyán sulh aur mahabbat aur ittihád se khabar- 
gírán rahoge, aur unhen barháoge, aur un ko jo bilá 
ittihád aur ná farmánbardár aur qusúrwár hon, ba ikh- 
tiyár Khudá ke kalám ke jo tumhen diyá jáegá tambíh 
karoge, aur sazá doge? 


J. Main aisá karúngá, Khudá merá madadgár howe. 


Bishop. Kyá tum auron ko muqarrar karne aur 
un par háth rakhne, aur báhar bhejne, aur apne uhde 
ke sab aur faráizon men wafádár hoge? 


J. Main aisá hí rahúngá. N 

Biskop. Kyá tum sab muhtáj, aur muflis, aur aj- 
nabí hájatmandon par Masíh kí khátir apne taín rahím 
o halím záhir karoge? 


J. Main apne taín aisá hí záhir karúngá, Khudá me- 
rí madad kare. 


Tab Bishop yún kahe: 


Jis Qádir í Mutlaq Kbudá hamáre ásmání Báp ne 
aisí achehhí marzí in sab kámon ke adá karne ko tum- 
hen atá farmáí hai, wuhí tumhen unhen púrá karne kí 
qudrat o quwat bakhshe, táki wuh nek kám jis ko us ne 
tumhen shurú karáyá tamám kare, aur ákhirí din men 
tumhen be aib thahráwe; hamáre Khudáwand Yasú 
Masih ke wasíle se. Amin. 


Tab Veni, Creator Spiritus, kahá jáegá. 


A, ai Rúh ul Quds, tú rúhon ko ab ilhám kar, 

, Ksmání ág se ham howen roshan sar ba sar, 
Tú hai málishsáz apne fazl se arwáh ká, 
Sát darje bakhshe bakhshish kaun hai tujh sá bhalá ? 
Auwalan se hai mubárak málish i rahmat tamám, 
Hai tasallí zindagí kí ág ulfat se mudám, 
Roshní jáwed se kar ham ko kámil sar ha sar, 
Káhilí ko dúr kar aur kar tú ab bíná nazar, 
Málish i rahmat se khush kar chihre hí ranjída kú 
Sáth apne fazl bahutáyat kí Rúh ul Quds tú, 
Sulh ghar men rakh, hamáre dushman ko dúr kar, 
Jis jagah rahbar ho tú kyúnkar badí ká ho guzar, 
Báp aur Bete ká ham ko jánná de tú batá, 
Ham tujh hí donon ko ekhí jáwe hai yih iltijá, 
Sab zamáne sábiq aur áyinda men gít ho sadá, 

Be hadd o be intihá hoti rahe terí smá, 
Ho hamesha sifat aur taríf ho dáim ter, 
Báp kí, Bete kí aur Rúh ul Quads kí. 
Yih ho chuke, Bishop yúņ kahe: 
Ai Khudáwand, hamárí duá sun, 
Aur hamárí faryád ko apne pás tak pahuchne de. 
Bishop— Ham duá mángen. 

Ai Qládiri Mutlaq Khudá aur kamál rahím Báp, tú 
ne apní behadd nekoí se apne eklaute aur piyáre Bete 
Yasú Masih ko hamáre najátdahinda aur hamesha kí 
zindagí ke bání hone ke wáste bakhshá, jis ne apní maut 
se hamárí riháí ko kámiliyat bakhshne aur ásmán par 
charh jáne ke bad apni kalísiyá ke árásta aur kámil karne 
ko ádmíon par apní khúbíon ko bakasrat bakhshá, aur 
bazon ko rasúl aur bazon ko nabí aur bazon ko Injil kí 
munáðí karnewale, aur bazon ko charwáhe aur bazon ko 
ustád muqarrar kiye; ham terí minnat karte hain ki tú 
apne is khádim par aisá fazl bakhsh ki wuh abad tak 
terí Injíl aur tere kafáre kí khushkhabrí phailáne ko 
taiyár rahe, aur wuh ilkhtiyár jo use diyá gayá na halá- 
kat balki naját ke wáste, na nuqsán balki madad karne 
ke wáste istimál men láwe, táki wuh aqlmand aur diyá- 
 natdár bande hokar munásib waqt par gharáne ko his- 
sa taqsím karke ákhirat kí abadi khushí men shámil 
howe; bawasíle hamáre Khudáwand Yasú Masíh ke, jo 
tere aur Rúh ul Quds ke sáth abad tak ekhí Khudá jítá 
aur hukúmat kartá rahegá. Amín. 


Tab Bishop aur Elder jo házir hon, muaiyana shakhs ke sir par jo 
un ke sámhne ghutne teke húe hai háth lagáwen, aur Bishop yún kahe: 


Khudá tum par Rúh ul Quds atá far máwe, ki tum 
us kí kalísiyá men Bishop ke kám aur khidmat karo, jo 

ba hukm kalísiyá anr ba wasíla hamáre hátli lagáne ke 
tumhen diye játe hain, Báp aur Bete aur Rúh ul Quds 
ke nám se. Æmín. Aur tumhen yád rahe ki jo fazl tum- 
hen Khudá ne diyá hai sulgáte raho, kyunki Khudá ne 
hamen dahshat kí rúh nahín balki qudrat aur mahab- 


bat aur hoshyárí kí ruh dí hai. 


Tab Bishop us ko Bible dekar kahe: 

Tum ise parho aur auron ko targíb do, aur is kí ta- 
límát par liház karo ; aur un báton par jo is men mun- 
darj hain khúb dhiyán rakho ; aur sargarm raho, ki'wuh 
afzúní jo us se paidá hotí hai sab ádmíon ko záhir howe. 
Tum áp se aur apní talím se hoshyár raho, kyúnki isi 
tarah se tum apne áp ko aur auron ko jo tumhárí sunte 
hain, bachá sakte ho. Tum Masih ke galle ke garariyá 
ho, na ki bheriye; tum un kí pásbání karo; na ki unhen 
phár dálo; aur kamzoron ko sambhálo, bímáron ko changá 
karo, shikasta hálon ko tasallí do, aur khárijon ko pher 
láo, khoe húon ko. talásh karo, aur aise rahím ho ki tum- 
hárí rahmat kisi tarah kam na ho jáe; aur tarbiyat o tam- 
bíh is tarah járí karo ki rahmat ko na bhúlo, táki jab 
wuh Buzurg Garariyá áwe to tum ko jalál ká lázawál táj 
mile; hamáre Khudáwand Yasú Masih ke wasíle se. 
Kmín. 

[ Tab Bishop nae muqaddas húe Bishop aur házrín ko Ashá e 
Rabbání de. ] : 
| pe 

Aur bad is ke ye duáen mánge: 

Ai Rahím Báp, ham terí minnat karte hain ki tú 
is bande par apní ásmání barkat názil kar, aur is tarah 
us ko apní Rúh ul Quds se mamáúr kar ki wuh tere ka- 
lám kí munádí karke aur terí kalísiyá men hukúmat aur 
ikhtiyár pákar na sirf dil o ján se hí tamám sabr aur tą- 

lím men tambíh aur mihnat aur mana kare, balki un ko 
jo ahl i ímán hain shagl aur guftogú aur mahabbat aur 
ímán aur safáí aur sihhat ká namúna ho ; aur is tarah se 
apne daur tamám karke álkhirí din men pákízgí ká táj 
apne Khudáwand se páwe jo rást hal, aur Báp aur Rúh 
ul Quds ke sáth ekhí Khudá jítá aur hnkúmat kartá 
rahegá. Amín. 

Ai Khudáwand, tú hamáre sab kámon men apni 
karím mihrbání se hamárí madad kar, aur apní dáimí 
madad se ham ko barhá, táki ham sab apne kámon men 
jin ká auwal aur ákhir aur ijrá tujh hí se hai tere pák 
nám ká jalál karen, aur ákhirat men terí rahmat se ha- 
mesha kí zindagí pawen, hamáre Khudáwand Yasú Ma- 
síh ke wasíle se. Amín. 

Khudá kí itmínán jo sárí samajh se báhar hai tum- 
háre dilon aur khiyálon ko apní aur apne Bate Yasú Ma- 
síh hamáre Khudáwand kí pahehán aur mahabbat men 
bacháe rakhe ; aur Qádir i Mutlaq Báp aur Bete aur Rúh 
ul Quðs kí barkat tumháre darmiyán aur tumháre sáth 
abad tak howe. Amin. 


II. ELDERON KE MUQARRAR KARNE KÍ TARTÍB. 


[ Us din men jis ko Bishop sáhib ne muaiyan kiyá, ek nasihat yá 
waz kahí jáegí, jis se Elderon ke faráiz aur uhda záhir honge, ki Masih 
kí. kalísiyá men Elder ke uhda hone kí kyá zarúrat hal, aur 'kis tarah 
log un ko un ke uhde par azíz jánen. | 


Bad is ke ek házrin Elderon men se un sab ko jo muqarrar hone 
cháhte hon Bishop sáhib ke sámhne láke kahe: 


Main áp kesámhne in shakshon ko Elder muqarrar 
hone ke wáste házir kartá hún. | 


Tab Bishop sáhib un E: nám buland áwáz se parhkar logon sc 
yún Kane 


Ai bháío, agar Khudá cháhe to áj ham in shakhson 
ko Elder muqarrar karne ká iráda rakhte ham, kyúnki 
bad wájib imtihán ke ham ne koí barkhiláfí nahín páí 
ki we is yhde aur khidmat ke liye sharíat se na buláye 
gae hon, aur we is ke liye láiq na hon; magar koí tum 
men se aisá jurm yá sabab un men jántá ho jis ke báis 
we is pák khidmat men shámil bone ke laiq na hon, to 
wuh áwe aur us hí jurm yá sabab batláwe. 


[ Agar koí jurm yá sabab záhir ho to Bishop sáhib shakhs i muj- 
rim ko jab tak wuh be aib nathahre, Elder muqarrar na kare. | 


Tab yih duá aur r maktúb aur Injil jo záil men mundarj hain parhí 
jáwen: 


DUÁ. 

Ai Qádir i Mutlaq Khudá, sab khúbíon ke bakhsne- 
wále, tú ne apni Pák Rúh se apní kalísiyá men kai uhde 
mugarrar kiye, rahmat karke in khádimon par jo Elder 
hone ke wáste ab buláye gaye, nazr kar, aur un ko apní 
talím kí rástí se mamúr kar, aur umr bhar in kí chálo 
chalan nekí se árástá kar, táki we qaulan aur fhalan is 

uhde par tere nám ke jalál aur terí kalísiyá kí talím o 
tahzíb ke liye wafádárí se terí khidmat karen, ba tufail 
hamáre naját denewale Yasú Masíh kí liyáqat ke, jo abad 
tak tere aur Rúh ul Quds ke sáth álam í azlí men jítá 
aur hukúmat kartá rahegá. Amín. 


Pulús Rasúl ka khatt Afsíon ko Iv. 7—13. 


Ham men se har ek ko Masíh ke inám ke andáza 
ke muwáfiq fazl máyat húá hai. Is wáste wuh kahtá 
hat, ki us ne únche par charh ke qaid ko qaid kiyá, aur 
ádmíon ko inám diye. (Aur us ká úpar charhná, siwá 
us ke aur kyá hai, ki wuh pahle zamín ke níche utrá? 
Wuh jo utrá, so wuhí hai, jo sáre ásmánon par charhá, 
táki sab ko bharpúr kare.) Aur us ne bazon ko rasúl, 
aur bazon ko nabí, aur bazon ko Injíl ke munádí-kar- 
newále, aur bazon ko charwáhe, aur bazon ko ustád. 
mugarrar kar diyá; táki muqaddas log khidmat ke kám 
men árásta hote jáwen, aur Masih ká badan bantá jáe: _ 
Jab tak ham sab ke sab ímán aur Khudá ke bete kí 
pahchán kí yagánagí tak, aur kámil insán, yane, Masih 
ke púre qadd ke andáza talak, pahúnche. 

Yúhanná kí Injil x, 1—16. 

Main tum se sach sach kahtá hún, Jo ki darwáza 
se bher-khána men dákhil nahín hotá, balki aur taraf 
se úpar charhtá hai, wuh chor aur batmár hai. Lekin 
wuh jo darwáza se dákhil hotá hai, bheron ká garariyá 
„haí. Uske liye darbán kholtá hai; aur bheren us kí 
áwáz snntí hain ; aur wuh apní bheron ko nám leke bu- 
látá hai, aur unhen báhar le játá hai; Aur jab wub ap- 
ní bheron ko báhar nikáltá hal, to un ke áge áge chaltá 
hai, aur bheren us ke píchhe ho leti hain ; kyúnki we us 
kí áwáz pahchánti hain. Aur we begána ke píchhe 
nahín játín, balki us se bhágtí hain ; is liye ki begánon 
kí áwáz nahín pahchántín. Yasú ne yih tamsíl unben 
kahí; lekin we na samjhe, ki yih kyá báten thín, jo 
wuh un se kahtá thá. Tab Yasú ne unhen phir kahá, 
Main tum se sach sach kahtá hún, ki bheron ká dar- 
wáza main hún. Bab jitne mujh se áge áe, chor aur 


( 135 ) 


batmár hain : par. bheron ne un kí na suní. Darwáza 
main hún : agar koí shakhs mujh se dáķhil ho, to naját 
páwegá, aur andar báhar áe jáegá, aur charágáh páegá. 
Chor nahín átá, magar churáne aur qatl karne aur ha- 
lák karne ko: main áyá hún, táki we zindagí þáwen, 
aur ziyáda hásil karen. Achchhá garariyá main hún: 

achehhá garariyá bheron ke liye apní ján detá hai. Par 
mazdúr, aur wuh jo garariyá nahín, aur bheron ká má- 
lik nahín, bheriyá áte dekhkar bheron ko chhor detá 
hai, aur bhág játá hai, aur bheriyá unhen pakartá hai, 
aur bheron ko paráganda kartá hai. Mazdúr bhágtá 
hal, kyúnki wuh mazdúr hai, aur bheron ke liye fkr 
nahín kartá. Achchhá garariyá main hún, aur apníon 
ko pahchántá hún, aur merí mujhe jántí hain. Jis ta- 
yah së Báp mujhe jántá hai, us tarah main Báp ko ján- 
tá hún: aur main bheron ke liye apní ján detá hún ; aur 
merí aur bhí bheren hain, j jo ìs bher-khána kí nahín ; ; 
zarúr hal, ki main unhen bhí láún, aur we meri áwáa 
sunengi, aur ek hí galla, aur ek hí garariyá hogá, 


Bad is ke Bishop un se yún kahe: 

Ái Bháío, tum ne apní khilwatí imtihán, aur Injíl 
ke pák sabagon aur Rasúlon ke nawishton men suná 
har ki yih uhda jis par tum buláye gaye ho kaisí iz- 
zat aur bhárí báton ká hai; aur ham phir Khudáwand 
Yasú Masíh ke nám:se tumhen targíb dete hain ki tum 
is ko yád rakho ki kis qadr jazat aur hurmat aur kaise 
wazní uhde par tum buláye gaye ho: maslan, Khudá- 
wand kí taraf se Rasúl aur nigahbán aur mukhtár mu- 
qarrar húe, táki Khudáwand ke gharáne ko sikhláo, aur 
nasihat do, aur un kí pásbání aur khabrgírí karo, aur 
khárijon ko pher láo, aur khoe húon ko talásh karo, aur 
Ínjíl aur Khudá ke kafáre kí khushkhabrí phailáne ke 
wáste mustaid raho. Ís liye hamesha apne zihn men 
naqsh karo ki kaisá bhárí khazána tumháre supurd húá, 
„kyúnki we Masih kí bheren hain, jin ko us ne apní maut 

se mol liyá, aur jin ke wáste us ne apná lahú baháyá. 
Aur kalístyá jis kí tum khidmat karoge, so Khudáwand 
kí dulhin aur badan hai; aur agar koí aisá ittifáq ho ki 
kalísiyá yá us ká koí member tumhárí gaflat se nuqsán 
yá atkáo páwe, to tum jánte ho ki wuh kaisá bará qusúr 
aur us kí kyá khaufnák sazá hai; is liye tum Khudá ke 
farzandon Masih kí dulhin aur badan kí nisbat apne áp 
men khúb daryáft karo ki tumhárí khidmat ká anjám 
kyá hai; aur hoshyár raho ki apne kám aur khabardárí 
aur sargarmí se báz na áo, jab tak ki tum apne magdúr 
bhar aur apne wájibí farz ke mutábiq un sab ko jo tum- 
háre mutalliq hain, yá honge, Khudá ke ímán aur pah- 
chán ke miláp men, aur Masíh kí pukhtagí, aur kámi- 
liyat men na láo, táki tumbáre darmiyán dín kí gúmrá- 
hí yá zindagí kí badzátí ko jagah na rahe. 


Pas, tumháre uhde azbas afzal aur aise mushkil hain 
tum par záhir hai ki kis tarah khabardárí aur koshish 
se us men mashgúl rahná cháhiye, ki tum us Khudá- 
wand ke jis ne tum ko aisí barí fazílat men buláyá hai 
tábidár aur shukrguzár raho; aur aláwa is ke tum. kisí 
se bezár na ho, aur na auron ko bezár karne ká báis hoo. 
Lekin tum apne áp se us ke wáste níyat o iráda nahín 
-rakh sakte, kyúnki yih níyat o tágat sirf Khudá kí bakh- 
shish se hai; is liye tum par yih farz hai ki dil o.ján se 
us kí Pák Rúh ko mángo, aur agar tum aise bhárí kám 
ko jo ádmíon kí naját ke wáste hai kisí aur wasíle se si- 
wáe talím aur nasíhat ke jo pák nawishton men mun- 
darj hain, aur chál chalan se jo us ke mutábiq hai adá 
nahín kar sakte, to khúb khiyál karo ki kis tarah Injí 
ká parhná aur síkhná, aur us ke mutábiq apne áp aur 
auron ko jo kháss tumháre sáth hain adab o adáb se 

durust karná tum par wájib hai; isí sabab se (jahán tak 
ho sake) sab dunyáwí andesha aur r talím chor do, aur 
un ko aláhida karo. 

Hamárí ummed qawí hai ki tum ne is waqt se ba- 
hut peshtar in sab báton ká andáza kar liyá, aur tum 
musammam iráda rakhte ho ki Khudá ke fazl se apne 
taín is khidmat par jis par usne apní mihrbání se tum- 
hen buláyá hai masrúf rakho, aisá ki hatt al maqdúr ‘sí 
ek kám men bilkull mashgúl raho, aur sab apne andesha 
aur talím is taraf rakho, aur hamesha Khudá Báp se ba- 
wasíle tanhá naját denewále hamáre Khudáwand Yasú 
Masih ke Rúh ul Quds kí ásmání madad ko mángte ra- 
ho; aur roz marra nawishton ke parhne aur andáza kar- 
ne se apní khidmat ke waste pukhte aur mazbút hote 
raho ; aur apne áp ke aur apne logon ke muqaddas kar- 
ne, aur un ko Masíh ke gáiða aur talím ke mutábiq 
durust banáne kí koshish karo, táki tum logon kí pai- 
rawí karne ke wáste láiq aur nek namúna bano. Aur 
chúnki yih Masih kí jamáat jo házir hai tumhárí níyat 
aur iráða in báton kí nisbat khúb samjhen aur tumhárá 
wada tum ko tumháre faráiz ke adá karne men ziyáda 
barháwe, is liye tum in báton ká jo Khudá aur us kí ka- 
lísiyá ke nám se sawál karen, sáf jawáb do: 

Kyá tum apne dil men sochte ho ki haqígat men 
tum hamáre Khudáwand Yasú Masih kí marzí se Elder 
ke uhde par buláye gaye ho? 

J. Main aisáhí sochtá hún. 


Bishop. Tumhárá yaqin hai ki tamám ilm o talím 
jo naját i abadí kí zarúrat ke liye darkár hai ba tufail 
ímán Yasú Masíh ke kifáyatan pák nawishton men shá- 
mil hai; aur tumhárá qasd hai ki un ádmíon ko jo tum- 

háre talluq hain un pák nawishton se sikhláoge, aur Sin 
wá us ke jo tumhárí dánist men un se záhir o sábit hai 
aur kisí talím ko na sikhláoge, aur na qabúl karoge ki 
wuh naját i abadí ke wáste zarúr hai? 


J. Merá yih qasd hai, Khudá Taálá ke fazl se. 


Bishop. Kyá tum Masíh kí talímát aur Sacrament- 
on aur tarbíyat ko jaisá Khudá ne farmáyá hai wafádárí 
koshish se hamesha járí karoge? 


J. Main aisá hí karúngá, Khudá merá madadgár 
ho. 


Bishop. Kyá tum taiyár ho ki wafádárí koshish 
se tamám galtíon aur gair talímát ko jo Khudá ke 
kalám ke barkhiláf hai, rafą aur dafa karoge, aur kyá 
bímár aur kyá change jo tumháre talluq men ho, jaisá 
mauqa aur munásib ho záhirí o bátiní targíb o nasíhat 
karoge ? 

J. Khudá merá madadgár ho; main aisá karúngá. 


Bishop. Kyá tum dunyáwí aur jismí talím ko chop- 
kar duáen aur pák nawishton ke parhne men aur aisí 
" talím men jo un ke samajhne ke liye mufíd hai koshish 
se mashgúl rahoge? 

J. Main aisí koshish karúngá ; Khudá merá madad- 
gár howe. 


Biskop. Kyá tum Masíh kí talímát ke mutábiq 
khud aur apne gharáne ko tartíbwár aur taqaiyud se 
árásta banáoge, aur apne áp aur un ko jahín tak ho 
sake, Masih ke galle ke wáste nek aur sahíh namúna 
dikhláoge? 

J. Main is par apná dil lagáúngá; Khudá merá 
madadgár ho. 


Bishop. Kyá tum apne magdúr bhar sab Masíhí 
logon ke darmiyán, aur kháss karke un men jo tumháre 
mutalliq hon sulh aur ittifáq o mahabbat ko pushtí aur 
taraqqí doge? 

J. Main aisáhí karúngá; Khudá merá madadgár 
ho. 

Bishop. Kyá tum apne álá darje ke Ministeron ko 
Jin ke supúrd aur hukúmat men ho adab se mánoge, 
aur khushdilí se un kí pák nasíhat kí pairawí karke un 
ke díní hukmon ke muti rahoge? 

J. Main aisá karúngá; Khudá merá madadgár ho. 

Tab Bishop sáhib khare hoke, yún kahe: | 

Jis Qádir 1 Mutlaq Khudá hamáre ásmání Báp ne 
aisí achehhí marzí in sab kámon ke adá karne ko tum- 
hen atá farmáí hai, wuhí tumhen unhen púrá karne kí 
qudrat aur quwat bakhshe, táki wuh nek kám jis ko us 
ne tumhen shurú karáyá, tamám kare; hamáre Khudá. 
wand Yasú Masih ke wasíle se. Amín. 


[ Is ke bad jamáat se darkhwást kí jáe, ki we un sab báton ke 
wáste apne apne dil men Khudá se duá mángen, aur in duáon ke wás- 
te thori der khámoshí rahe. ] 


Tab Bishop sáhib (we sab jo Elder mugarrar hone cháhte hon, 
ghutne teken ) Veni, Creator Spiritus, shurú kare, aur bári bári se misrá 
e úlá, Bishop sáhib aur misrá e ákhirí sab házirín aur Elder parhte 
rahen: 

A, ai Rúhul Quds, tú rúhon ko ab ilhám kar, 

Asmání ág se ham howen roshan sar ba sar, 

Tú hai málishsáz apne fazl se arwáh ká, 

Sát darje bakhshe bakhshish kaun hai tujh sá bhalá ? 

Auwalan se hai mubárak málish í rahmat tamám, 

Hai tasallí zindagí kí ág ulfat se mudám, 

Roshní jáwed se kar ham ko kámil sar ba sar, 

Káhilí ko dúr kar aur kar tú ab bíná nazar, 
Málish í rahmat se khush kar chihre hí ranjíða kú 
Sáth apne fazl bahutáyat kí Rúh ul Quds tú, 

Sulh ghar men rakh, hamáre dushman ko dúr kar, 
Jis jagah rahbar ho tú kyúnkar badí ká ho guzar, 
Báp aur Bete ká ham ko jánná de tú batá, 

Ham tujh hí donon ko ekhí jáwe hai yih iltijá, 
Sab zamáne sábiq aur áyinda men gít ho sadá, 


Yih ho chuká, to Bishop yih kahke duá mánge. Ham duá mángen: 

Ai Qádir i Mutlaq Khudá, aur ásmání Báp, tú. ne 

apní lá intihá mahabbat aur nekoí se apne iklaute aur 
piyáre Bete Yasú Masih ko hamáre naját dahinda aur 
hamesha kí zindagí ká bání hone ke wáste bakhshá, jis 
ne apní maut se hamárí riháí ko kámilíyat bakhshne aur 
ásmán par charh jáne ke bad apne rasúlon aur nabíon 
aur Injil ke munádí karnewálon aur ustádon aur char- 
wáhon ko zamín par bhejá, jm ke kám aur khidmat se 
usne tamám jahán ke hisson men se ek bare galle ko 
jama kiyá, ki wuh tere pák nám kí abad ul hamd bajá 
„láswen; aur in sab terí abadí nekoí kí niamaton ke wáste 
ham dil o ján se terá skukr karte hain ; aur yih ki tú ne 
apne khádimon ko aise uhde aur khidmat men jo ádam- 
zád kí naját ke wáste muqarrar hain buláyá hai, ham 
terí hamd o saná gáte hain; aur ham garíbí se tere mu- 
` tabarrik Bete ke wasíle se terí minnat karte hain ki un 
- sab ko jo yahán yá aur kahín tere nám ko pukárte hon, 
apná fazl bakhsh, táki ham is ke aur sab aur terí nią- 
maton ke shukrguzár rahen ; aur ham roz ba roz Rúh ul 
Quds kí madad se terí aur tere Bete kí pahchán aur 
ímán men barhte jáwen, táki in tere Ministeron se aur 
un logon se bhí jo terí khidmat ke liye in ke má taht 

hon, tere pák nám ká jalál í abadi záhir. howe, aur teri 
mutabarrak bádsháhat kí taraqqí hoti jáwe; ba wasíle 
tere Bete hamáre Khudáwand Yasú Masíh ke jo Rúh ul- 
Quds kí ektáí men tere sáth abad tak jítá aur hukúmat 
kartá rahegá. Amín. 

Jab yih duá ho ehuká, sab shalhs jo Elder muqarrar hone áye 


hon farotani se ghutne tekte rahen, aur Bishop Elder on ke sáth har ek 
par háth rakhkar, yun kahtá jáwe : 


Khudá tujh par Rúh nl Quds atá farmáwe, ki tú us 
kí kalísiyá men Elder ke kám aur khidmat kare, jo ba- 
hukm kalístyá ba wasíle hamáre háth'lagáne ke tujhe 
diye játe hain; aur tú Khudá ke kalám aur us kí pák 
Sacramenton ke wafádár taqsím karnewále ho; Báp aur 
Bete aur Rúh ul Quds ke nám se. Amín. 


Aur we sab ghutne teke rahen, aur Bishop har ek ke háth men 
Bible de dekar yih kahe : 


 Kalísiyá men Khudá ke kalám kí munádí karne 
aur jamáat men Pák Sacramenton ke amal karne ko 
Elder ke ikhtiyár le. 

Aur phir Bishop yún kaho : 


Ai kamál rahím Báp, ham terí minnat karte hain 
ki in apne khádimon par apní ásmání barkat bakhsh, 
táki we rástbází ká libás pahinen, aur terá kalám jo un 
kí zubán se nikle befáida záhir na ho ; aur bakhsh de ki 
jo kuchh we hamáre naját ke wáste tere kalám se yá ns 
ke mutábiq kahen, ham use snnen aur qabúl karen ; aur 
sab ham apne qaul aur fial men tere jalál aur bádshá- 
hat kí taraqqí karne ko koshish karen, ba wasíle hamáre 
Khudáwand Yasú Masih ke. Amin. 

Ai Khudáwand, tú hamáre sab kámon men apní 
karím mihrbání se hamárí madad kar, aur apní dáimí 
madad sc ham ko barhá, táki ham sab apne kámon men 

| . 

jin ká auwal aur ákhir aur ijrá tujhí se hai, tere pák 
nám ká jalál karen, aur ákhirat men terí rahmat se ha- 


mesha kí zindagí páwen, ba wasíle hamáre Khudáwand 
Yasú Masih ke. Amín. 

Khudá kí itmínán jo sáre samajh se báhar hai, tum- 
háre dilon aur khiyálon ko apní aur apne Bete Yasú 
Masíh hamáre Khudáwand kí pahchán aur mahabbat 
‘men bacháe rakhe; aur Qádiri Mutlaq Báp aur Bete aur 


Rúh ul Quds kí barkat tumháre darmiyán aur tumháre 
sáth abad tak howe. &mín. 


[ Agar ek din men Deacon aur Elder donon mugarrar hon, to Dea- 
con pahle aur Elder mábað us ke mugarrar kiye j jáwen; aur ye duáen 
jo in uhdon ke wáste makhsús hain, pahle Deacon ke liye aur phir 
Elder ke mugarrar hone ke wáste parhí j jáwen ; aur Deacon ke uhde ke 
wáste Afsíon ká Khatt iy, 7-13, parhá jáwe; aur bad is ke we jo 
Deacon muqarrar húe cháhte hon tartib i mazkúr ke mutábig imtihan 
dekar muqarrar howen. Tab ek un men se Yúhanná kí Injil x, 1-16, jo 
isi uhde ke Jiye muaiyan hai parhe, aur we jo Elder muqarrar húe 
cháhte hon is uhde kí tartíb ke muwáfig imtihán dekar muqarrar 
howen. | 


ALI. DEACON KE MUQARRAR HONE KÍ TARTÍB. 


[ Us din men jis ko Bishop sáhib ne muaiyan kiyá, ek nasíhat yá 
waz kahí jáegi, jis se Deacon ká farz aur uhda záhir hoņge. ] 


Bad is ke ek Elderon men se un shakhson ko jo Deacon muqarrar 
hone cháhte hon, Bishop ke sámhne házir karen, aur Bishop un ke nám 
buland áwáa se parhkar jamáat se yún kahe: 

Ai bháío, agar koí tum men se in shakhson kí nis- : 
hat jo Deacon mugarrar hone ko házir hain kisí jurm yá. 
sabab ko jántá ho jis ke báis we is ubde men shámil 
hone ke láig na hon, to wuh Khudá ke nám se áwe aur 
us júrm yá sabab ko záhir kare. 

[ Agar koí júrm yá' sabab záhir ho, to Bishop shakhs i mujrim ko 
jabtak wuh be aib na thahre, Deacon muqarrar na kare. ] 

Tab yih duá aur khatt parhá jáwe : 

DUÁ. 


Ai Qádir i Mutlaq Khudá, tú ne apní iláhí pesh- 
bíní se apni kalísiyá men Ministeron ke kai ek darje 
muqarrar kiye, aur apne Rasúlon ko ilhám bakhshá ki we. 
muqaddas Stephen tere auwal shahíd ko mai auron ke 
Deacon ke darje par buláwen; pas mihrbán hokar in 
apne bandon par jo ab is uhde aur khidmat par buláye 
gaye hain nazr kar, aur un ko apní sachcháí se mamúr 
aur chál chalan kí rástí se aisá árásta kar ki we is uhde 
par qaul aur fjal se tere nám ke jalál karne aur terí ka- 
lístyá kí taraqqí karne men wafádárí se terí bandagí ka- 
ren; hamáre naját denewále Yasú Masíh ke sawáb se jo 
tere aur Rúh ul Quds ke sáth ab aur hamesha tak jítá 
aur hukúmat kartá rahegá. Amín. 

Pahle Timtáús ko m. 8-13. 


Isí tarab khádim-ud-dín bhí durustí ke sáth raben, 
na ki dozubán, yá sharábí, yá nárawá nafa uthánewále; 
aur ímán ke bhed ko sáf dil se yád kar rakhen. Aur ye 
pahle ázmáe jáwen ; us ke bad agar beaib thahren, to 
khidmat karen. Isf tarah un kí jorúán bhí durustí ke 
sáth rahen, na ki tuhmatíán, balki parhezgár, aur sárí 
báton men diyánatdár howen. Khádim-ud.-dín ek ek jorú 
karen, aur apne bachehon aur apne gharon ká bakhúbí 
bandobast karte hon. Kyúnki jinhon ne achchhí tarah 
wuh khidmat kí, so apne liye achehhá darja aur usímán 
men jo Masih Yasú par hai, bahut sí himmat paidá kar- 
te hain. 


Tab Bishop un har ek ká jo Deacon muqarrar hone áye hon, logon 
ke rú ba rú is tarah se imtihán de: 


Kyá tum apne dil men yaqín karte ho ki Rúh ul 
Quds ke ilhám se Masíh kí kalísiyá men is yhde kí 
khidmat par Khudá ke jalál kí taraqqí karne aur us ke 
logon ke árásta banáne ke liye buláye gaye ho ? 

J. Yih merá yaqin hai. | 

Bishop. Kyá tum bilá shubha Ahdi Atíq o Jadíd 
ke sab qánúní nawishton par ímán rakhte ho? 

J. Hán, main un par ímán rakhtá hún. 

Bishop. Kyá tum dil o ján se un ko parhoge, aur 
un logon ko jo tumháre mnutalliq hain samjháoge ? 

J. Main aisá karúngá. 

Biskop. Deacon ká tallúg hai ki wuh iláhí íbádat 
men Elder kí madad kare, aur khásskarke Pák Sacra- 
ment kí taqsím men us ká madadgár howe, aur Pák 
nawishton ko parhe aur un ká bayán kare, aur larkon ko 
sikhláwe, aur unhen istibág dewe; aur aláwa is ke us 
ke uhde men yih matlúb hai ki wuh bímáron aur muh- 

tájon aur nátawánon ko talásh kare, táki we mulágíhon 
aur madad páwen ; pas, tam khushí aur razámandí se ise 
amal men láoge ? 

J. Main aisáhí karúngá, Khudá kí madad se. 

Bishop. Kyá tum muwáfiq talím Masih ke apne aur 
apne gharáne kí chál o chalan ko hoshyárí se durust 
aur árásta karoge, aur apne maqdúr bhar áp ko aur un 
ko Masih ke galle ke wáste achchhá namúna banáoge? 

J. Main aisáhí karúngá ; Khudá merá madadsár ho. 

Biskop. Kyá tum un ko jin ke supurd aur hukú- 
mat men ho adab se mánoge, aur un kí nasíhat kí dilí- 
razámandí aur khushí se pairawí karoge ? 

J. Main yih karne kí koshish karúngá ; Khudá me- 
rá madadgár ho. 

Tab Bishop apne háth bárí bárí un har ek ke sir par rakhkar yún 
kahe : Å 
Khudá kí kalísiyá men Deacon ke uhde ká ikhti- 
yár le; Báp aur Bete aur Rúh ul Quds ke nám se. 

1 
Amn. 

Phir Bishop un har ek ko Bible muqaddas dekar kahe : 

Khudá kí kalísiyá men Pák Nawishton ke parhne 
aur munádí karne ká ikhtiyár le. 

Tab ek shakhs jis ko Bishop ne muaiyan kiyá Injíl parhe. 

Lúká kí Injíl x11. 35-88. 

Cháhiye ki tumhárí kamar bandhí rahe, aur tum- 
hárá diyá Jaltá rahe, aur tum un ádmíon kí mánind ho, 
jo apne kháwind kí ráh dekhte hon, ki kab wuh shádí 
men se áwe;táki jab áwe, aur khatkhatáwe, hat us ke 
wáste darwáza khol den. Mubárak hain we naukar 
jin ko kháwind áke jágte páwe: main tumhen sach 
kahtá hún, ki wuh áp kamar bándhke unhen kháne ko 
bitháwegá, aur pás áke un kí khidmat karegá. 

< > Ó tæ) 

Us waqt Salát í Rasúl se peshtar ye duien mángi jáengín : 

Ai Qádir i Mutlaq Khudá, sab khúbíon ke bání, tú 
ne apne kamál mihrbání se apní kalísiyá men in apne 
bandon ko Deacon ke uhde par bulákar qabúl kiyá hai; 
is liye, ar Khudáwand, ham terí minnat karte hain ki tú 
in ko in kí khidmat men hayádár aur halím aur bá tartíb 
baná ; aur sab rúhání tarbíyat ke mánne ke liye mustaid 
kar, táki we hamesha nek níyatí ko apne.dil men gawáh 
rakbkar aur tere Bete Masih men abad tak qáim o maz- 
bút hokar is adná darje men aisí chál o chalan banáwen 
ki terí kalísiyá ke álá darje kí khidmaton par buláye 
jáne ke qábil hon , ba wasíle tere Bete hamáre naját dene- 
wále Yasú Masih ke, jis.ko abad tak izzat aur jalál howe. 
Amin. 

Ai Khudáwand, tú hamáre sab kámon men apní 
karím mihrbání se hamárí madad kar, aur apní dáimí 
madad se ham ko barhá, táki ham sab apne kámon men 
Jin ká auwal aur ákhir aur ijrá tujh hí se hai, tere pák 
nám ká jalál karen, aur ákhirat men terí rahmat se ha- 
mesha kí zindagí páwen ; ba wasile hamáre Khndáwand 
Yasú Masih ke. Amín. 

Khudá kí itmínán jo sári samajh se báhar hai 
- tumháre dilon aur khíyálon ko apní aur apne Bete Yasú 
Masíh hamáre Khudáwand kí pahchán aur mahabbat 
men bacháe rakhe; aur Qádir í Mutlaq Báp aur Bete 
aur Rúh ul Quds kí barkat tumháre darmiyán aur tum- 
háre sáth abad tak howe. Amín. 


VII. 
GIRJÁ KE KONE KÁ PATTHAR RAKHNE KÍ TARTÍB. 
Minister us jagáh jahán patthar rakhá jáwe, kháre hokar házirín 
se yún kahe: 

Ai azizo, Khudá ká kalám hamen sikhlátá hai, dar- 
hálate ki ásmánon ká ásmán us wáhid i abadi kí gun- 
jáish nahín rakh saktá, to kamtar hai ki haikal kí díwár 
jo ádmíon ke háth kí banáí húí hain us kí samáí karen, 
chúnki ádmí kí aulád se uskí khushnúdí hai aur jahán 
do tín shakhs us ke nám se báham 1katthe hote hain, 
wahán un ke bích wuh maujúd hotá hai, aur sab sábiq 
waqton men us ke khádimon men us kí ibádat karne ke 
liye kháss kháss jagah muqarrar kí thín, maslan, Yaqúb 
ne Baitel men Khudá ke ghar ke wáste ek patthar ká 
sutún khará kiyá thá, aur Músá ne bayábán men us ke 
wáste ek maskan banáyá, aur Sulaimán ne Khudáwand 
ke wáste haikal tamír kí thí, jis ko us ne logon ke sámh- 
ne apne jalál i azím se mamúr kar diyá, is liye ham ya- 
hán ikatthe húe hain ki apne báp dádon ke Khudá kí 
ibádat karne ke liye ek nae makán kí tamír men kone 
ká patthar lagáwen ; aur ham kuchh shaqq na samjhen 
ki wuh hamárí nek níyat ko mihrbání se qabúl na ka- 
regá, balki ham us kí taríf karen, aur duá mángen ki 
wuh hamáre is kám par barkat bakhshe. 

{ Yahán ek Git gayá jáwe. ] Tab Minister kahe: 

Ham duá mángen. 


Ai kamál zú-l-jalál Khudá, ásmán terá takht aur 
„amín tere pánw kí chaukí hai, wuh ghar kahán hai jo 

tere wáste banáyá játá, aur terí árámgáh kahán? Ai 
Khudáwand Khudá, terá nám mubárak howe, ki tujh 
ko pasand áyá hai ki ádmíon kí aulád ke darmiyán ma- 
kán banáwen, aur zamín par muqaddas logon ke bare 
majma men sakúnat kare. Ab khásskar tere nám ká 
shukr karte hain ki tú ne apní khushí sein bandon ke 
dilon men muassir kiyá ki we aisí jagahon men terí bá- 
dat ke liye ek makán banáwen, aur tú ne apne fazl se 
in ke dilon ko máil kiyá, ki we tere nám ke jalál zálne 
karne ke liye.apní milkíyat se kuchh. den, aur ab ham 
terí minnat karte hain ki hamesha tó apní barkaton ko 
unkí díní tajwíz men bakhsh. Æmín. 


Aur jab tak yih terá maskan talyár na ho jáwe, aur 

J ð y Jåwe, 

teri 1bádat ke liye muqaddas na thabre, aur ádmíon ke 

qarz aur dawá se ázád na ho, tab tak bahut se banáne- 
2 2 VILA 

wálon men sharík rahen. Amin. 


Aur in tere bandon ke mashwara men sulh aur mi- 
lansárí ho, anr khudgarzí aur mntafarriq iráde un ke 
darmiyán jagah na páwen, aur yih makán bilá zakhm 
yá hádisá pahúnchne kisi shakhs ke tamír ho jáwe, aur 
jis wagt unke háthon ká kám khatm aur yih makán te- 
rí khidmat ke wáste taivár ho chuke, us waqt bakhsh de 
ki we sab jo is makán kí fáidmandí men shatík hon ns 
ko achebhí tarah se istiamál men lákar tere mutabarrik 
nám ke jalál ke liye apní shukrguzárí záhir karen; ba 
wasíle Yasú Masih hamáre Khudáwand ke. AÆmín. 

Bakhsh de ki we sab jo ávanda is 1márat men jo 
banáf játí hai terí ibádat men is tarah shámil hon ki 
díndárí ke sab pák shugl men terí khidmat karke tujhe 
pasand áwen, táki álkhirat men imárat í bálá ke muqad- 

das makánon men jo bagair háth ke bane húe hain, aur 
Jin ká banánewálá aur basánewálá Khudá hai, dakhl pá- 
wen. Amín. R 

Ai Khadáwand, hamárí sun, kyúnki tú hamárá Khu- 
dá hai, jis par ham tawakkul karte hain, aur jab ki ham 
„amín par tujh se duá máng chuken, to aisá ho kijinhou ` 
ne tere nám ke liye aisí jagah banwáí hai, aur sab jo . 
tere muqaddas aur kharíd kiye húe hain, un ke sáth sah 
terí khúbíon ke liye jo tú ne yahán is zamín par, aut 
wahín ásmán par hamáre wáste bakhshín hain, abad tak 
terí hamd o saná gáwen. Amín. 


Ham terí minnat karte ki ye hamárí dugen apne 
piyáre Bete ke wasíle se qabúl kar, aur tujhí sachcha 
aur zinda Khudá Báp aur Bete aur Rúh ul Quds ko 12- 
zat aur hamd o jalál abad ul ábád tak howe. Amín. 


Tab Minister Zabúr i záil parhe, yá Minister shurú kare aur log us - 
ke sáth bárí bárí us kí áyaten parhen. 


Zabúr, CXXXII. 
Ai Khudáwand, Dáúd ko aur us kí sárí mashaqqat- 
on ko yád kar: . _ i 
- Kyúnkar us ne Khndáwand kí qasam kháí, aur Yá- 
# L A r 2 L 2 
qúb ke tawáná Khudá kí nazr mání; 
Yaqínan main to apne ghar kí chhat tale na jáún- 
gá, aur na apne palang par charhúngá ; ; 


Main na khwáb ko apní ánkhon men jáne dúngá, 
ana na nínd ko apní palakon men, 


Jab tak ki Khudáwand ke liye ek makán, aur Yá- 
qúb ke tawáná Khudá ke liye ek maskan na páún. 


Dekho, ham ne ns kí khabar Ifrátha men suní : aur 
2 À A r 3 
kaf = A r A 
ham ne wuh maqám jangal ke maidánon men páyá. 


Ham us ke maskanon men jáenge; aur ham us ke 
pánwon tale kí chankí ke barábar us ko sijda karenge. 


i 

Uth, ai Khudáwand, apní árámgálh men dákhil ho, 
tú aur teri qúwat ká sandúq. 

Apne káhinon ko sadáqat ká libás pahiná, aur tere 
pák log khushí se lalkáren. 

Apne bande Dáúd kí khátir apná munh apne masíh 
se mat mor. | 
„„ Khudáwand ne rástí se Dáúd ke liye qasam kháí, 
Jis se wuh na phiregá, ki Main tere pet ke phal men se 
tere liye tere talkht par bithláúngá. 

Agar tere larke mere ahd aur merí shahádat ko, Jo. 

: WW z ef 

main unhen batáúngá, hifz kareuge, to un ke larke bhí 
tere takht par abad tak baithte chale Jáenge. | 
| Ki Khudáwand ne Saihún ko pasand farmáyá, aur 
cháhá, ki wuh us ke liye maskan ho. j 


Yih mere chain ká abadi makán hai, main us men 
basúngá ; kyúnki main us par rágib hún. 

Main us ke zakhíron men bahut sí barakat dúngá; 
main us ke miskínon ko roti se ser karúngá. 

; Main us ke káhinon ko naját ká libás pahináúngá, 
aur us ke pák log kkhushí se chilláenge. 

Wahán main aisá karúngá ki Dáúd ke síng se ek 
shákh phútegí; main apne mamsúh ke liye ek chirág 
thahráúngá. | 

Aur khijálat us ke dushmanon ká libás karúngá: 
lekin us ke úpar usí ká tá) dahdaháegá. 


Sabaq Pahlá Qurintíon ká Im, 9-28. 


Kyúnki ham Khudá kí khidmat men hamkhidmat 
hain: tum Khudá kí khetí, aur Khudá kí imárat ho. 
Main ne Khudá ke fazl ke muwáfiq, jo mujhe ináyat 
húá, aglmand miamár kí mánind neo dálí, aur dúsrá us 
par raddá dhartá hai. So har ek gaur kare, ki wuh 
kis taur se dhartá hal. Kyúnki siwá us neo ke, jo parí 
hai, koí dúsrí neo dál nahín salktá; wub Yasú Masih hai. 
So agar koí us neo par sone, rúpe, beshgímat patthar, 
lakrí, ghás phús ká raddá rakhe; To har ek ká kám zá- 
hir hogá, ki wuh din us ko záhir kar degá: kvúnki aise 

kám ág se záhir hote hain, aur jis ká kám jaisá haí ág 
parakhegi. Jis ká kám, jo us ne us par banáyá, gáim 
rahegá, wuh ajr páwegá. Aur jis ká kám jal jáwegá, 
wuh nuqsán utháwegá ; lekin wuh áp bach jáwegá ; par 
alsá, jalsá Ág se. Kyá tum nahín jánte, ki tum Khudá 
kí haikal ho, aur ki Khudá kí Rúh tum men bastí hai? 
Aur agar koí Khudá kí haikal ko kharáb kare, to Khu- 
dá us ko kharáb karegá, kyúnki Khudá kí haikal pák 
hai, aur wuhí tum ho. Koí áp ko fareb na dewe. Jo 
koi tumháre darmiyán áp ko is jahán men hakim sam- 
jhe, to bewuqúf bane, táki hakím ho jáwe. Kyúnki is 
jahán kí hikmat Khudá ke áge bewuqúfí hai. Ki likhá 
hai, ki Wuh hakímon ko un hí kí chaturáíon men phan- 
sátá Lai. Aur yih, ki Khudáwand hakímon ke qiyáson 
ko jartá hai, ki bátil hain. Pas ádmíon par koí gha- 
mand nú kare, Ki sárí chízen tumhárí hain; Kyá Pú- 
lus, kyá Apallús, kyá Kefás, kyá dunyá, kyá zindagí, 
kyá maut, aur kyá hál kí chízen; aur kyá istiq bál kí ; sab 
tumhárí hain ; Aur tum Masih ke ho; aur Masih Khu- 
dá ká hai. 
Bad is ke munásib waqt ká waz yá khutba parhá jáwe, aur baðahú 
logon se chandá liyá jáwe. 


Tab Minister patthar ke pás khará hokar ek chhotí 
sandúq jo patthar men wasl kí húí ho, logon ko dikh- 
láwe, aur us sandúq men ek Muqaddas Kitáb aur ek Gít 
kí kitáb, aur Discipline aur Kalísiyá ká us sál ká Taqwím 
aur Akhbár matbú-e-táríkh hál aur usí kalísiyá ke Pás- 
tor aur Trustee aur Banánewále Committee ke nám, aur 
jo kuchh kágzát cháhiys, raklie jáwen ; aur un sab chí- 
zon kí ek fihrist parhí jáwe; aur bad is ke Minister san- 
dúq ko patthar men rakhkar dhámp de, aur banánewálá 
us kí madad karke us patthar ko rakh kar durust karen. 


Tab Minister yún kahe : 
Báp aur Bete aur Rúh ul Quds ke nám se ham ek ma- 
kán kí bunyád men jo ki Qadir i Mutlaq Khudá kí ibá- 


dat ke liye Methodist Episcopal kalísiyá ke dastúr ke 
mutábiq bane aur muqaddas hogá, is kone ke patthar ko 
lagáte han. «mín. 


Is khidmat ke khatm hone par filbadíha dui aur Khudáwand kí 
A Eg 2 aA Í ~ # k $ Paa . * 
dua mangl jáwo, aur Salát í Rasul parhá jiwe. 


VIII. 
GIRJE KE MUQADDAS KARNE KÍ TARTÍB. 
Log girje men jama hon, aur Minister un se yún kahe: 


AJ azí20, Pák Nawishte hamen sikhláte hain, ki 
Khudá un se jo us ke nám ke wáste jmáraten banáte 
hain bahut khush hai;aur ham ne suná hai ki jis ta- 
rah us ne apne jalál se Sulaimán ke maskan ko mamúr 
kiyá, aur níz dúsre maskan men wúh aur bhí ziyáða ` 
bare jalál se Taunaq afroz húá; aur Injil us paltan ke sú- 
badár ko jis ne logon ke wáste ibádatkhána banáyá thá, 
saráhtí hal, aur qabúl kartí hai; isliye ham Mg ; 
hain ki wuh hamárá iráda bhí dini 1bádat kí khid- 
maton ke mushtamal karne ke wáste is ke ko sanjí- 
dagi taur se muqaddas karne ke liye mihrbání se qabúl 
karegá ; aur ab ham us ke nám kí farotaní se taríf karne 
ko shámil hon, kyúnki yih díní kám yahán tak púrá. ho 


chuká, aur us se duá, f É ud sáb p anda h 
is Jagáh par us ke nrs-sbæðdat-karonoe, PR tiyáða Í P 
barkaten bakhshe. j 


Tab ek Gít gáyá jáwe, aur phir log ghutne teken, aur fil ba diha 
duá mángí jáwe. 
` Badhú Minister yá wuh jis ko usne muqarrar kiyá ho, pahle sabaq 
parhe : 


Pahlá Sabaq, 2 Tawáríkh vr, 18-33. 


Lekin kyá haqíqat men Khudá insán ke sáth za- 
mín par sukúnat karegá? Dekh, ásmán aur sáre ás- 
mánon ke ásmán terí gunjáish nahín rakhte; pas, yih 
ghar kyá hai, jo main ne banáyá? Tis par bhí, ai Khu- 
dáwand, mere Khudá, apne bande kí duá aur zárí par 
kán dhariye, aur wuh duá aur zárí, jo terá banda tere 

áge kartá hai, saniye: Ki rát din terí ánkhen is ghar 
par aur is magám par, jis men tere kahne ke muwáfiq 
terá nám hogá, khulí rahen, ki tú us duá par, jo terá 
banda is ghar kí taraf mutawajjih hoke kare, kán rakhe. 
Aur tú apne bande kí duá par, aur apne guroh baní Is- 
ráel kí duá par, Jo we is maqám kí taraf karen, kán 
dhariye; apne rahne kí jagah men se ásmán par se su- 
niye; aur jab tú sune, bakhshiye. Agar koí apne ham- 
sáya ká gunáh kare, aur us par qasam rakhí jáwe, ki 
wuh qasam kháwe, aur is ghar men tere mazbah ke áge 
qasam lái jáwe: To tú ásmán par se suniye, aur apne 
bandon ká insáf kariye, aur badkár ko sazá díjiye, aur 
is kí rawishon ke mutábiq mulzam kíjiye; aur sádiq ko 
sádiq thahráiye, aur us kí sadágat ke mutábiq use jazá 
pahuncháiye. ` Aur jab terá guroh Isráel apne dushma- 
non ke áge shikast  páwe, is liye ki unhon ne tere hu- 
zúr gunáh kiyá, aur phir terí taraf rujú kare, aur tere 
nám kí sitáish kare, aur is ghar men dug aur zárí kare : 
To tú un kí duá ásmán par se suniye, apne guroh Ísráel ke 
gunáh bakhshiye, aur unhen is zamín men, jo tú ne un- 
hen aur un ke bápdádon ko dí hai, phir láiye. Aur 
agar un kí khatáon ke sabab ásmán band ho jáwe, aur 
na barsen, phir we is jagah kí taraf duá karen, aur tere 
nám kí sitáish karen, aur apní khatáon se phiren, is li- 
ye tú ne unhen ájiz aur farotan kiyá: To un kí áwázen 
. ásmán par se suniye, aur ápne Ísráelí bandon apne logon 
` ke gunáh bakhshiye, aur unhen achehhí ráh batáiye, ki 
us par chalen; aur us zamín par, jo tú ne apne guroh 
ko mírás dí hái, menh barsárye. Aur jab ki zamín par 
kál, aur wabá, aur bád í samúm, aur gerúí ho, aur jab - 
ki tiddí aur jhánjhá kasrat se hon, aur jab ki un ke 
dushman un ke mulk ke shahron men unhen tang karen, 
aur jab ki we kisí balá aur maraz men mubtalá hon: 
Sárí duá, aur sárí minnat, jo us waqt koí insán kare, yá 
tere sab Isráelí log karen, jab we har ek apne apne dukh 
o ranj se ágáh howen, aur apne háth is ghar kí taraf 
phailáwen : Tú use ásmán par se, apne rahne ke makán 
men se, suniye, aur bakhshiye; aur har ek shakhs kó, 
jis ke dil ko tú jántá hai, us kí sab rawish ke mutábiq 
badlá díjiye; is liye ki tú hí faqat sáre baní Adam ke 

dil ko jántá hai: Táki we tujh se darte rahen, aur terí 
ráhon par is sarzamín men, }o tú ne un ke báp dádon ko dí 
hai, apní umr bhar chalen. Aur wuh musáfir bhí, jo tere 
Isráelí logon men se nahín hai, so jab tere buzurg nám, 
aur qawí háth, aur ter báládastí ke sabab baíd zamín se 
áwe, aur áke tere áge is ghar men duá mánge: To tú 
ásmán par se, apne Fahne kí jagah men se, us kí suniye; 
aur musáfir kí wah duá, jo tujh se mánge, qabúl kariye ;. 
táki zamín ke sáre gurohen tere nám ko pahchánen, aur 
tere guroh baní Isráel kí tarah tujh se daren, aur Jánen 
ki terá nám is ghar par, jise main ne banáyá, liyá gayá 
hai. 7 
Dúsrá Sabaq, Ibráníon ká x, 19-26. 


Pas, ai bháío, jab ki ham ne dilerí hásil kí, ki pák- 
tarín makán men Yasú ke lahú se dakhl páwen, Us naí 
aur jítí ráh se, jo us ne apne jism ke parda ko phárke 
hamáre liye taiyár kí; Aur jab ki hamárá sardár káhin 
hai, jo Khudá ke ghar ká mukhtár hai; To áo, sachche 
dil se, aur kámil ímán ke sáth, aur dil kí burí níyat par 
chhirkáo karke nazdík jáwen, aur apne hadan ko sáf 
pání se dhoke, Apní ummed ke iqrár ko mazbútí se 
thámbhe rahen; (kyúnki wuh jis ne wada kiyá sachchá 
hai;) Aur ham ek dúsre par lház karen, táki ham ek 
dúsre ko muhabbat aur nekokárí kí taraf uskáwen: Aur 
ápas men ikatthe hone se báz na áwen, jaisá bazon ká 
dastúr hai; balki ek dúsre ko nasíhat karen; aur yih 
itná ziyáda, Jitná tum dekhte ko, ki wuh din nazdík 
hotá játá hai. Kyúnkiagar bad us ke, ki ham ne sacháí 
kí pahehán hásil kí hai, ján bújhke gunáh karen, to 
phir gunáhon ke liye koí gnrbání bági nahín. 

Tab ek Git gáyá jáwe, aur bad is ke Minister mauqa waqt ek waz 
kare, aur badhú chanda liyá jáwe. 


Tab Minister zail kí Zabúr parhe, yá Minister shurú kare, aur jar 
máat bári bárí us kí áyaten parhen. 


Zabur CXXI. 


Main masrúr húá, jis waqt we mujhe kahte the, 
Ao, Khudáwand ke ghiar jáwen. Ai Yarúsalam, ha- 
máre pánw tere darswázon men qáim howenge. Ai Ya- 
rúsalam, tú baní hai, ki báham khúb paiwasta shahr 

hai: Jis men firge, balki Khudáwand ke firqe, Isráel ke 
. ahdnáme ko charh játe hain, ki Khudáwand ke nám kí 
sitáish karen. Kyúnki us men adálat ke takht, Dáúd 
ke khándán ke takht, rakhe húe hain. Yarúsalam kí 
salámatí ke liye duá mángo; we, jo tujh ko dost rakhte 
hain, kámyáb howenge. Terí chárdiwárí men salámatí, 
aur tere qasron men iqbál howe. Main apne bháíon aur 
hamnishínon ke liye ab kahtá hún, Tujh. men salámatí 
howe. Khudáwand apne Khudá ke ghar ke liye main 
terí khairiyat ká tálib ho rahúngá. 


V BA 
IR y 0 Tab Trustees qurbángáh ke sámhne khare hon, aur un men se ek 
Ü 
N Ø 


yá kai aur un kí íwaz men Minister se yih kahe: 


_ Hamis makán A p ks j lyp suzpánte ain | 
ki Khudá kí ibádat aur Í þa ál liye yih mu- 


LEG qaddas N bo jáwe. AN 
við s Tab Minister jamáat khare hone kÍ darkhwást kare, aur áp izhár í 


zail kahe: $ 


- Ai aziz0, yih láiq o munásib hai ki jaisá ham pák 
nawishtón men síkhte hain waisehí we makán jo ámm 
parastish ke wáste bane húe haín, khásskar dini istia- 
mál ke liye aláhida aur muqaddas ho jáwen; aur usi 


tarah mugaddas karne ke wáste ham yahán ikatthe húe 
hain. Isliye ham Qádiri Mutlaq Khudá kí jis ne apne 
 bandon par is kalísiyá ke banáne men un kí pák mu- 
himm men barkat bakhshí, shukrguzárí karke us kí khid- 
mat karne, aur 'pák nawishton ke parhne, aur Khudá ke 
kalám kí manádí karne, aur pák Sacramenton ke taqsím 
karne ke liye, aur sab aur díní ibádat aur khidmat ke 
liye jo Methodist Episcopal Kalísiyá ke dastúr aur Dis- 
cipline ke mutábiq, is makán ko muqaddas karte hain. 
Magar agair sanjida muqaddas hone asnast 
ke yih Makán muqaddas karne befáida hai; is liye maig 
ab tum se Járkhwást kartá hún ki tum Khudá kí khid - 
mat men apne-phir nae .ahd“Bándho ; aur ab ham us ke 

wáste apní rúhen nazr karen, táki we Masíh kí súrat 
men badal jáwen, aur us ke liye hamáre badan niyás 
kiye jáwen, ki we Rúh ul Quds ke basne ke liye haikal 
hone ke láiq hon, aur us ke liye hamárí mihnaten aur 
károbár niyáz kí jáwen, táki un ká nafa us ke buzurg 
nám, aur us kí bádsháhat ke barháne ke liye máil hon; 
aur wuh apní mihrbání se is hamáre sanjída kám ko qa- 
búl.kare. Ham duá mángen. 


Jamáat ghutne teken, aur Minister duá e zail ko mánge: 


Ai Khudá jalla jalál hú, ham igrár karte hain ki 
agarchi ham tujh ko apní koí chía nazr guzránne ke 
gábil nahín, par taubhí terí minnat karte hain ki tú ap- 
ne kamál karm gustrí aur ináyat farmáí se apní khid- 
mat ke liye is makán ko muqaddas karne ke . wáste qa- 


búl kar; aur hamáre is kám par apní barkat i azí 94 
á Ø sÁ kán á 


apne bandon kð} jo is m men, 


Far stóð a kar, aur Ain ke dilon 
ke taiyár Es 597797 we adab aur khauf 

se teri bandagí kare ; ; áur apni 1láhí shaukat kí khaufnák 
fahmíd se talqin kar, aur un ke ámál aur afál i qabíh se 
unhen roshan kaf. táki we garíbí aur halímí se tere sram 
kén mugaddas men sáf khiyálát aur nek dilí aur pákí. 

za badan aur mugaddas fahmí se SSS vón ha- 
mesha tak terí pasandída aur láiq khidmat karen; ba + 
anne hamáre Khudáwand Yasú Masíh ke. Kmín. _ „<“ 

is Flag. 


se jo us ke dlon men Bonu kartí hai, aur us k aa 
newále an kámon ko jo nn par adá karná lázim hai, 
dekhen aur jánen, aur níz un ke adá karne ke liye qud- 
rat o quwat rakhen. Amín.. 
Ab ai Khudáwand, uth, aur apne makán 1 ráhat men 

á, tú aur sandúq tere jalál ká; rát din terí ánkh is ma- 
gám par khulí rahen, aur tere kán tere farzandon kí du- 
áon par jo is jagah tujh se mángen dhare rahen ; aur jab 
kabhí tere bande yahán terí minnaten karen, to ásmán 
par apne rahne ke makán se aur apní bádsháhat ke ja- 
lál ke takht par se un kí sun; aur jab tú suntá ho, muáf 
kar. Aur ham teri minnat karte hain, bakhsh de, ai 
Khudáwand, ki tere khádim yahán aur aur sab jagah 
" rástbází se mulabbas hokar terí muqaddas naját se 
khushwaqt howen, aur ham sab aur tere log har jagah 
Khudáwand men: pák haikal ban jáwen, aur ákhirat 
men úpar ke jalálí haikal, yane ns makán men jo háth 
se nahín banává gayá, aur ásmán men abadí hai, dakhl 
páwen, aur Báp aur Bete aur Rúh ul Quds ko hamd o 
saná abad ul ábád howe. Amin. ` 

„Ye khidmaten Tamjíd i Taslís aur Saláti Rasúl se 
khatm ho jáwen. 


— 


HISSA V. 


SARISHTA E TALÍM AUR KHAIR KHWÁH MAQSADON 
KE BAYÁN MEN. 


FASL 1. 
TALÍM KÍ BÁBAT., 
Sawál. Kalísiyá apne jawánon kí taraqqí e talím 
men kyá tajwíz farmáwe ? 


Jawdb. Yih munásib bai ki hatt al imkán har ek 
Conference kam se kam ek Academy yá Seminary kháss 
apne taalluq men rakhe, jo apne apne majawwaza ke pá- 
band rahe. 


2. Yih bihtar hai ki aksar ekhí College yá Univer- 
sity kí madad dene men kam se kam chár Conference 
shámil hon ; aur Conferenceon ko tákídan yih nasihat hai 
ki logon kí zarúrat aur tágat se ziyáda, khásskar álá darje 
ke School, na banáwen. 


3. Ye sab Schoot kisi majmua qadr khairátí hain. 
Aur Academy ke wáste makán aur sámán kalís1yá kí khai- 
rát se taiyár kíye jáenge ; magar aláwa is ke Collegeoíi ke 
wáste kuchh rupae jama hone cháhiye, jin ká musáwí 
hásil ikhráját ke wáste káfí hon. Auris muámala men 
hamáre log khúb wágqifkár hon, aur har ek Preacher in 
Charge ko yih farz hai ki sál bbar men ek dafa talím kí 
bábat munádí kiyá karen, aur risála taqsím karne se, 
khwáh kisí aur tarah se, logon ko ágáhí den, aur kháss 
kar hamáre daulatmand member aur doston ko isí maq- 
sad ke liye bakhshish aur sakháwat karne ká farz sam- 

Iháwen ; aur yih bhí jáiz hai ki har ek Conference talim 
1 díní kí taqwíyat karne ke wáste sál bhar men ek dafa 
kuchh rupae jama karen. 

4. Yih bhí nasihat hai ki garíb jawánon kí madad 
dene kí Talímí Society hamáre College aur Billical Ins- 
tifntes yá Annual Conference ke taalluq men muqarrar 


honví. 


FASI, IT. 


SUNDAY SCHOOL AUR LARKON KÍ TALÍM KE BAYÁN MEN. ` 


S. 1. Ham apne larkon ke ilm í díní aur akhlágí 
talím ke liye kyá karen? 


J. 1. Har Presiding Elder ká yih farz hogá ki Sun- 
day School ke ahwál har sál ke auwal Quarterly Confer- 
ence ke ágeláye karen, aur Quarterly Conference ek Com- 
mittee jo tín ádmíon se kam aur nau ádmíon se ziyáda 
na hon mugarrar kare; aur us ká nám Sunday School ke 
Committee ho jis meri Preacher in charge mír i majlis 
hogá; aur us Committee ká yih farz hogá ki Preacher in 
charge aur Sunday School ke afsaron ko láiq mudarris 
rakhne kí madad de; aur ba taríq sháyasta Sunday School 
aur parastish i ámm ke liye larkon ko jama karne, aur us 
District ke Sunday School ke sarf ke liye naqd o jins fa- 
ráham karne kí madad kare. Aur yih har ek Preacher 
in charge ká fara hogá, ki Superintendent aur Sunday 
School kí Committee kí madad se un kitábon ko jo ki 
Sunday School men istiamál honí cháhiye chun lewen. 


2. Har ek Preacher ká jo Circuit yá Station se taal- 
lug rakhhte hon khásskar yih farz hai, ki aur Preacher 

aur Sunday School kí Committee kí madad se sab ha- 
márí.Jamáaton men jahán das larke jama hon, Sunday 
School muqarrar kare; aur jis kisi hamáre member ko 
bulá sake is kám men shámil kare, aur jahán tak ho sa- 
ke Schooloñ ká muáyana kare, aur kam se kam shash- 
máhí men ek martaba talím i díní aur Sunday Sekool ke 
mazmún kí manádí kare ; aur larkon aur báligon ke liye 
hatt alimkán B20le kí jamáat banáwe. Aur jahán kahín 
ba zát i khud ijrá e kár na kar sake, to us kám ke liye 
láiq mudarrison kí tajwíz farmáwe. , Aur hamáre Prea- 
cheron ko vih matlúb hai ki ímándárí se larkon ke má- 
báp aur Sunday School ke mudarrison ko targíb dewen ki 
larkon ko hamáre pák mazhab kí talímát aur faráiz men 
tarbíyat dená niháyat mufíd hai, aur dekhen ki hamá-. 
re Sunday School aur khándánun men kis qadr Catechism 
istiamál kiye jáwen, aur larkon ko manádí karen, aur - 
amúman Sunday School men jahán we is wáste jama 
húe hon, sawál o jawáb karen. 

4. Yih har ek Preacher ká farz hogá ki apní mulá- 
gát par larkon ká bahut khiyál rakhen, aur hasb ul istia- 
dáð har ek ke mihrbání se un kí tajrubakárí aur istiamálí 
dín kí daryáft karen, aur dil o ján se un ke liye dná 
mángen aur tarbíyat karen „aur un ke wálidain ko tambíh 
karen ki we apne larkon ko jaldí istibág ke zaria se 
Khudáwand ko dewen. 

"5.-Har ek Preacher in charge Quarterly Conference 
men apne Journal ke mundarj hone ke liye sab Sunday 
School aur Bible jamáat kí taedád aur hálát aur ausat 
darje házir hone kí jo us ke eðarge men hon, láwen; aur 
jis qadr us ne un ko manádí kí, aur sawál jawáb kiye, 
bayán kare; aur apne Annual Conference ko bhí Sunday 
School kí hasb 1 dastúr report kare. 

FASIL III. 


Misstonon KÍ TAQWÍYAT DENE KE BAYÁN MEN. 


l. Kalísiyáon aur Societyon aur jamáaton ko Mis. 
- slonon kí taqwíyat karní khásskar aur kámon se aláhida, 
supurd hal. 

2. Har ek Annual Conference par yih farz hai ki 
jahán kahín Mission muqarrar hain yá hon, wahán ek 
Dáim í Committee mualyan kare jo apne ámálon kí 
kaifíyat likhkar apne Conference ko report kare ; aur niz 
uspar yih bhí farz hai ki President Sáhib ká sharík ho- 
kar har ek Mission aur Madáris, Mission kí taqwíyat ke 
liye aláwa us jama ke jo ki hasb í áin Discipline ke Prea- 
cheron aur un ke liye sál ba sál ke wáste muqarrar húí 
thí, ek aur talkhmína kare; aur Conference ká President 
us jama ko Society ke Teasurer se simáhí men wasúl 
` kar liyá kare. 

3. Har ek Annual Conference par yih farz hogá ki 
andarún apní haddúd ke aisí ek Conference Missionary 
Society muqarrar kare ki jo apne afsar ko muqarrar ho- 
„me ke liye pasand kare, aur memberon ke dákhil hone kí 
tajwíz kare; aur níz sab tarah ke intizám aur bandobast 
apne farmáwe; lekin apná sab majmúa aslí Society ke 
khazáne men jama kare. 

4. Har ek Annual Conference us mahíne yá mahí- 
non ko jis men us kí haddúd ke andar Missionon kí taq- 
wíyat karne ke wáste amúman majmúa yá chanda liyá 
jáwe, záhir kare. 

5. Har ek Presiding Elder par yih farz hai ki ha- 
máre Missionon kí bábat har Circuit yá Station ke har ek 
sál ke pichhle Quarterly Conference men tazkira kare ; 
aur yehí Conference ek Committee jis men tín ádmíon se 

kam aur nau ádmíon se ziyáda na hon, muqarrar kare ; 
aur Preacher in Charge us Committee ká mír í majlis 
hogá; aur us ká nám Committee on Missions thahráe 
jáegá ; aur us ká fara yih hogá ki Mission kí taqwiyat ` 
hone ke jumla tartíbí intizám járí karne ke liye Prea- 
cher in Charge kí madad kare. 

6. Har ek Presiding Elder par yih farz hai ki us kí 
District men fasl í háza ke sab intizám aur bandobast 
mushtamal howen ; aur niz isí khiyál se wuh har Quarter-- 
ly Conference men daryáft kare ki pichhlí simáhí men 
Mission kí Committee men Missionon kí taqwíyat karne 
ke wáste kyá kiyá ; aur khásskar ki Sunday School Mis- 
sionary Society muqarrar húí yá nahín. 

7. Har ek Preacher in Charge par yib farz hai ki 
Committee on Missions kí madad se kalísiyá aur jamáa- 
ton men Missionary khabar phailáne kí koshish karen. 

s. Har ek Preacher in Charge par yih farz hai ki 
Committee on Missions kí madad se har ek Society yá 
kalístyá anr jamáat men jahán ho sake, Missionon par ilá- 
hí barkat mángne aur Missionary khábar phailáne ke 
wáste aur har ek apní khushí se dene ke liye, mahwárí 
Prayer Meeting yá Lecture muqarrar kare. 

` 9; Preacher in Charge par vih farz hai ki Com- 
mittee on Missions kí madad se Missionon ke wáste rú- 
pae jama karnewále muqarrar kare, aur un ke wáste mu. 
násib kitáben aur hidávaten tajwíz kare, ki us Society ke 
har ek member vá kalísiyá aur Jamáat khwáh aur shakh- 
son ke pás se apne samajh ke mutábig Mission ke wás- 
te unke sáliyána, stmáhí, mahwárí, haftawárí majmúa 
wasúl kare ; aur agar un jama karnewálon ko Committee 
se kuchh aur hidáyaten nahín (í gain, to we Preacher in 

Charge yá. kalísiyá ke Missionary Treasurer ko ba sharte 
ki wuh Committee on Missions se muqarrar húá ho, 
mahwárí report kare; aur we us report ko ek kitáb men 
Jis ko Committee ne taiyár kí hal, mai us majmúa aur 
chanda ke jo ki aur atráf se milá hai, darj káre; aur us 
mundar) hone se har ek jama karnewálon ke nám aur 
sab denewálon ke aslí nám yá urf malúm hon, aur har ek 
jama karnewálon ko jitná denewálon ne diyá hai záhir 
howe. 


10. Har ek Preacher m Charge Conference men 
Executive Committee yá Conference Missionary Society 
ke Board of Managers ko, ( mutábig dafa 9 ke ) ek mukh- 
tasar fihrist un sab kaifiyaton kí jis men us ke lága ke 
har ek jama karnewálon ke nám aur denewálon ke aslí 
nám yá urf darj hon, likhen ; táki wuh Executive Com- 
mittee yá Board of Managers District aur Charge ke mu- 
tábiq ek tartíbwár fihrist taiyár karen, jo ki Conference 
Missionary Society kí Annual report men mai un sab 
majmúa aur chanda ke jo dígar atráf se mil gaye hain, 
í chápí jáegí, dar hálate ki Conference us kaifíyat ke chap- 
wáne ko mana na kare. 

11. Preacher in charge ká yih farz hogá, ki Com- 
mittee kí madad se ek dafa sál men Society yá kalísiyá 
anr jamáaton ko Mission ke marátib záhir kare, aur un 
kí taqwíyat karne ke liye chanda aur majmúa jama ka- ` 
ren, aur Pastor aur Committee on Missions ká ikhtiyár 
hai ki Jis tarah cháhe majmua aur chanda faráham ka- 
ren; magar is shart par ki Pastor us waqt ek yá ziyáda 
waz kare, khwáh karáwe, aur har sál ek itwár ká din 
sab hamárí barí kalísiyá aur jamáaton men Missionon 
ke marátib záhir hone ke liye sarf kiyá jáwe. 

12. Yih tákídan farmáyá játá hai ki hamárí kalí- 
slyá aur jamáaton ká har ek Sunday School ek Mis- 
slonary Society ban jáwe, aur us ke wáste we gawáid o 
intizám jo ki Pastor aur Superintendent aur mudarris 
munásib samjhen, muqarrar kiye jáwen. 

13. Conference ká President har ek Conference men 
ek apne memberon men se, aur ek us kí jwazí ke wáste 
muqarrar kare, jo ki ánewále Conference men jis waqt 
aur jahán Conference Missionary Society ke afsar far- 
máwen, Mission kí bábat waz kare, aur we afsar is waz 
hone kí khabar záhir karen. | 

14, Jis wagt Presiding Elder kí chál o chalan ká 
Imtihán hotá ho Bishop sáhib us waqt us se daryáft 
kare ki us kí district men Diseipline ke sab intizám 
Mission kí taqwíyat ke wáste járí húe yá nahín; aur 
jab Preacher in charge kí chál o chalan kí bábat imtíhán 
hogá, to ns se daryáft kiyá jáegá ki us ke charge men 
Mission ke wáste kis qadr rúpae jama húe hain. 

15. Methodist Episcopal kalísiyá kí Missionary So- 
eiety ká Corresponding Secretary us Annnal Conference 
men jis ko wuh pasand kare, hasb i razámandí Bishop 
ke member howe. 

16. Koí Annual Conference apní dánist men do ti- 
háí apne memberon ke iqrár se un Missionon ko jo ki 
us kí haddúd men maujúd hon, aur jo peshtar is maz- 
mún se yane “ Mission kár í marattaba ke bilá díní talím 
jagah kí Report” mashhúr húe the taqwiyat karne ko 
apne 1khtiyár men rakhe; aur is wáste wnh ek Confer- 
ence Domestic Society aur us kí shákhon ko muqarrar 
kar saktá hai ; basharte ki us ká majmúa Methodist Epis- 

copal kalísiyá ke majmúa ke barkhiláf na ho, jaisá ki 
Discipline ke mutábig zarúr hai; aur aláwa is ke yib bhí 
hai ki agar un Missionon ke wáste ziyáda Jama ho jáwe 
to wuh afzúní Shahr i New York men Methodist Epis- 
copal kalísiyá kí aslí Society ke Treasurer ko dí jáwe, | 
táki wuh hasb i manshá us Conference ke kisí Mission 
yá Missionon men jo us Society ke mutaalliq hon taq- 
sím kare. | 


FASL TV. 


Díní RISÁLE cHapwáNu AUR PHAILÁNE KB BAYÁN MEN. 


l. Yih bihtar hai ki hamáre log har jagah Tract 
Society, jo Methodist Episcopal kalísiyá ká madadgár 
howe, mugarrar karen. 

2. Vih bhí hidáyat hai ki Preacher in charge apní 
apní jJamáaton men Methodist Episcopal kalísiyá kí ` 
Tract Society ke wáste sáliyána majmúa jama kare. 

3. Har ek Presiding Elder par yih farz hogá ki ap- 
ní district kí har ek circuit aur station men anwal 
Quarterly Conference ke waqt Risálon kí bábat zikr 
karen, aur wuh Conference ek Committee muqarrar kare 
jo ki apní jáe sakúnat men risálon ke phailáne kí tajwía 
kare. 

